**เอกสารประกอบการสอนวิชา GEO3202 ภูมิศาสตร์การเมือง**

**อาจารย์พรสมิทธิ์ ฉายสมิทธิกุล**

**สาขาวิชาภูมิศาสตร์และภูมิสารสนเทศ ภาควิชาสังคมศาสตร์ คณะมนุษยศาสตร์และสังคมศาสตร์**

**มหาวิทยาลัยราชภัฏสวนสุนันทา**

**ลักษณะและขอบข่ายของวิชาภูมิศาสตร์การเมือง**

ภูมิศาสตร์การเมือง (Political geography) เป็นวิชาทางภูมิศาสตร์แขนงย่อยแขนงหนึ่ง ที่ศึกษาเกี่ยวข้องกับมนุษย์ (Human geography) ซึ่งในเนื้อหานี้จะกล่าวถึงความสัมพันธ์ระหว่างมนุษย์และแผ่นดิน เช่นเดียวกับวิชาสังคมศาสตร์ (Social science) แขนงอื่นๆที่มีเป้าหมายและวัตถุประสงค์ ที่คล้ายคลึงกัน โดยจะศึกษาถึงโครงสร้างและพฤติกรรมทางสังคมของมนุษย์ ณ ขณะนั้น

การศึกษาวิชาภูมิศาสตร์ที่เกี่ยวข้องกับสังคมนั้น ทำให้เราเข้าใจถึงความเป็นอยู่ของมนุษย์ที่อาศัยอยู่รวมกันเป็นหมู่เหล่า เป็นคณะ เป็นชุมชน ในลักษณะของสภาพแวดล้อมที่ต่างกัน ความเจริญหรืออารยธรรมของมนุษย์ที่ถือกำเนิดขึ้นมาจากสภาพแวดล้อมที่ต่างกัน วิถีชีวิตที่ต่างกัน สภาวะแวดล้อมธรรมชาติในลักษณะนี้จึงเป็นสิ่งสำคัญที่ก่อให้เกิดรากฐานทางวัฒนธรรม นอกจากนี้ยังก่อให้เกิดรูปแบบความเป็นอยู่ที่แตกต่างกันในพื้นที่ต่างๆ ของโลก สภาพแวดล้อมความเป็นอยู่ของมนุษย์ วัฒนธรรม และความเชื่อ จึงเป็นสิ่งที่แยกออกจากกันได้ยาก

**ปรัชญาทางภูมิศาสตร์ที่เกี่ยวเนื่องกับวิชาภูมิศาสตร์การเมือง**

ในช่วงแรกๆ วิชาภูมิศาสตร์นั้น จะศึกษาและพิจารณาในเรื่องที่เกี่ยวกับสภาพแวดล้อม ว่าในลักษณะของสภาพแวดล้อมแบบนี้ก่อให้เกิดอิทธิพลสำคัญอย่างไร ที่เป็นตัวบ่งชี้หรือตัวกำหนดให้ความเป็นอยู่ของมนุษย์ในพื้นที่เป็นไปอย่างนั้น ภายหลังจึงได้เกิดคตินิยมที่เรียกว่า “นิยัตนิยมภาวะแวดล้อม” (Environmental determinism) โดยให้ความหมายไว้ว่าวิถีชีวิตของมนุษย์จะขึ้นอยู่กับสภาวะทางธรรมชาติที่แวดล้อมตนอยู่ อาทิ ถ้าในพื้นที่ ที่ตนอยู่อาศัยมีสภาพ ลมฟ้า อากาศแบบแห้งแล้งมีฝนตกเล็กน้อยพอมีหญ้าขึ้นตามบริเวณพื้นที่โล่งกว้าง อาชีพส่วนใหญ่ของคนในพื้นที่จะเป็นการเลี้ยงสัตว์ หรือถ้าในพื้นที่มีสภาพอากาศที่ร้อนชื้นมีฝนตกมากและมีปริมาณน้ำเก็บพอเพียงตลอดทั้งปีอาชีพส่วนใหญ่ของคนในพื้นที่นี้ก็จะเป็น การเพาะปลูกทำป่าไม้ ต่อมาความเข้าใจในคตินิยมภาวะแวดล้อมเริ่มมีความเปลี่ยนแปลงขึ้น เมื่อมนุษย์เริ่มมีความคิด อ่านที่ดี มีความเจริญมากขึ้น เริ่มรู้จักจัดการตนเองให้เข้ากับสิ่งแวดล้อมที่ตนอยู่อาศัย และเริ่มมีความสามารถในการดัดแปลงสิ่งแวดล้อมให้ตรงตามที่ตนต้องการโดยการนำเทคโนโลยีต่างๆ เข้ามาพัฒนา อาทิการเปลี่ยนแปลงบริเวณพื้นที่แห้งแล้งให้สามารถเพาะปลูกได้ โดยการสร้างเขื่อนกันน้ำ การสร้างคูระบายน้ำ การสูบน้ำเข้ามาใช้ในพื้นที่เกษตร สิ่งเหล่านี้ล้วนถูกดัดแปลงขึ้นมาเพื่อเปลี่ยนแปลงภาวะแวดล้อมให้เข้ากับมนุษย์อาศัยอยู่ในพื้นที่ หรือที่เรียกว่า “คตินิยมที่อาจจะเป็นไปได้” (Possibilism)

คตินิยมต่อมาจะกล่าวถึง คตินิยมการคาดคะเน (Probabilism) เป็นคตินิยมที่ศึกษาเรื่องแนวคิด การวางแผน การพยากรณ์สิ่งต่างๆที่อาจจะเกิดขึ้นในอนาคตโดยคาดคะเนถึงหน้าที่ของนักภูมิศาสตร์สมัยใหม่ที่อาจนำวิธีทางสถิติ การประมาณ การวิเคราะห์ การสำรวจข้อมูลต่างๆ ที่สามารถนำมาเสนอแนะและวางแผน การวางนโยบายคาดคะเนการข้างหน้า อาทิ การเลือกทำเลที่ตั้งของโรงงาน การเลือกทำเลที่ตั้งของโรงเรียน การเลือกทำเลที่ตั้งของโรงพยาบาล เป็นต้น โดยการคาดคะเนถึงความเหมาะสมของทำเลที่ตั้งว่ามีความเหมาะสมมากน้อยเพียงใดในการเลือกที่ตั้งแห่งนี้ เป็นต้น

ทั้งสามแนวคติ นิยมนี้ ได้ถือกำเนิดขึ้นมาจากแนวคิดของนักภูมิศาสตร์มาตั้งแต่โบราณและมีการนำมาประยุกต์ใช้จนถึงปัจจุบัน อาทิแนวความคิดของนักภูมิศาสตร์ในแถบทวีปยุโรป โดยเฉพาะในประเทศเยอรมันและฝรั่งเศส รวมไปถึงนักภูมิศาสตร์อีกหลายท่านในประเทศอังกฤษและสหรัฐอเมริกา ที่กล่าวถึงลักษณะแวดล้อมทางกายภาพของแผ่นดินนั้นจะมีคุณค่า และผลต่างๆที่ต่างกันขึ้นอยู่กับความสามารถของบุคคล สภาวะแวดล้อมทางกายภาพที่ก่อให้เกิดผลทางความคิด ทัศนคติ เป้าหมาย และความสามารถด้านเทคโนโลยี โดยมนุษย์ถือเป็นตัวจักรที่สำคัญในการเปลี่ยนแปลง การปรับปรุงภาวะแวดล้อม ทั้งส่วนตนและส่วนบุคคล รวมไปถึงการตัดสินใจ การวางแผน การวางนโยบายในกิจการต่างๆ ของกลุ่มชนและของรัฐ โดยภายหลัง แนวคิดคตินิยมก็ได้เข้ามามีบทบาทและเกี่ยวข้องกับวิชาภูมิศาสตร์การเมืองในสมัยหลังมากขึ้น

**ภูมิศาสตร์การเมืองคืออะไร**

การทำความเข้าใจถึงกระบวนการความคิดรวบยอด ของวิชาภูมิศาสตร์การเมืองให้แจ่มแจ้งนั้น ก็ต่อเมื่อได้พิจารณาและศึกษาเนื้อหาของวิชานี้ตั้งแต่ต้นจนจบ เพื่อให้เข้าใจในเนื้อหามากยิ่งขึ้น หรือการทำความเข้าใจด้วยวิธีการหยิบยกคำจำกัดความของบุคคลสำคัญที่ได้ให้ข้อคิดไว้ในเนื้อหาของหนังสือตำราเรียนวิชาภูมิศาสตร์การเมือง ถัดมาจะกล่าวถึงบุคคลที่มีความสำคัญที่ได้ให้คำจำกัดความไว้ในหนังสือต่างๆ

ศาสตราจารย์ไวเกิด และ พวก ได้กล่าวไว้ในหนังสือ หลักภูมิศาสตร์การเมือง (Weigert and other’s Principles of political geography) ว่า “วิชาภูมิศาสตร์การเมืองเป็นวิชาแขนงย่อยแขนงหนึ่งของวิชาภูมิศาสตร์กับหน่วยทางการเมือง หน่วยทางการเมืองหรือการปกครองนั้นคือบรรดารัฐต่างๆและประเทศต่างๆในโลก โดยในการศึกษานี้ให้ลองทำความเข้าใจและพิจารณาถึง หน่วยทางการเมืองหรือรัฐนั้นประกอบขึ้นมาได้อย่างไร มีการก่อร่างขึ้นมาด้วยเหตุผลและอิทธิพลใด หรือเกิดจากการจัดการตนเองให้มีความเหมาะสมและมีความพร้อมในการอยู่รวมกันของประชากรและยกฐานะขึ้นมาเป็นรัฐ นอกจากนี้ยังอาศัยภาวะทางกายภาพอะไรบ้าง และปัจจัยทั้งหลายเหล่านี้มีผลต่อความสัมพันธ์ระหว่างประเทศอย่างไร ด้วยเหตุผลต่างๆที่ยกตัวอย่างขึ้นมานั้นถือเป็นเป้าหมายหนึ่งในการศึกษาวิชาภูมิศาสตร์การเมือง”

ศาตราจารย์เลวิส อเล็กซานเดอร์ ได้กล่าวไว้ในหนังสือ รูปแบบทางการเมืองของโลก (Lewis Alexander’s world political patterns) ว่า “ภูมิศาสตร์การเมืองเป็นวิชาที่ศึกษาถึงความแตกต่างที่ปรากฏอยู่ในภูมิภาคต่างๆ ทางการเมืองความแตกต่างเหล่านี้เกิดขึ้นเพราะความแตกต่างทางกายภาพ หน้าที่ การกระทำทางด้านการเมืองที่ก่อให้เกิดอิทธิพลที่ควบคุมดินแดนนั้นๆอยู่ สิ่งเหล่านี้เรียกอีกชื่อหนึ่งว่า พรมแดน เมืองหลวง พลังแยกและพลังรวม ศูนย์กลางของพลังทางการเมือง รวมถึงผลจากกฏเกณฑ์ที่เกิดจากการพัฒนาทรัพยากรให้เกิดประโยชน์สูงสุดรวมทั้งปรากฏการณ์อื่นๆที่มีลักษณะที่คล้ายคลึงกันและยังเป็นตัวแทนของกระบวนวิธีการทางการเมืองที่สำคัญที่อยู่ในรูปแบบของรัฐ อำเภอ ตำบล หรือการปกครองในรูปแบบอื่นๆ โดยมีข้อสำคัญคือ เป็นสิ่งที่มีความโดดเด่น ทำให้เกิดความประทับใจ มีความหมายเฉพาะของหน่วยการปกครองนั้นๆ ”

ศาสตราจารย์ ดร. แวน วัลเคนเบอร์ก ได้กล่าวไว้ในหนังสือ องค์ประกอบภูมิศาสตร์การเมือง (Dr. Van- Valkenburg’s Elements of Political Geography) ว่า ภูมิศาสตร์การเมืองนั้น คือวิชาภูมิศาสตร์ที่ว่าด้วยภูมิศาสตร์แห่งหน่วยทางการปกครองซึ่งหน่วยทางการเมืองหรือการปกครองนั้นมีความแตกต่างกันอย่างมากในเรื่องของขนาดและชนิด หรือเพื่อให้เข้าใจง่ายขึ้นให้ลองคิดว่าเมืองที่มีขนาดเล็ก อาทิ หมู่บ้าน จนถึงนคร อาทิ ตำบล อำเภอ และขนาดปานกลางในรูปแบบของรัฐหรือในระดับประเทศ นั้นจะมีขนาดตั้งแต่รัฐที่มีขนาดเล็กที่สุดจนถึงขนาดรัฐที่ใหญ่ที่สุดรวมถึงรัฐที่เป็นมหาอำนาจของโลก

ดร. เจ ยี ปาวน์ ได้เขียนไว้ในหนังสือ ภูมิศาสตร์การเมือง (Pound’s Political Geography) ว่า “ภูมิศาสตร์การเมืองเป็นวิชาที่ว่าด้วยพื้นที่ ที่ประกอบขึ้นทางการปกครอง ปริมาณของทรัพยากร และผลที่ก่อให้เกิดรูปแบบทางภูมิศาสตร์เฉพาะที่ปรากฏขึ้นในบริเวณนั้นๆ และมีความเกี่ยวข้องกับรัฐ”

นอกจากนี้ยังมีบุคคลสำคัญอีกหลายท่านที่ได้ให้คำจำกัดความเกี่ยวกับวิชาภูมิศาสตร์ไว้ในหนังสือและบทความอื่นๆอีกหลายแห่ง โดยสามารถสรุปใจความสำคัญได้ว่า ภูมิศาสตร์การเมืองเป็นวิชาที่ศึกษาพาดพิงถึงความสัมพันธ์ระหว่างภูมิศาสตร์และรัฐ แม้จะมีคำจำกัดความของวิชาภูมิศาสตร์การเมืองที่กล่าวไว้ในหนังสืออีกหลายเล่ม แต่คำจำกัดความที่ได้รับการยอมรับและนำมากล่าวอ้างถึงอยู่เสมอ คือหลักคำจำกัดความของ ศาสตราจารย์ อาร์ตธอร์น (Harthorne) โดยมีการเขียนคำจำกัดไว้ในปี ค.ศ. 1954 ว่า “เป็นวิชาที่ศึกษาถึงความแตกต่างและเหมือนกันทางการเมืองของพื้นที่ใดพื้นที่หนึ่ง ซึ่งอาจเป็นเพียงส่วนหนึ่งของบริเวณส่วนรวมทั้งหมดของภูมิภาคหรือบริเวณทางการเมืองนั้นๆ”

ถึงจะมีผู้ที่ให้คำจัดกัดความของของวิชาภูมิศาสตร์การเมืองอีกหลายท่านดังที่กล่าวไปข้างต้นแล้ว แม้จะไม่แตกต่างหรือดีกว่าของศาสตราจารย์ อาร์ตธอร์น มากนักแต่ก็ยังมีการอธิบายถึงแนวโน้มถึงกระบวนการทางเทคนิคของวิชาการด้านนี้มากขึ้นเช่นกัน ในปี ค.ศ. 1964 ได้มีการอธิบายเน้นถึงความสัมพันธ์ระหว่างพื้นที่กับปรากฏการณ์ทางการเมืองหรือระบบทางการเมืองที่ทำให้เห็นถึง ความสัมพันธ์ระหว่างวิชาภูมิศาสตร์ วิชารัฐศาสตร์และวิชาภูมิศาสตร์มากขึ้น นอกจากนี้ยังมีการศึกษาถึงโครงสร้างทางการปกครอง กระบวนการต่างๆ ทางการเมือง การศึกษาถึงภูมิศาสตร์การเลือกตั้ง ที่มักพบในประเทศที่มีการปกครองแบบประชาธิปไตยที่นิยมมีการเลือกตั้ง ต่อมาได้มีการศึกษาเน้นถึงการใช้เทคนิค วิธีการทางปริมาณวิเคราะห์ อาทิ การศึกษาเพื่อหา วิธีการตัดสินทางการเมือง โดยมีการกล่าวไว้ในหนังสือภูมิศาสตร์การเมือง โดย นายเปรสคอต (J.R.V. Prescott) ได้กล่าวไว้ในหนังสือว่า “ภูมิศาสตร์การเมืองเกี่ยวข้องกับปัจจัยทางภูมิศาสตร์ที่ส่งผลให้เกิดการตัดสินใจหรือการเกิดปฏิกิริยาทางการเมือง”

ริชาร์ด มิว ได้เขียนไว้ในหนังสือ ภูมิศาสตร์การเมืองสมัยใหม่ (Richard Muir’s Modern Political Geography) ได้รับการตีพิมพ์เมื่อปี ค.ศ. 1975 ว่า “ภูมิศาสตร์การเมืองเกี่ยวข้องกับเรื่องที่ตั้งของพื้นที่เชื่อมโยงระหว่างภูมิศาสตร์กับรัฐศาสตร์”ในการศึกษานี้จึงต้องศึกษาเนื้อหาเกี่ยวข้องกับวิชาแขนงต่างๆโดยมีลักษณะเป็นสหวิทยาการ ในอนาคตการศึกษาภูมิศาสตร์การเมืองจะต้องอาศัยการศึกษาค้นคว้าที่มากขึ้น โดยมีวิชาที่เกี่ยวข้องมีอยู่หลายด้านเช่นกัน อาทิ วิชารัฐศาสตร์ สถิติ สังคมวิทยา กฏหมายระหว่างประเทศ ความสัมพันธ์ระหว่างประเทศ เศรษฐศาสตร์ จิตวิทยา ประวัติศาสตร์และภูมิศาสตร์แขนงต่างๆ

**ความสัมพันธ์ของวิชาภูมิศาสตร์การเมืองกับวิชาแขนงอื่น**

จากหลากหลายความหมายที่ได้ยกตัวอย่างและกล่าวถึงไปข้างต้นนั้นจะเห็นว่า วิชานี้เป็นวิชาที่เกี่ยวข้องกับมนุษย์โดยตรง และมีความเกี่ยวข้องอย่างมากโดยเฉพาะในด้านที่เกี่ยวข้องกับการปกครอง การเมืองของรัฐที่ประกอบด้วยประชากรเป็นพื้นฐานสำคัญ เนื่องจากวิชาภูมิศาสตร์เป็นวิชาที่มีลักษณะที่มีความสัมพันธ์ไม่เพียงแต่ด้านมนุษย์หรือประชากรของรัฐอย่างเดียวเท่านั้น ยังเป็นการศึกษาเกี่ยวกับลักษณะทางด้านธรรมชาติที่แวดล้อมที่มีอิทธิผลเกี่ยวข้องกับมนุษย์เช่นกันทำให้วิชานี้มีลักษณะเป็นสหวิทยาการ (Interdisciplinary) ขอบข่ายของวิชานี้จึงต้องศึกษาเกี่ยวข้องกับวิชาอื่นๆ ไม่ต่ำกว่า 4 วิชาที่สำคัญดังต่อไปนี้

1.วิชาภูมิศาสตร์สาขาต่างๆ และวิชาภูมิศาสตร์การเมือง อาทิ วิชาภูมิศาสตร์กายภาพ ภูมิศาสตร์-เศรษฐกิจ ภูมิศาสตร์วัฒนะธรรม ภูมิศาสตร์ทางการทหาร ภูมิศาสตร์ภูมิภาค สาขาต่างๆเหล่านี้ล้วนเป็นสิ่งที่ส่งเสริมให้เข้าใจถึงความสัมพันธ์ระหว่างภูมิศาสตร์และรัฐ ผู้ที่มีพื้นฐานในวิชาภูมิศาสตร์ก็จะสามารถเข้าใจถึงลักษณะและหลักเกณฑ์ของวิชาและส่วนที่เชื่อมโยงกับวิชาภูมิศาสตรการเมือง

2.วิชาประวัติศาสตร์กับวิชาภูมิศาสตร์การเมือง โดยศึกษาเหตุการณ์ทางการเมืองของรัฐที่เกิดขึ้นในปัจจุบันที่เชื่อมโยงเหตุการณ์และเรื่องราวต่างๆย้อนไปในอดีต แต่ในกรณีที่ไม่มีความรู้หรือได้ศึกษาเรื่องราวที่เกิดขึ้นในอดีตก็อาจส่งผลให้เกิดความสับสนขึ้นได้ ฉะนั้นความรู้ทางวิชาประวัติศาสตร์จะเป็นตัวช่วยสำคัญในการวิเคราะห์ถึงวิกฤตการณ์ที่เกิดขึ้นทางการเมือง ในประเทศและระหว่างประเทศได้ดียิ่งขึ้น เช่นเดียวกับการศึกษาปัญหาคลองสุเอซ ปัญหาตะวันออกกลาง กรณีพิพาทระหว่างอินเดียกับปากีสถาน เป็นต้น โดยเฉพาะวิชาประวัติศาสตร์-ยุโรปที่จะช่วยสร้างพื้นฐานและความเข้าใจเกี่ยวกับปัญหา และความเป็นมาของอำนาจทางการเมืองของประเทศมหาอำนาจในโลกเช่นกัน

3.วิชารัฐศาสตร์กับวิชาภูมิศาสตร์การเมือง วิชารัฐศาสตร์เป็นวิชาที่ศึกษาถึงเรื่องราวการปกครองและวิถีทางการเมืองของรัฐ จึงสัมพันธ์กับวิชาภูมิศาสตร์การเมืองโดยเฉพาะในด้านการปกครองของรัฐ เช่น ปัญหาที่เกี่ยวกับการปกครอง ระบอบการปกครอง การเมืองและอื่นๆ ที่ถือว่าเป็นเรื่องที่ควรศึกษาในวิชาภูมิศาสตร์-การเมืองเช่นกัน

4.วิชาความสัมพันธ์ระหว่างประเทศกับวิชาภูมิศาสตร์การเมือง วิชาความสัมพันธ์ระหว่างประเทศ เป็นวิชาที่ช่วยส่งเสริมความเข้าใจในเนื้อหาของวิชาภูมิศาสตร์การเมือง เพราะความสัมพันธ์ทางการเมืองและเศรษฐกิจเป็นสิ่งที่เกี่ยวข้องระหว่างดินแดนและส่วนอื่นๆของโลก นอกจากนี้ยังมีสนธิสัญญาที่ผูกพันกันระหว่างประเทศ รวมทั้งปัญหาด้านความสัมพันธ์ระหว่างประเทศต่างๆ ที่มีความสลับซับซ้อนและอื่นๆ

**ภูมิศาสตร์การเมืองและภูมิรัฐศาสตร์**

วิชาภูมิรัฐศาสตร์เป็นวิชาที่มีความแตกต่างไม่มากนักกับวิชาภูมิศาสตร์การเมือง โดยวิชาภูมิรัฐศาสตร์นี้จะศึกษาถึงประวัติความเป็นมา นอกจากนี้ยังมีเนื้อหาที่คล้ายคลึงกับวิชาภูมิศาสตร์อย่างมากจนในบางกรณีก็ไม่สามารถแยกความแตกต่างของเนื้อหาได้ หรือในบางกรณีภูมิศาสตร์การเมืองก็มีความสอดคล้องกับวิชารัฐศาสตร์และเศรษฐกิจทางการทหาร ซึ่งทำให้ขอบข่ายของวิชานั้นดูกว้างมากขึ้น ในปัจจุบันวิชาภูมิรัฐศาสตร์นิยมสอนในมหาวิทยาลัยโดยเฉพาะสาขาวิชารัฐศาสตร์ ในส่วนของวิชาภูมิศาสตร์การเมืองถูกจัดให้อยู่ในวิชาแขนงหนึ่งของวิชาภูมิศาสตร์ เป้าหมายของวิชาภูมิรัฐศาสตร์ คือการมุ่งศึกษาเกี่ยวกับการขยายตัวของรัฐ การพัฒนา และการปกครอง กายภาพ

อย่างไรก็ตามถึงแม้จะมีผู้ที่พยายามสรุปให้เห็นถึงความแตกต่างของสองวิชานี้ ในบางกรณีก็ให้ความหมายว่าสองวิชานี้ไม่แตกต่างกันมากนัก บ้างก็ว่าลักษณะของสองวิชานี้มีเนื้อหาทำนองเดียวกัน แต่ในความเป็นจริงแล้ววิชาภูมิศาสตร์การเมืองนั้นถือเป็นบิดาของวิชาภูมิรัฐศาสตร์ แต่ในปัจจุบันนั้นวิชาภูมิรัฐศาสตร์นั้นดูมีความสำคัญมากกว่าวิชาภูมิศาสตร์การเมืองเนื่องจากภูมิศาสตร์การเมืองนั้นพิจารณารัฐในแง่ของการคิด และการวิเคราะห์ข้อมูล ส่วนวิชาภูมิรัฐศาสตร์นั้นเน้นพิจารณาถึงลักษณะทางกายภาพในด้านความต้องการและประโยชน์ตามแนวนโยบายต่างประเทศของรัฐ

**วิธีการศึกษาวิชาภูมิศาสตร์การเมือง**

เนื่องจากวิชาภูมิศาสตร์เป็นวิชาแบบสหวิทยาการ จึงมีวิธีการศึกษาที่อาศัยวิธีการ และหลักการจากหลายวิชารวมกัน ทั้งการค้นคว้าวิจัยรวบรวมข้อมูลเพื่อนำมาวิเคราะห์ ภูมิภาคหรือปรากฏการณ์ทางการเมือง มีวิธีการที่สำคัญในการรวบรวมข้อมูล ดังนี้

1.วิธีการทางประวัติศาสตร์ เป็นวิธีการทั่วไปในการบรรยายและอธิบายถึงวิวัฒนาการของหน่วยทางการเมืองหรือสังคมตลอดระยะเวลาที่ผ่านมา

2.วิธีการลักษณะทางกายภาพ คือการอธิบายและวิเคราะห์โครงสร้างทางกายภาพ ทั้งภายนอกได้แก่ขนาดรูปร่าง ทำเลที่ตั้งและพรมแดน และโครงร่างภายในได้แก่แดนแกน เมืองหลวง รวมถึงภูมิภาค ทางวัฒนธรรมและอื่นๆ วิธีการคิดนี้เป็นวิธีที่ศาสตราจารย์ฮาร์ตธอร์น เป็นผู้คิดค้นและบุกเบิกวิธีการนี้ไว้ตั้งแต่ปี ค.ศ. 1935 ต่อมาศาสตราจารย์ฮาร์ตธอร์นเล็งเห็นว่าวิธีการบรรยายเนื้อหาอาจก่อให้เกิดความเบื่อหน่าย ภายหลังจึงได้มีการนำหลักวิธีการคิดพิจารณาถึงกระบวนการ กิจการทางการเมืองเข้ามามีส่วนเกี่ยวข้อง

3.วิธีการศึกษาถึงกิจการหน้าที่และอำนาจของรัฐ ในทางภูมิศาสตร์การเมืองนั้นจะกล่าวเน้นถึงความสัมพันธ์ระหว่างกายภาพและประชากรในพื้นที่ส่วนใดส่วนหนึ่งหรือทั้งหมดของโลกเป็นส่วนรวม เป็นต้น

วิธีการเช่นนี้โดยทั่วไปจะนำมาใช้ในการศึกษาให้เหมาะสมหรือในบางกรณีก็มีความสัมพันธ์กันจนแยกไม่ออก อาทิ การศึกษาถึงวิวัฒนาการของประวัติความเป็นมาของรัฐที่กำเนิดขึ้นมา การศึกษาเรื่องแดนแกนของ โปรแลน์โดยการใช้วิธีการอธิบายถึงลักษณะโครงสร้างทางกายภาพ การศึกษาถึงสาเหตุการแยกแดนของปากีสถาน-ตะวันออกออกจากประเทศปากีสถานมาเป็นบังคลาเทศโดยการศึกษานี้จะนำวิธีการศึกษาวิชาภูมิศาสตร์การเมืองในข้อสามมาวิเคราะห์ แต่ในบางกรณีก็อาจจะศึกษาแบบผสมผสานกันได้

การศึกษาภูมิศาสตร์การเมืองต้องอาศัยหลักเกณฑ์ของวิชาโดยรอบมาพิจารณา วิเคราะห์ สังเคราะห์ ถึงผลที่ก่อให้เกิดความเจริญเติบโตหรือความเสื่อมของรัฐอย่างไร การศึกษาถึงหลักเกณฑ์ของวิชานี้คืออะไร และอะไรคือสิ่งสำคัญที่มีผลต่อการพัฒนาของรัฐอย่างไร ครอบคลุมไปถึงหน่วยการปกครองตั้งแต่ลักษณะใด มีขอบข่ายหรือไม่อย่างไรที่เป็นปัจจัยสำคัญ ฉะนั้นเราควรทราบถึงความหมายของ รัฐก่อนว่ามีความหมายอะไร มีขอบข่ายแค่ไหน และมีความแตกต่างกับคำว่าประเทศชาติอย่างไร

**รัฐ ชาติ ประเทศชาติ (the State, The Nation and the Nation-State)**

วิชาภูมิศาสตร์การเมืองเป็นวิชาภูมิศาสตร์ที่เกี่ยวข้องกับรัฐ เกี่ยวกับประเทศชาติ เกี่ยวกับดินแดนที่ประกอบขึ้นทางการเมือง การปกครอง การพิจารณาความแตกต่างของประเทศชาติและรัฐ แท้จริงแล้วเป็นอุดมการณ์ที่ควรมีลักษณะอย่างไร โครงสร้างที่สำคัญขอรัฐนั้นเกี่ยวโยงกันอย่างไร อย่างไรก็ตามคำว่ารัฐนั้นมีความหมายที่แตกต่างกันออกไป โดยคำว่ารัฐที่ใช้ในประเทศสหรัฐอเมริกานั้น จะมุ่งเน้นพิจารณาเฉพาะรัฐที่เป็นเอกราช รัฐที่มีอธิปไตย

ความหมายของรัฐ ในทางภูมิศาสตร์การเมืองได้ให้นิยามไว้ โดยเฉพาะของศาสตราจารย์ปาวน์ ไว้ว่า “รัฐคือพื้นที่หรือดินแดน ดินแดนหนึ่งที่ก่อตัวขึ้นมาทางการเมืองอย่างเหมาะสม โดยจะประกอบด้วย ประชากรของประเทศที่อยู่ภายใต้รัฐบาล ที่ปกครองพื้นที่อย่างมีประสิทธิภาพ” จากคำนิยามจะเห็นได้ว่ารัฐนั้นต้องมีองค์ประกอบที่สำคัญอย่างยิ่งสามประการคือ ประชากร รัฐบาลและพื้นที่ จะขาดสิ่งใดสิ่งหนึ่งไม่ได้ แต่ในเนื้อหาของหนังสือบางเล่มก็ได้กล่าวเพิ่มเติมถึงองค์ประกอบที่สำคัญไว้โดยแยกออกเป็น 5 ประการ ดังนี้ 1.อาณาเขตที่กำหนดโดยพรมแดน 2.รัฐบาลที่มีหน้าที่รับผิดชอบปกครองพื้นที่อาณาเขตนั้น 3.ประชากรที่อยู่อาศัยในพื้นที่ 4.โครงสร้างทางเศรษฐกิจ 5.ระบบหมุนเวียนของเส้นทางคมนาคมขนส่งโดยส่วนนี้เป็นองค์ประกอบที่มีความสำคัญอย่างมากในการช่วยให้รัฐนั้นดำเนินการอย่างมีประสิทธิภาพและบรรลุเป้าหมายตามวัตถุประสงค์

**โครงสร้างของการปกครองของรัฐ**

นอกจากสิ่งที่จำเป็นหรือตัวจักรสำคัญของรัฐแล้ว รัฐยังประกอบด้วยโครงสร้างทางการปกครองตั้งแต่ภายในท้องถิ่นเบื้องล่างมาจนถึงเบื้องบน ครอบครองทั่วอาณาเขตบริเวณกว้างจนถึงทั่วโลกโดยเรียงตามลำดับความสำคัญ อาทิ ประเทศไทยถือเป็นประเทศรัฐประเทศหนึ่ง ที่มีรูปแบบการปกครอภายใน 3 ส่วนคือ ส่วนกลาง ส่วนภูมิภาค และส่วนท้องถิ่น และการปกครองภายนอกที่ผูกพันในระดับประเทศในแง่ขององค์กร หรือการทำสัญญาร่วมกัน เช่นสนธิสัญญาอาเซียนและเกี่ยวข้องกับประเทศในระดับที่ใหญ่และกว้างขึ้นจนถึงการลงนามเป็นสมาชิกขององค์กร สหประชาชาติที่เป็นองค์กรหรือหน่วยการปกครองระดับโลก

**ความสำคัญของการปกครองของรัฐ**

โครงสร้างของประชากรของรัฐไม่ได้ขึ้นอยู่กับพื้นที่ ประชากร รัฐบาล หรืออาณาเขตของรัฐอย่างเดียวเท่านั้น ยังมีความหมายอีกมากมายที่ลึกซึ้งถึงเนื้อหามากกว่านี้ เช่น รัฐบาลที่มีอำนาจมากพอที่จะปกครองประชากรหรือดินแดนนั้นได้อย่างมีประสิทธิภาพ หรือถ้ารัฐนั้นประกอบไปด้วยรัฐบาลที่ไร้ความสามารถหรือขาดเหตุผลในการนำพาประเทศไปสู่การพัฒนาที่ก้าวหน้า ในการปกครองในรูปแบบนี้มักก่อให้เกิดการไร้ซึ่งสภาวะความเป็นผู้นำของรัฐและยังไม่สามารถสร้างและพัฒนาประเทศให้มีความเป็นมหาอำนาจได้ ฉะนั้นพลังของรัฐที่จะผนึกกำลังกันเป็นน้ำหนึ่งใจเดียวกันระหว่างประชาชนและรัฐบาลนั้นย่อมเป็นสิ่งที่สำคัญมาก รัฐบาลที่มั่นคงก็ควรจะเป็นรัฐที่ประกอบด้วยคุณลักษณะหรือสมบัติที่ดีเช่นเดียวกัน

**ชาติ รัฐประชาชาติคืออะไร**

ตามที่กล่าวไว้ว่ารัฐนั้นประกอบด้วยพื้นที่ ประชากร และรัฐบาลที่มีประสิทธิภาพในการทำงาน แต่ถึงจะมีรัฐบาลที่มีประสิทธิภาพมากเพียงใด ปัจจัยสำคัญหรือตัวจักรสำคัญที่จะเป็นตัวผลักดันให้รัฐสามารถดำเนินการได้อย่างราบรื่นนั้นก็คือ ประชากร ประชากรเป็นปัจจัยที่สำคัญอย่างมากในการรวมตัวขึ้นเป็นชาติ ประชากรเองนั้นก็ต้องมีความผูกพันซึ่งกันและกัน เป็นพวกเดียวกัน สิ่งบ่งชี้ทางกฏหมายบางประการเช่น การใช้สัญชาติเดียวกัน นับเป็นประชาชาติของรัฐที่ ซึ่งอาจมีความสำคัญมากกว่าพื้นที่หรือรัฐบาลที่ปกครองประชากรเหล่านั้นเสียอีก ความผูกพันกันของมวลชนในชาติ นับเป็นสิ่งสำคัญของอำนาจอย่างมากตามอุดมการณ์รัฐ ด้วยสิ่งเหล่านี้ควรประกอบขึ้นชัดเจนเพื่อเป็นเอกลักษณ์โดยกลุ่มของประชากรโดยเฉพาะ เช่น การสำนึกว่าตนเองเป็นชุมชนทางการเมือง การสำนึกในการมีลัทธิชาตินิยม การปรารถนาในการรักษาวัฒนธรรม ขนบธรรมเนียมประเพณี ภาษาและศาสนาของตนให้คงอยู่ไว้ เพื่อยกฐานะทางการเมืองที่จะนำไปสู่การปกครองตนเองอย่างมีขอบเขตและมีประสิทธิภาพ

**รัฐประชาชาติ** รัฐที่ใหญ่นั้น ย่อมเป็นรัฐที่รวมประชาชาติไว้ได้อย่างมีประสิทธิภาพ เป็นรัฐที่เป็นอุดมคติ รัฐที่ประกอบด้วยอุดมการณ์สูงสุด ที่พลักดันประชากรในชาติให้ร่วมกันผนึกกำลังกันอย่างมั่นคง โดยรัฐแต่ละรัฐนั้นจะมีการปกครองที่แตกต่างกันบางรัฐก็ประกอบด้วยมวลประชาชาติหลายกลุ่มที่มีความแตกต่างกันถ้าไม่มีอุดมการณ์ที่ดียึดเหนี่ยวไว้ก็ย่อมเกิดความแตกต่าง เกิดความแตกแยกได้

**อุดมการณ์ของรัฐ** ศาสตราจารย์ฮาร์ตธอร์น นักภูมิศาสตร์การเมืองชาวอเมริกันได้กล่าวถึงเป้าหมายหรืออุดมการณ์ของรัฐ ว่า รัฐนั้นมีความสำคัญต่อรัฐ ต่อภูมิศาสตร์การเมืองเป็นอย่างมาก ศาสตราจารย์ฮาร์ตธอร์น เห็นว่า “ปัญหาสำคัญของวิชาภูมิศาสตร์การเมืองนั้น คือด้านหน้าที่หรืออุดมการณ์ของประชาชาตินั่นเอง” อุดมการณ์เหล่านี้เป็นปัจจัยสำคัญ เช่น ศาสนา ภาษา และวรรณกรรม ความทรงจำที่เป็นประวัติการณ์สำคัญของชาติและรูปแบบของการปกครองของรัฐบาล ฯลฯ ถ้าในพื้นที่ในดินแดนของรัฐอาจมีเพียงสองสามแห่งเท่านั้นที่มีลักษณะร่วมกัน ปัญหาจึงอยู่ที่ว่า การที่จะสร้างอุดมการณ์ของชาติขึ้นมาเพื่อให้กลุ่มชนในภูมิภาคต่างๆของรัฐมีอุดมการณ์รวมกันผูกพันกัน อุดมการณ์ในรูปแบบใด จึงจะสามารถเป็นเอกลักษณ์สำคัญของชาติที่ให้ประชาชาติทั้งมวลยืดถือเป็นพลังสำคัญของความเป็นชาติได้ โดยพลังที่ว่านั้นย่อมมีทั้งพลังแยกและพลังรวม

**พลังแยก** คือพลังที่แนวโน้มเอียงและลดความเป็นน้ำหนึ่งใจเดียวกัน อาจมีความรุนแรงถึงขั้นแยกตัวออกจากกัน เช่น ประเทศเชโกสโลวะเกียในตอนต้นของปี ค.ศ. 1939 และอินเดียของอังกฤษในปี ค.ศ. 1947 เป็นต้น ถ้าไม่ถึงขั้นการแยกรัฐก็อาจจะก่อให้เกิด การบริหารที่ยุ่งยากขึ้นทำให้อำนาจทางการเมืองนั้นอ่อนลง พลังแยกที่ก่อให้เกิดการโน้มเอียงดังกล่าวนี้อาจเป็นผลเนื่องจากปัจจัยทางกายภาพ ที่เห็นได้ชัดคือ ขนาด รูปร่าง ที่ตั้ง หรือความยากลำบากในการคมนาคมขนส่งของรัฐ ยิ่งถ้าประชากรของรัฐมีความแตกต่างในเรื่องของปัจจัยทางวัฒนธรรม เช่นทางศาสนา ภาษา และเชื้อชาติอยู่ด้วย ก็ยิ่งทำให้เกิดปัญหา เกิดพลังแยกมากยิ่งขึ้น ดังที่พบในหลายแห่งที่รัฐบางรัฐกำลังประสบอยู่

**พลังรวม** ในทางตรงกันข้ามพลังที่ก่อให้เกิด ความสามัคคีรวมกันของรัฐ ถือว่าเป็นพลังรวม รากฐานสำคัญที่ก่อให้เกิดพลังรวมนั้นคือ ความสำคัญที่ทำให้รัฐคงอยู่ได้อย่างถูกต้องเหมาะสม ในระดับต่ำนั้นความคิดนี้ประกอบไปด้วยเพียงแต่เคารพหรือศรัทธาในเอกัตบุคคล ประมุข กษัตริย์ ฯลฯ ถ้าในระดับสูงขึ้นไปก็ต้องประกอบด้วยการยอมรับในระบบแห่งการรู้ในการให้คุณค่าของรัฐที่มีความสำคัญต่อปวงชน รัฐบางรัฐมีพลังแยกพอๆกับพลังรวมแต่ก็อาจอยู่รอดได้ เพราะมีพลังระหว่างประเทศหรือรัฐอื่นช่วยรักษาไว้ไม่ให้ล่มจม เช่นดุลแห่งอำนาจรัฐมหาอำนาจก็ได้

**อำนาจ**

อำนาจของรัฐหรือของชาติเป็นสิ่งสำคัญ เพราะอำนาจคือสิ่งที่มีส่วนในการตัดสินตกลงใจ ผู้มีหน้าที่ตัดสินใจในนโยบายของรัฐใดรัฐหนึ่งจะต้องมีอำนาจ อำนาจทางการเมืองมี 2 ประการคือ 1 อำนาจที่ตัดสินใจในเรื่องภายในของรัฐขึ้นอยู่กับการสนับสนุนหรือการมีอิทธิผลเหนือความคิด องค์การของมหาชนและสื่อสารมวลชน เช่น หนังสือพิมพ์ วิทยุ โทรทัศน์ ซึ่งจะก่ออำนาจให้เป็นรูปเป็นร่างขึ้น ในบางประการมีอิทธิผลเหนือทัศนคติของตำรวจ ทหาร สภาผู้แทน และอำนาจตุลาการ 2. อำนาจที่สามารถจะตัดสินและใช้อำนาจในวิถีทางภายนอกพรมแดนทางภูมิศาสตร์ของรัฐ หรือ ที่กระทบกระเทือนเกี่ยวข้องกันผลประโยชน์ระหว่างรัฐอื่นๆด้วย โดยแบ่งอำนาจออกเป็น อำนาจทางทหาร อำนาจทางเศรษฐกิจ และอำนาจทางความคิดอ่าน

อำนาจทางการทหาร นั้นเป็นรากฐานสำคัญยิ่ง แต่ควรจะถือว่าเป็นพลังขั้นสุดท้ายในการตัดสินของรัฐว่าจะใช้กำลังปราบหรือใช้พลังนี้เพื่อจะทำสงคราม บางครั้งก็ขึ้นอยู่กับปัจจัยทางภูมิศาสตร์ที่เกี่ยวกับ ทำเลที่ตั้ง “ระวางที่” ประชากร ทรัพยากร และผลได้ผลเสียทางเศรษฐกิจ และอื่นๆ ซึ่งมีการเปลี่ยนแปลงตามยุคสมัย ตามแนวนโยบายของประเทศ อำนาจทางทหารนี้จะเห็นว่าสัมพันธ์กับอำนาจทางเศรษฐกิจมาก เพราะปัญหาสำคัญที่เกี่ยวกับเศรษฐกิจ เกี่ยวกับปากท้องของประชากร นับว่าเป็นปัญหาภายในประเทศที่สำคัญ รัฐบาลหรือกองทัพจะมีสมรรถภาพ มีสถานภาพมั่นคงอยู่ได้เพราะด้วยอำนาจทางเศรษฐกิจ ต้องมีความสามารถในการบุกเบิกทรัพยากร การพัฒนาประเทศทางด้านเกษตรกรรม อุตสาหกรรม การคมนาคมขนส่ง การค้า ฯลฯ เพื่อให้ประชากรมีมาตราฐานการครองชีพดี มีฐานะมั่นคง ฐานะทางการเมืองในและนอกประเทศก็ต้องมั่นคงด้วย

ส่วนอำนาจทางความคิดอ่าน หรือที่รัฐมีอยู่เหนือความคิดอ่านของปวงชนนั้นถึงแม้จะเป็นของใหม่ แต่ในปัจจุบันนี้พบว่าเป็นสิ่งสำคัญ เพราะความเป็นน้ำหนึ่งอันเดียวกันทางความคิดอ่าน โดยเฉพาะความคิดเห็นทางการเมืองที่ถูกต้องที่ก่อให้เกิดประโยชน์ต่อส่วนรวม ย่อมเป็นสิ่งดีที่จะนำประเทศไปสู่จุดหมายปลายทางได้ แต่ในทางตรงกันข้าม ถ้าความคิดอ่านที่ไม่สอดคล้องกันระหว่างประชากรในรัฐ หรือไม่สอดคล้องกับนโยบายของรัฐก็ทำให้รัฐอ่อนแอลง ไม่ก่อให้เกิดความเป็นน้ำหนึ่งอันเดียวกันของประชากรในชาติ เป็นปัจจัยสำคัญมากในอำนาจของรัฐ กลุ่มชนที่ไม่เห็นพ้องกันภายในประเทศ ย่อมไม่ร่วมกันงานอย่างกระตือรือล้นกับนโยบายของผู้กำหนดนโยบายนั้น และในกรณีที่ร้ายแรง ประชากรเหล่านี้อาจตกเป็นเครื่องมือหรืออาวุธสำคัญที่ฝ่ายศัตรูนำมาใช้กับฝ่ายตรงข้ามได้

ฉะนั้นจะเห็นได้ว่าชาติรัฐหรือรัฐประชาธิปไตยที่ยิ่งใหญ่ในโลกนั้นจะต้องประกอบด้วยอุดมการณ์ที่เป็นเป้าหมายสำคัญที่จะทำให้ประเทศชาติมีอำนาจ มีพลังที่จะดำเนินงานของรัฐฟันฝ่าอุปสรรคต่างๆ ให้ตลอดรอดฝั่งจนกลายเป็นประเทศที่มั่นคงยิ่งใหญ่เป็นมหาอำนาจได้ในที่สุด

**รัฐอธิปไตย**

รัฐอธิปไตยได้แก่รัฐอิสระที่รัฐบาลมักจะมีอำนาจสูงสุด ในการที่จะดำเนินกิจการภายในได้อย่างอิสระเพราะทั้งนี้หมายรวมถึงการกำหนดนโยบาย การปกครอง การบริหาร และการดำเนินกิจการระหว่างประเทศ แต่รัฐเล็กบางรัฐ หรือรัฐที่เกิดใหม่บางรัฐก็อาจต้องอาศัยอยู่ ภายใต้การคุ้มครองของประเทศใหญ่หรือประเทศที่เคยมีอำนาจปกครองตนมาก่อน เพื่อความปลอดภัยและอยู่รอดของประเทศในระยะแรก เช่นประเทศในเครือประชาชาติอังกฤษ ฝรั่งเศส และบางประเทศ จะเห็นได้ว่ารัฐอธิปไตยในโลกใน (พ.ศ. 2542) ทั้งหมดโดยประมาณ 164 ประเทศ อยู่ในทวีปเอเชีย 39 ประเทศ ยุโรป 33 ประเทศ แอฟริกา 51 ประเทศ อเมริกาเหนือและใต้รวม 31 ประเทศ และในทวีปออสเตรเลียและย่านแปซิฟิก 10 ประเทศ ใน 164 ประเทศนี้ส่วนใหญ่มีระบบการปกครองแบบสาธารณรัฐ และมีการปกครองแบบรัฐสภาประมาณ 130 ประเทศ โดยจัดกลุ่มอยู่ในเครือประชาชาติอังกฤษประมาณ 60 ประเทศ ที่เหลือมีระบบการปกครอง แบบสังคมนิยมกระจายอยู่ทั่วไปรวมทั้งสิ้นโดยประมาณ 20 กว่าประเทศ โดยมีอยู่มากในทวีปยุโรป เอเชีย และแอฟริกา การปกครองที่ยังมีพระมหากษัตริย์เป็นประมุขมีประมาณ 15 ประเทศ

**พัฒนาการและแนวความคิดของบุคคลสำคัญในวิชาภูมิศาสตร์การเมือง**

วิชาภูมิศาสตร์การเมืองมีเค้ามูลมานานมากกว่า 2,000 ปี แม้ว่าจะมาเป็นลักษณะวิชาโดยเฉพาะเมื่อปลายคริสต์ศตวรรษที่ 19 นี้ ก่อนหน้านี้วิชาที่ในปัจจุบันเรียกว่าวิชาภูมิศาสตร์การเมืองนี้ ถือว่ารวมอยู่ในวิชาแขนงกว้างๆ ของวิชาภูมิศาสตร์ที่เกี่ยวกับมนุษย์ (Human Geography) โดยศึกษาถึงความสัมพันธ์ระหว่างสิ่งแวดล้อมทางกายภาพที่มีต่อพฤติกรรมต่างๆของมนุษย์ ความสัมพันธ์บางประการที่กล่าวมานี้ ยังคงยืนยงอยู่จนถึงปัจจุบันในแง่เป็นหลักสำคัญของวิชาภูมิศาสตร์การเมือง ความสัมพันธ์อื่นๆ บางประการ ก็พบว่าเป็นหลักเกณฑ์ที่ไม่ถูกต้องและไม่เป็นที่ยอมรับกันก็มี ตัวอย่างเช่น อริสโตเติล ให้ข้อสังเกตุว่า ภูมิภาคที่มีลักษณะภูมิประเทศที่แตกต่างกันมักก่อให้เกิดหน่วยการปกครองต่างๆกัน แทนที่จะพัฒนาไปในทางที่จะมีแต่เพียงหน่วยการปกครองแต่เพียงแห่งเดียว แนวความคิดที่ถูกต้องนี้จะดูได้จากประวัติศาสตร์ ในทางตรงกันข้าม อิทธิผลโดยตรงของลมฟ้าอากาศซึ่งในสมัยหนึ่งถือกันว่าเป็นอิทธิผลที่สำคัญมากอย่างหนึ่งนั้น ในปัจจุบันมักจะถือว่าไม่เป็นความสัมพันธ์ที่ถูกต้องเสมอไป

จากการสำรวจทางประวัติทางพัฒนาการของวิชาภูมิศาสตร์การเมืองตั้งแต่เริ่มต้นจนปัจจุบันอาจจะแสดงให้เห็นความคิดรวบยอดสำคัญของวิชานี้ ตามระยะเวลาตั้งแต่สมัยโบราณจนถึงปัจจุบัน อาจแบ่งออกเป็น 3 ระยะเวลาแห่งความเป็นมาและวิธีการศึกษาดังนี้คือ

1.การศึกษาถึงความสัมพันธ์ที่เกี่ยวกับสิ่งแวดล้อม (The study of environmental relationships)

2.การศึกษาถึงอำนาจของชาติ (The study of national power)

3.การศึกษาถึงภูมิภาคทางการเมือง (The study of political regions)

ในการศึกษาถึงความคิดรวบยอดของวิชาภูมิศาสตร์การเมือง ควรถือหลัก2ประการประกอบด้วย

1.ความคิดรวบยอดเหล่านั้นควรพิจารณาควบคู่กันไปทั้งทางด้านสติปัญญาและทางด้านเทคโนโลยี

2.วิธีการศึกษาสำคัญทั้ง3ประการที่กล่าวมาแล้วนั้นไม่ได้หมายความว่า วิธีการที่นำเสนอมาใหม่ต่อมาจะทำให้วิธีเก่านั้นสูญสิ้นหมดความสำคัญไป เช่น การศึกษาถึงความสัมพันธ์ของสิ่งแวดล้อมซึ่งนักปราชญ์กรีกและโรมันเห็นความสำคัญนั้นก็ยังยอมรับกันอยู่ ในระหว่างนักภูมิศาสตร์การเมืองหลายทาง ในระหว่างระยะเวลาตอนต้นของคริสต์ศตวรรษที่ 20 นี้ เช่นเดียวกับความแตกต่างในวิธีการที่กล่าวถึง “พลังของชาติ” ในตอนปลายของคริสต์ศตวรรษที่ 19 นั้นยังคงปรากฏอยู่ในข้อเขียนของนักภูมิศาสตร์การเมืองและบางท่านที่เกี่ยวข้องกับวิชาแขนงนี้อยู่ในปัจจุบัน แต่การที่จะพิจารณาสำรวจโดยละเอียด ทุกแง่ทุกมุมของกฏเกณฑ์ทฤษฏีต่างๆของวิชาการเหล่านี้ อาจทำให้พูดซ้ำมากไปทั้งในแง่เนื้อหาและระยะเวลา ฉะนั้นจะขอพิจารณาแต่เพียงวิธีการที่ส่งเสริมความเข้าใจโดยทั่วๆไปของวิชาภูมิศาสตร์การเมืองเท่านั้น

**1.การศึกษาถึงความสัมพันธ์ที่เกี่ยวกับสิ่งแวดล้อม** ความสัมพันธ์ระหว่างลักษณะแวดล้อมทางกายภาพและพฤติกรรมที่เกี่ยวกับมนุษย์ ได้รับการยอมรับอย่างชัดแจ้งจากนักปราชญ์โบราณหลายท่าน อาทิ อริสโตเติล (384 B.C. - 322 B.C.) ที่ได้เขียนไว้ในหนังสือโพลิติก (เล่ม 3 บทที่ 7) ดังนี้ “โดยทั่วไป ประชากรของประเทศในเขตอากาศหนาว โดยเฉพาะพวกที่อยู่ในทวีปยุโรปจะเต็มไปด้วยชีวิตจิตใจ แต่มักขาดทักษะและสติปัญญา และด้วยเหตุนี้เอง ทำให้ทำไมชาวยุโรปถึงยังคงรักษาความเป็นเสรีอยู่ได้ แต่ไม่อาจพัฒนาความก้าวหน้าทางการเมืองและขาดความสามารถในการปกครองผู้อื่น ส่วนประชากรชาวเอเชียนั้น กับเต็มไปด้วยทักษะและสติปัญญาแต่ขาดความมีชีวิตจิตใจ และด้วยเหตุนี้เองทำให้พวกนี้ยังเป็นเมืองขึ้น ยังเป็นทาสอยู่ ส่วนชนชาติกรีกซึ่งมีทำเลทั้งทางภูมิศาสตร์อยู่กึ่งกลางระหว่างยุโรป กับเอเชีย ประกอบคุณสมบัติทั้งสองประการจึงยังคงมีความเป็นเสรี และยังคงไว้ซึ่งความก้าวหน้าอย่างสูงสุดทางการเมือง และยังแสดงความสามารถในการปกครองประชากรอื่นๆอีก ถ้าเพียงแต่พวกกรีกสามารถที่จะผนึกความเป็นน้ำหนึ่งอันเดียวกันในทางการปกครองไว้ได้”

อลิตโตเติล ในฐานะที่อาศัยอยู่ในนครรัฐ เขาจึงรู้สึกว่าประเทศชาติควรจะมีภูเขาล้อมเพื่อป้องกันข้าศึกศัตรูและควรตั้งอยู่ใกล้อ่าวที่ดี เพื่อจะได้เกิดประโยชน์จากการค้าทางทะเล ด้วยความสามารถในการใช้ทรัพยากรธรรมชาติอย่างเหมาะสม ประเทศชาติใดก็อาจสามารถมีอำนาจยิ่งใหญ่ แม้แต่การจะขยายอาณาเขตให้กว้างขวางออกไปก็ทำได้

นักเขียนในสมัยโบราณคนอื่นๆเห็นด้วยกับความสัมพันธ์เหล่านี้ เช่น สตราโบ (Strabo) นักปราชญ์ชาวกรีก (63 B.C. – A.D. 24) ได้สำรวจจักรวรรดิโรมันและเขียนไว้ในหนังสือภูมิศาสตร์ (Geography) ว่า หน่วยการปกครองที่ใหญ่มักต้องมีรัฐบาลกลางที่เข้มแข็ง โดยมีผู้ปกครองนำคนหนึ่งเพื่อทำหน้าที่อย่างเหมาะสม สตราโบยังให้เหตุผลว่าการที่อิตาลีมีทำเลที่ตั้งที่เหมาะสม มีลมฟ้าอากาศและทรัพยากรที่ยอดเยี่ยม จึงทำให้มีโอกาศดี โรมจึงกลายเป็นศูนย์กลางของจักรวรรดิโรมันที่ยิ่งใหญ่ในสมัยนั้นอยู่ได้

ระหว่างยุคมืด (Dark ages) ได้มีความพยายามทางจิตวิทยาที่จะเน้นถึงความสำคัญเกี่ยวกับปัญหาทางศาสนา และความสัมพันธ์ระหว่างภูมิศาสตร์ทางกายภาพและทางการเมือง และความสัมพันธ์ระหว่างทั้งสองประการนี้ก็ยังมีอยู่จนในสมัยต่อๆมา นักปราชญ์เช่น โบแดง (Bodin) ซึ่งมีชีวิตอยู่ในระหว่าง ค.ศ. 1530-1596 และ มองเตสกิเยอ (Montes guieu) ระหว่าง ค.ศ. 1689-1755 แสดงความคิดเห็นในเรื่องนี้โดยชี้ให้เห็นอิทธิพลของลมฟ้าอากาศ ที่มีต่อความก้าวร้าวของมนุษย์ และมีต่อความสามารถในการจัดองค์การหรือกำหนดกฏหมายแก่กลุ่มประชากรในวัฒนธรรมต่างๆกันในระยะเวลาที่การศึกษาถึงนิยัตินิยมของสิ่งแวดล้อม (Environmental determinism) ค่อยขยายกว้างขวางไปอย่างช้าๆ ไปเป็นความสัมพันธ์ทางด้านวิทยาศาสตร์ ที่สามารถแปลความหมายของพฤติกรรมทางการปกครองของมนุษย์ทุกแง่ทุกมุมในเรื่องที่เกี่ยวกับภาวะแวดล้อมทางกายภาพได้

ในระหว่างคริสต์ศตวรรษที่ 19 นักปราชญ์กลุ่มแรกได้พัฒนาทางความคิดรวบยอดของสิ่งแวดล้อมหลายประการโดยนำมาผสมกันอย่างมีระบบขึ้นในวิชาภูมิศาสตร์การเมือง ความก้าวหน้าส่วนใหญ่ของสมัยนั้นเกิดจากความพยายามของนักภูมิศาสตร์เยอรมัน โดยเฉพาะ คาร์ล ริตเตอร์ (Carl Ritter) และฟริเอดริก รัตเซล (Friedrich Ratzel) ที่ได้วางแนวคิดสำคัญไว้

คาร์ล ริตเตอร์ (ค.ศ. 1779-1859) เป็นศาสตราจารย์วิชาภูมิศาสตร์แห่งมหาวิทยาลัยเบอร์ลิน เขาเป็นผู้ที่สนใจในผลของสิ่งแวดล้อมที่มีต่อการพัฒนาและพฤติกรรมของมนุษย์และยังศึกษาถึงอิทธิพลของสิ่งแวดล้อมที่มีต่อวัฒนธรรมและอารยธรรมของมนุษย์โดยยืมกฏแห่งการวิวัฒนาการของ ชาร์ลส์ ดาร์วิน มาใช้ริตเตอร์ศึกษาต่อไปถึงทฤษฏี “อินทรีย์” แห่งวัฒนธรรมซึ่งเขาได้วางหลักเกณฑ์ไว้ว่า วัฒนธรรมนั้นเปรียบเสมือนพืชและสัตว์ มีการเกิด เติบโต เจริญวัย และตายไป ดาร์วิน ได้เขียนไว้ในกฏที่เกี่ยวกับการเลือกสรรทางชีววิทยาว่า ผู้ที่อยู่รอดคือผู้ที่แข็งแรง ความต้องการจะได้พืชพันธุ์ที่แข็งแรงก็ย่อมต้องการ “ระวางที่” (Space) ที่จะพัฒนาเติบโตให้เพียงพอ ในข้อเขียนของริสเตอร์ กฏเหล่านี้ได้ถูกนำมาใช้ให้สอดคล้อง เหมาะสมทางการเมืององค์ประกอบแห่งภายในวัฒนธรรมเป็นสิ่งที่สำคัญมากที่จะยังคงมีชีวิตอยู่ต่อไปในโลกที่เต็มไปด้วยการแข่งขันนี้ เขารู้สึกว่า เพื่อจะให้วัฒนธรรมหรืออารยธรรมใดอยู่รอด ก็จะต้องมีการต่อสู้เพื่อ “ระวางที่” ต้องบดขยี้องค์ประกอบที่อ่อนแอกว่าเพื่อได้มาซึ่งชัยชนะกว่า

**2.การศึกษาถึงอำนาจหรือพลังของชาติ** คือพื้นฐานทางภูมิศาสตร์ของพลังแห่งชาติและระหว่างชาติ (Geographic basis of national and international power) ซึ่งได้พัฒนาอย่างกว้างขวางออกไปตามแนวของศาสตราจารย์รัตเซล

ฟริเอดริก รัตเซล (ค.ศ. 1844-1904) เป็นศาสตราจารย์ทางวิชาภูมิศาสตร์แห่งมหาวิทยาลัยไลซิก ประเทศเยอรมัน ประมาณ 20 ภายหลังอสัญกรรมของศาสตราจารย์ริตเตอร์ เขาได้นำแนวคิดของริตเตอร์มาพัฒนาต่อไป ได้พยายามวิวัฒนาการจัดอิทธิพลต่อสิ่งแวดล้อมที่มีผลต่ออำนาจของรัฐให้เป็นระบบแบบแผนขึ้น

นิยัตนิยมแห่งชาติ (National Determinism) ในข้อเขียนเกี่ยวกับภูมิศาสตร์การเมืองศาสตราจารย์รัตเซลมีความสนใจโดยเฉพาะเกี่ยวกับความเจริญเติบโตของรัฐ รัฐนั้นเปรียบเสมือนองค์ที่ประกอบขึ้นเป็นตัวตนเองซึ่งเกี่ยวข้องกับการต่อสู้อย่างไม่มีที่สิ้นสุดเพื่อ “ระวางที่” หรือเพื่อ “พื้นที่” (Living space) หรือที่ภาษาเยอรมันเรียกว่า เลเบนสรัม (Levnsraum) เขาได้ให้เหตุผลว่า รัฐต่างๆนั้นเปรียบเสมือนสิ่งที่มีชีวิตซึ่งขึ้นอยู่กับกฏแห่งการเลือกสรรทางธรรมชาติ คือเพียงแต่ผู้ที่แข็งแรงเท่านั้นที่จะอยู่รอด

ในปี ค.ศ. 1897 รัตเซล ได้พิมพ์หนังสือ ภูมิศาสตร์การเมือง ( Politics geographic) เป็นหนังสือเล่มแรกที่วางรูปหลักเกณฑ์ของวิชาภูมิศาสตร์การเมือง ดังที่ได้พัฒนามาจนกระทั่งถึงสมัยนั้น ตลอดข้อความในหนังสือเล่มนี้ปรากฏให้เห็นแนวคิดที่ว่า พื้นที่ของรัฐใดรัฐหนึ่งนั้นเป็นสิ่งที่บ่งถึงอำนาจทางการเมือง และประชากรของรัฐควรสำนึกถึงความต้องการซึ่งระวางที่ของประเทศของตน รัตเซลมองดูพรมแดนระหว่างประเทศเพียงแนวกำหนดชั่วคราวเท่านั้น ที่แสดงให้เห็นภาวะ เฉพาะในการแข่งขันทาง “ระวางที่” ระหว่างรัฐเขารู้สึกว่า แม้แต่ภูมิภาคทางการเมืองที่มีขนาดเล็ก ก็อาจดูดซึมภูมิภาคการเมืองขนาดใหญ่ได้จนกระทั่งรวมกันเป็นรัฐที่สลับซับซ้อนและเต็มไปด้วยพลังอำนาจโดยอ้างว่าการที่ประเทศเยอรมันต้องขยายตัวออกมาเรื่อยๆนั้นก็เป็นไปตามกฏแห่งธรรมชาติ

ความคิดรวบยอดเกี่ยวกับ “ระวางที่” ของศาสตราจารย์รัตเซลนั้นนับว่าเป็นกระบวนวิถีที่ออกฟังง่ายมากเกินไป เพราะรัฐประกอบด้วยปรากฏการณ์ที่สลับซับซ้อนที่ไม่ใคร่จะดำเนินรอยตามแนวทางที่กำหนดเอาไว้เสมอไป ข้อเปรียบเทียบระหว่างสิ่งเหล่านี้กับอินทรีย์ที่มีชีวิตเป็นสิ่งที่ไม่สมบูรณ์แบบ กฏของชีววิทยาอาจนำมาใช้กับวิธีการของสิ่งที่ไม่มีชีวิตได้ แต่ในความจริงแล้วสหสัมพันธ์ที่ปรากฏให้เห็นระหว่างกฏเหล่านี้ และรูปแบบพฤติกรรมของสิ่งนั้นๆ ไม่พิสูจน์ออกมาได้ว่า สิ่งนั้นจะมีความสามารถที่จะมีชีวิตอยู่ได้หรือไม่

ความคิดรอบยอดของรัฐ ที่เปรียบประดุจอินทรีย์ที่มีชีวิตนี้ ได้ถูกนำมาดัดแปลงให้พัฒนาต่อไปโดยนักเขียนชาวสวีเดนชื่อ รูดอล์ฟ เจลเลน (Rudolf kjellen)

**รูดอล์ฟ เจลเลน** (ค.ศ. 1864-1944) เห็นว่ารัฐไม่เพียงแต่เปรียบประหนึ่งสิ่งที่มีชีวิตเท่านั้นควรเป็นชีวิตที่สำนึกไปด้วยคุณธรรมปัญญา ในการที่จะได้มาซึ่งอำนาจนี้ รัฐไม่จำต้องดำเนินรอยตามกฏแห่งการเจริญเติบโต หรือของการขยายอาณาเขตอย่างง่ายๆ แทนที่จะทำเช่นนั้นรัฐอาจนำเทคนิควิทยาการก้าวหน้าของวัฒนธรรมสมัยใหม่มาใช้เพื่อให้ได้ซึ่งเป้าหมายที่ต้องการ เป้าหมายสุดท้ายในการพัฒนาอำนาจจะบรรลุถึงผลสำเร็จด้วยการ “ได้พรมแดนธรรมชาติภายนอกที่ดี ที่สอดคล้องเป็นอันหนึ่งอันเดียวกันกับพรมแดนภายใน” เจลเลนเป็นนักเขียนคนแรกที่นำศัพท์ “ภูมิรัฐศาสตร์” (Geopolitics) มาใช้ซึ่งหมายถึงวิชาภูมิศาสตร์และรัฐ หรือสิ่งแวดล้อมทางธรรมชาติของรัฐ แต่ต่อมาการศึกษาภูมิศาสตร์ก็ศึกษาเกี่ยวข้องกัน เนื้อหาที่สำคัญดังที่เขาได้บัญญัติศัพท์ที่เกี่ยวข้องกับการศึกษาวิชานี้ตามลำดับคือ

ดีโมโพลิติก (Demopolitik) หมายถึงประชากรและรัฐ

โอโคโพลิติก (Okopolitik) หมายถึงทรัพยากรเศรษฐกิจและรัฐ

โซซิโอโพลิติก (Sociopolitik) หมายถึงโครงสร้างของสังคมของรัฐ

คราโตโพลิติก (Kratopolitik) หมายถึงการปกครองของรัฐ

ต่อมานักภูมิศาสตร์ชาวเยอรมันได้นำคำ ยีโอโพลิติก หรือภูมิรัฐศาสตร์นั้นมาใช้ขยายความหมายของวิชาโดยเน้นไปทางความสำคัญในการวางรากฐานของรัฐโดยทั่วไปที่เกี่ยวกับด้าน กายภาพ ชาติวงค์ และเศรษฐกิจโดยเฉพาะในระหว่างสมัยการบริหารงานของฮิตเล่อร์ โดยศัพท์นี้มีความหมายรวมไปจนกระทั่งความคิดรวบยอดที่ไม่เกี่ยวกับภูมิศาสตร์ เช่นทฤษฏีของพรรคนาซี ในแง่ความยิ่งใหญ่ในเรื่องเชื้อชาติ ทำให้ความหมายของวิชาภูมิศาสตร์นั้นมีความหมายผิดแผกไป จึงทำให้สูญเสียความหมายสำคัญเดิมไป

ชาวฝรั่งเศสกลุ่มผู้มี “คตินิยมที่อาจจะเป็นไปได้” นั้นได้ให้ความหมายตรงกันข้ามกับ นิยัตนิยมของ ศาสตราจารย์ รัตเซล เจลเลน โดยในรุ่นหลังนั้นก็ได้ปรากฏทฤษฏี “ที่อาจเป็นไปได้” เพิ่มมากขึ้นในตอนปลายคริสต์ศตวรรษที่ 20 อาทิ ยีน บรูน , ดย๊าก แอนเซล , อัลเบอร์ต เดมันเจีย และ ปอล วิดัล เอด ลา บลาซ นักเขียนเหล่านี้นั้นถือว่ารัฐนั้นไม่จัดเป็นหน่วยทางการเมืองที่ทรงอำนาจแต่ค่อนข้างที่จะเป็นหน่วยทางวัฒนธรรมและประชาชาติที่มีหน้าที่โดยตรงกับพลเมืองในความเป็นส่วนรวมของชาติ ปรัชญาของนักมานุษยวิทยาเน้นถึงความยิ่งใหญ่ในเรื่องพลังทางจริยธรรมและทางจิตใจ อาทิ เรื่องเสรีภาพ ความรักชาติ แต่สิ่งเหล่านี้ก็ไม่อาจที่จะให้อรรถาธิบายถึงพฤติกรรมของชาติให้แจ่มแจ้งได้ดังทฤษฏีของพวกนิยัตนิยม

**ความสัมพันธ์ระดับโลก** (Global relationships) ความเจริญเติบโตของจักรวรรดินิยมที่เข้าครอบครองอาณานิคมหลายแห่งในระหว่างคริสต์ศตวรรษที่ 19 ทำให้ทุกคนมุ่งความสนใจไปยังดินแดนทวีปแอฟริกาและเอเชีย และน่านน้ำท้องทะเลซึ่งเชื่อมต่อระหว่างทวีปเหล่านี้กับทวีปยุโรป เอเชีย และอเมริกาเหนือ ในปี ค.ศ. 1900 รัตเซลพิมพ์หนังสือขึ้นโดยชี้ให้เห็นความสำคัญของทะเลในแง่ที่จะเป็นองค์ประกอบสำคัญที่จะรวมของมนุษย์ชาติเข้าไว้ เขาได้เขียนถึงการใช้เวลาที่มีการต่อสู้ เพื่อชิงความยิ่งใหญ่ทางทะเลและทางบกและสรุปว่าผลสุดท้ายชัยชนะนั้นควรจะตกอยู่กับอำนาจทางบกเพราะเป็นดินแดนที่เต็มไปด้วยทรัพยากรที่เหนือกว่า

**อัลเฟรดเทเยอร์ มาฮาน** (ค.ศ.1840-1941) เป็นพลเรือแห่งราชนาวี สหรัฐอเมริกา ได้เน้นถึงความสัมพันธ์ความก้าวหน้าทางทะเลที่มีต่อประวัติการของรัฐ และยืนยันว่าปัจจัยสำคัญที่สุดทางภูมิศาสตร์เกี่ยวกับอำนาจอยู่ที่ความยาวและลักษณะของชายฝั่งทะเล มาฮานได้สนับสนุนการที่สหรัฐอเมริกา เข้าครอบครองหมู่เกาะฮาวาย การเข้าควบคุมดินแดนทะเลแคริบเบียนและการสร้างครองปานามาผ่านอเมริกรากลางเพื่อเชื่อมการติดต่อระหว่างมหาสมุทรแอดแลนติกและแปซิฟีก ต่อมามาฮานได้เขียนหนังสือคือ อิทธิพลของมหาอำนาจทางทะเลที่มีต่อประวัติศาสตร์ ความคิดที่ มาฮาน ให้ไว้ในหนังสือได้ถูกนำมาใช้เป็นหลักของนโยบายต่างประเทศของสหรัฐอเมริกา

**เซอร์ ฮัลฟอร์ด แมคคิดเดอร์** (Sir. Haiford Mckinder) ค.ศ. 1861-1947 ความคิดรวบยอดที่เด่นที่สุดเกี่ยวกับพลังอำนาจของก็โลกก็คือ “ทฤษฏีแดนหัวใจโลก” หรือใจกลางโลก (Heartland Theory) แมคคิดเดอร์คิดว่าการต่อสู้ขั้นสุดท้ายเพื่อความเป็นมหาอำนาจของโลกจะได้แก่ มหาอำนาจทางบกมากกว่ามหาอำนาจทางทะเล โดยมีข้อสังเกตุว่า ของพื้นโลกเป็นพื้นน้ำ ที่เหลือเพียง เป็นพื้นดิน และถึง ของพื้นดินนี้เป็นดินแดนยูเรเซียและทวีปแอฟริกา โดยมีประชากรถึง  *ของประชากร และส่วนที่เหลือ อาศัยอยู่ตามหมู่เกาะใกล้ฝั่งทะเลและทวีปอื่นๆ เขาได้ให้เหตุผลว่าถ้ามหาอำนาจใดเข้าควบคุมยูเรเซีย-แอฟริกา นั้นก็จะอยู่ในฐานะที่สามารถครอบครองโลกได้ เมื่อได้ครอบครองดินแดนยูเรเซีย-แอฟริกาแล้ว ก็อาจจะขยายอำนาจออกยึดครองยังที่ราบต่ำภายในของยูเรเซียแผ่ขยายจากคอคอดบอลติก-ทะเลดำ เป็นระยะทางราว* 2,500 *ไมล์ ไปทางตะวันออกเชื่อมไปยังแม่น้ำเยนิเซียและจากมหาสมุทรอาร์กติกไปทางใต้ จนถึงแนวเทือกเขาที่เป็นแนวป้องกันจากตุรกีจนถึงมองโกเลีย ดินแดนแห่งนี้กินพื้นที่อาณาบริเวณที่เป็นที่ราบถึง* 4  *ล้านตารางไมล์ที่เต็มไปด้วยทรัพยากรทางเศรษฐ์กิจที่อาจจะบุกเบิกได้ ดินแดนหรือบริเวณของรัฐที่ครอบครองทั้งหมดนี้ แมคคินเดอร์ได้ให้ชื่อว่า “แดนหัวใจโลก”*

*เขามีความเชื่อว่าเป็นแดนที่ข้าศึกศัตรูจะเข้ารุกรานไม่ได้ รัฐนี้จะมีโอกาศได้บุกเบิกทรัพยากรที่มีอยู่ให้กลายเป็นรัฐที่มีอำนาจยิ่งใหญ่ทางเกษตรกรรมและอุสาหกรรม ด้วยการพัฒนาการเหล่านี้ทำให้รัฐได้มีโอกาศที่จะขยายตัวออกจาก “แดนหัวใจโลก” นี้ไปครอบครองยุโรป ตะวันออกกลาง อินเดียและตะวันออกไกล ไปจนถึงที่สุดก็เข้าครอบครองของดินแดนทั้งหมด โดยเขาขยายความว่าการที่ “แดนหัวใจโลก” ไม่อาจถูกรุกรานได้นี้เป็นผลเนื่องจากลักษณะทำเลที่ตั้งที่เป็นศูนย์กลาง* *และทางกายภายที่เป็นปราการคุ้มกัน คือมีแม่น้ำไหลลงสู่มหาสมุทรอาร์กติกที่เป็นน้ำแข็งหรือน่านน้ำไหลสู่ภายในมีเพียงด้านทะเลบอลติกและทะเลดำเท่านั้นที่อำนาจทางเรืออาจเข้าโจมตีถึง “แดนหัวใจโลก” ได้ ที่ราบที่อยู่ภายในก็อาจได้รับการคุ้มกันจากการโจมตีเพราะมีเครื่องกีดขวางทางธรรมชาติป้องกันไว้คือ ทางตะวันออกเฉียงเหนือเป็นแดนเทือกเขาทุรกันดาร ของเลนาแลนด์ ทางตะวันออกก็คือเทือกเขา อัลไตร์และเทียนซาน เลยเทือกเขานี้ก็เป็นดินแดนที่แห้งแล้งเป็นทะเลทรายของมองโกเลียและซินเกียง ลงไปทางใต้เป็นเทือกเขาฮินดูกูช และที่ราบสูงประเทศอัฟกานิสถานและอีหร่าน ส่วนเทือกเขาที่อยู่ระหว่างทะเลดำและทะเลแคสเบียนก็คือเทือกเขาคอเคซัส เลยเทือกเขานี้ไปก็เป็นที่ราบสูงอาร์เมเนีย ตะวันตกเฉียงใต้ก็มีเทือกเขาคาร์เปเธียน ทางตะวันตกเฉียงเหนือได้แก่ ทะเลบอลติกและที่ราบแห่งแดนแลปแลนด์ ทางเหนือสุดคือมหาสมุทรอาร์กติก*

*ในเมื่อช่องทางที่จะนำไปสู่ “แดนหัวใจโลก” ซึ่งตั้งอยู่ทางยุโรปตะวันออก เป็นประดุจป้อมปราการธรรมชาติที่อาจพัฒนาและขยายตัวออกไปดังหลักเกณฑ์ที่กล่าวไว้ว่า แมคคินเดอร์ วางไว้เป็นสมมุติฐานไว้ดังนี้*

*ผู้เข้าครองยุโรปตะวันออกจะเข้าควบคุม “แดนหัวใจโลก”*

*ผู้ครอง “แดนหัวใจโลก” จะเข้าควบคุม “เกาะโลก”*

*ผู้ครอง “เกาะโลก” จะเข้าควบคุมโลก*

*แนวความคิดของแมคคินเดอร์ มีบางคนยังแสดงความเห็นคัดค้านต่อแนวคิด จนทำให้แมคคินเดอร์ ปรับปรุงแนวความคิดนี้ให้เหมาะสมยิ่งขึ้นนอกจากนนี้ยังมีบุคคลที่ชื่นชอบในเหตุผลของเขาก็คือคาร์ล เฮาสโฮเฟอร์*

*คาร์ล เฮาสโฮเฟอร์ (*Karl Haushofer ค.ศ.1869-1946) *เป็นนักภูมิศาสตร์และเป็นนักการทหารชาวเยอรมันในสมัยต้นคริสต์ศตวรรษที่* 20 *ได้รับการแต่งตั้งให้เป็นเจ้าหน้าที่สังเกตุการณ์ทางทหารไปประเทศญี่ปุ่น เมื่อ ค.ศ. 1908 ทำให้เขาให้มีประสบการณ์โดยตรงต่อดินแดนตะวันออกไกลและภาคพื้นแปซิฟิก ได้เป็นอาจารย์สอนภูมิศาสตร์การเมืองและยุทธวิธี ในปี ค.ศ.*1924 *และยังเป็นผู้ริเริ่มนิตยสารทางวิชานี้เรียกว่า* Zeitschrift fur Geopolitik *เป็นนิตยสารเขียนเกี่ยวกับวิชาภูมิศาสตร์ เขาเห็นด้วยกับความคิดของรัตเซล ที่เชื่อว่ามหาสมุทรแปซิฟิก เป็นแดนแห่งอำนาจ เขายอมรับคตินิยมในเรื่ององค์ประกอบแห่งรัฐ เฮาสโฮเฟอร์ ติดใจในศักยภาพของแดนหัวใจโลก และมองด้วยความหวังว่าวันหนึ่งเยอรมันจะได้เข้าครอบครองแดนอันสำคัญนี้ เขาไม่เคยสนับสนุนให้เยอรมันทำสงครามกับรุสเซีย เขาสนใจชัยชนะทางการทูตการปกครองมากกว่า คือการทำสัมพันธไมตรีระหว่างเยอรมัน-รุสเซีย ตามมาด้วยการค่อยล่วงล้ำครอบงำเข้าไปในระบบเศรษฐกิจและการทหารของรุสเซียอย่างไม่ทันรู้ตัว*

*นิโคลัส เจ สปีกแมน* (Nicolas J. Spykman) *ค.ศ.*1893-1943 *เป็นนักวิจารณ์ที่สำคัญในสหรัฐอเมริกา ครั้งหนึ่งเคยเป็นศาสตราจารย์สอนวิชาความสัมพันธ์ระหว่างประเทศอยู่ที่มหาวิทยาลัยเยล เขาสนใจเรื่องของความสัมพันธ์ระหว่างภูมิศาสตร์และนโยบายต่างประเทศ*

*งานชิ้นสำคัญที่สุดของเขาในแง่ภูมิศาสตร์และการเมืองก็คือ หนังสือภูมิศาสตร์สันติ* (Geography of Peace) *ตีพิมพ์เมื่อปี ค.ศ.*1944 *หนังสือเล่มนี้ความคิดแรกได้ให้ไว้ว่า อำนาจของชาติเป็นการกำหนดแน่นอนขึ้นสุดท้ายของความปลอดภัยของรัฐ วิธีการเดียวที่จะผดุงสันติที่ยืนยงก็โดยระบบความปลอดภัยรวมกัน ความคิดอันที่สองเป็นแนวเดียวกับความคิดของแมคคินเดอร์ในเรื่องการครอบครองเกาะโลก โดยให้ความเห็นว่า ซีกโลกตะวันตก ล้อมรอบด้วยซีกโลกตะวันออก สปีกแมนสรุปว่า ซีกโลกตะวันตกไม่อาจยืนยัดต่อต้านซีกโลกตะวันออกได้นานเพราะฉะนั้น หลักเกณฑ์สำคัญ ของนโยบายสำคัญของประเทศสหรัฐอเมริกา ก็ควรจะหาทางป้องกันไว้ให้ ยูเลเซียผนึกกำลังรวมเป็นพลังเดียวที่ยิ่งใหญ่ได้ เพราะจะก่อให้เกิดอันตรายต่อซีกโลกตะวันตก*

*ในหนังสือของสปีกแมน เขาพิจารณาถึงข้อวิเคราะห์ของแมคคินเดอร์ ที่เกี่ยวกับการเมืองของโลก และได้สรุปว่ายังมีสิ่งไม่ถูกต้องหลายประการในเหตุผลแบบชาวอักฤษ คือแมคคินเดอร์ให้คุณค่าศักยภาพของ “แดนหัวใจโลกมากเกินไป”ดินแดนส่วนใหญ่ที่อยู่ระหว่างโปแลนด์และแม่น้ำเยนิเซียนี้เป็นบริเวณที่เปล่าประโยชน์และศักย-พลังที่แท้จริงไม่ได้อยู่ที่ “แดนหัวใจโลก” โดยตรงแต่กลับไปอยู่ในแดนแผนดินที่ล้อมหัวใจโลกโดยรอบ แดนแห่งนี้ สปีกแมน เรียกว่า “แดนรอบนอก” แต่เป็นการดีกว่าที่จะพยายามรักษาแดนรอบนอกนี้ไว้ให้เป็นแนวกันกระทบระหว่างมหาอำนาจใดใน “แดนหัวใจโลก” กับมหาอำนาจที่เป็นเกาะคืออังกฤษและญี่ปุ่น สปีกแมนสรุปไว้ว่า คำกล่าวทางภูมิศาสตร์ทางการเมืองที่แมคคินเดอร์กล่าวไว้นั้นควรแก้ไขดัดแปลงใหม่ดังนี้*

*ผู้ครอบครองแดนรอบนอกจะครองยูเรเซีย*

*ผู้ที่ครองยูเรเซียจะเป็นคุมชะตาของโลก*

*การวิเคราะห์ทางการเมืองในแต่ละครั้งเขียนไว้แต่ละยุคและเวลาไม่ได้พิจารณาว่า ข้อสรุปจะถูกต้องในระยะเวลานั้นก็จริง แต่จะอาจถูกต้องในระยะเวลาต่อมาก็ได้ ดังนักภูมิศาสตร์ชาวอังกฤษ กอร์ดอน อีสต์* (Gordon -East) ยืนยันว่าทฤษฏีของแมคคินเดอร์ *“ประกอบด้วยข้อความสำคัญทั่วไปและสรุปผลที่ไม่ใคร่ จะวิเคราะห์วิจารณ์ได้อย่างถูกต้อง”* *ในโลกแห่งความก้าวหน้าทางวิทยาการอย่างรวดเร็วนี้ เมื่อมีการเปลียนแปลงอยู่ตลอดเวลา ภูมิศาสตร์ที่เกี่ยวกับอาณาเขต ควรจะได้รับการหยิบยกขึ้นพิจารณาคุณค่าใหม่*

*นักปราชญ์จะตั้งปัญหาว่าความคิดเหล่านี้จะถูกต้องแค่ไหน แต่ก็ไม่ควรมองข้ามหรือไม่สนใจต่อพัฒนาการทางภูมิศาสตร์การเมือง ที่บุคคลเช่น มาฮาน แมคคินเดอร์ และสปีกแมน นำมาวิเคราะห์คตินิยมทางการเมืองนี้ซึ่งยังขึ้นชื่ออยู่จนกระทั่งในปัจจุบัน*

*ภายหลังสงครามโลกครั้งที่*2  *การพัฒนาทางแนวคิดของทฤษฏีใหม่ๆได้ปรากฏขึ้นมา โดยถือว่าทางอากาศเป็นสิ่งที่สำคัญที่สุดโดยนายพันตรี อเล็กซานเดอร์ เดอ เซเวอร์สกี้ เจ้าของหนังสือ “มหาอำนาจทางอากาศหรือพลังทางอากาศ* : *กุญแจไปสู่การอยู่รอด” (*Air Power : Key to Survival*) เขาบรรยายถึงมหาอำนาจคู่ขั้วโลกในอเมริกาเหนือและยูเรเซีย และสรุปว่าประเทศอุตสาหกรรมที่ยิ่งใหญ่ ควรพยายามรวบรวมความยิ่งใหญ่ทางการทหาร โดยการสถาปนาความยิ่งใหญ่ทางอากาศดีขึ้น เขารู้สึกว่าการที่จะยับยั้งการรุกรานของคอมมิวนิสต์อย่างได้ผลนั้นควรเป็นวิธีการเบ็ดเสร็จ โดยใช้ความสามารถอันยิ่งใหญ่ทางอากาศเพื่อทำลายล้างศัตรูลงอย่างแท้จริง แต่ในปัจจุบันนี้จะเห็นว่าแนวความคิดของสหรัฐก็เปลี่ยนไปแทนที่จะใช้วิธีที่เผชิญหน้าด้วยสงคราม กลับใช้วิธีทางด้านสันติหันมาติดต่อ กับจีนคอมมิวนิสต์มากกว่าจะใช้วิธีการเป็นศัตรู*

**3. *การศึกษาถึงภูมิภาคทางการเมือง*** (*การปกครอง*) *ระหว่างระยะแรกของคริสต์ศตวรรษที่2 งานที่สำเร็จลงทางด้านแขนงภูมิศาสตร์การเมืองนั้นยังไม่ครบทุกด้านต่างๆของมหาอำนาจโลก แนวโน้มที่นักภูมิศาสตร์การเมืองกำลังพัฒนาอยู่นั้นได้แก่ การศึกษาพิจารณาอย่างละเอียดเกี่ยวกับปัญหาเฉพาะทางภูมิศาสตร์การเมือง อาทิ ประมาณปี ค*.*ศ*. 1920 *มีหนังสือดีเยี่ยมหลายเล่มออกมาในประเทศอังกฤษในหัวข้อวิชาเกี่ยวกับพรมแดนระหว่างประเทศ ระหว่างการประชุมเรื่องสนธิสัญญาสันติภาพ ภายหลังสงครามโลกครั้งที่* 1 *นักภูมิศาสตร์การเมืองสามารถที่จะรับใช้บริการงานนี้ได้ ในเมื่อถึงเวลาที่จะลากพรมแดนเขียนแผนที่ยุโรปใหม่ ดร. ไอไซอาห์ โบว์แมน* (Dr.Isaiah Bowman) *ในขณะนั้นเป็นผู้อำนวยการสมาคมภูมิศาสตร์อเมริกัน ผู้แทนอเมริกันได้นำมาใช้เป็นรากฐานในการอภิปรายกับผู้แทนของฝ่ายชาติสัมพันธมิตรอื่น ๆ ดังนั้นแสดงให้เห็นคุณค่าของวิชาภูมิศาสตร์การเมืองที่อาจนำมาใช้ปฏิบัติการร่วมกับกิจกรรมเกี่ยวกับความสัมพันธ์ระหว่างประเทศได้เป็นอย่างดี*

*ในปี ค.ศ.* 1921 ดร.โบแมน ได้พิมพ์หนังสือชื่อ โลกใหม่ (The New World) *ซึ่งส่วนมากเขาได้อภิปรายถึงแดนปัญหาทางด้านภูมิศาสตร์การเมืองที่ปรากฏทั่วไปในโลก หนังสือเล่มนี้ยอมรับกันว่า เป็นหนังสือที่แสดงผลงานสำคัญที่สุด เล่มที่มีอยู่ในวิชาภูมิศาสตร์การเมืองได้รวบรวม ข้อเท็จจริงเกี่ยวกับปัญหาสำคัญในแดนต่างๆ ในระยะเวลานั้นเอาไว้ และวิเคราะห์ไว้อย่างดีด้วย ด้วยวิธีการนี้ทำให้เน้นถึงความสำคัญของการศึกษาเกี่ยวกับภูมิภาคภายในขอบข่ายของวิชาภูมิศาสตร์การเมือง หรือที่เรียกว่าภูมิภาคทางการเมือง*

*การพัฒนาอย่างมากในทางทฤษฏี ทางวิชาภูมิศาสตร์การเมือง บังเกิดผลปรากฏในหนังสือ และบทความมากมายทางด้านวิชาแขนงนี้ นักเขียนเหล่านี้อาจแบ่งอย่างหยาบๆ ออกเป็นสองพวกด้วยกันคือ พวกเขียนแบบมีระบบ และแบบภูมิภาค งานที่เป็นตัวแทนทางด้านนี้ได้แก่งานของ ศาสตราจารย์ ฮาร์ตธอร์น* (Harthorne)คือ*เรื่อง “การพัฒนาไม่นานนักในทางภูมิศาสตร์การเมือง”* (Recent Developments in Political Geography )

*โบว์แมนเขียน “ภูมิศาสตร์กับภูมิรัฐศาสตร์”* ( Geography VS. Geopolitics) *และ ศาสตราจารย์ โจนส์ เขียน“ทฤษฎีรวมทางภูมิศาสตร์การเมือง”* (A Unified Field Theory of Political Geography) *และอื่นๆอีกมาก*

*ส่วนทางด้านเกี่ยวกับภูมิภาค ได้เกี่ยวกับพื้นที่หรือดินแดนโดยเฉพาะ หรือประเภทของปัญหาต่างๆเป็นต้นว่าปัญหาที่เกี่ยวกับพรมแดน และปัญหาเกี่ยวกับการเลือกตั้ง ในบรรดานักเขียนที่สำคัญคือ โบรค* (Brocks) *ผู้เขียน “ปัญหาพรมแดนทางธรรมชาติ”* (The Problem of Natural Frontiers) Saucerman *เขียน “การเปลี่ยนแปลงอาณาเขตในยุโรป”* (International Transfers of Territory in Europe) *และแวมโบจ์ฮ์ เขียน “การออกเสียงประชามติตั้งแต่สงครามโลก”* (Wambaugh, Plebiscites Since The World War) *หนังสือบางเล่ม เช่นของ ดร. วิตเติลซี* (Whittlesey) *คือเรื่อง “แผ่นดินและรัฐ”* (The Earth and The States) *แม้จะอยู่ใน*

*เค้าโครงเรื่องของวิธีการเขียนแบบภูมิภาค แต่ก็ประสบคามสำเร็จในการเขียนแสดงถึงการพัฒนาทางความคิดทางวิชาภูมิศาสตร์การเมืองที่สำคัญหลายประการเข้าไว้*

***ปัจจัยทาง “ระวางที่” และทางกายภาพในวิชาภูมิศาสตร์การเมือง***

*ปัจจัยทาง ระวางที่ หรือ* Space *เป็นปัจจัยที่สำคัญมากเพราะเป็นพื้นฐานที่รัฐตั้งขึ้นหรือเริ่มขึ้นมา จึงเป็นที่มาและที่อยู่อาศัยของประชากร ระวางที่เป็นสิ่งที่สามารถยืดหยุดได้ และสามารถเปลี่ยนแปลงได้ไปตามกาล และมีสิ่งที่ประกอบด้วยลักษณะต่างๆที่เกี่ยวกับดินแดน มีทั้งผลดีและผลเสียต่อรัฐเป็นอย่างมาก*

*ระวางที่มีปัจจัยอยู่หลายประการ*

*-ปัจจัยที่มองเห็นภายนอก เช่น ขนาด รูปร่าง พรมแดน*

*-ปัจจัยที่มองเห็นภายใน เช่น แดนแกน เมืองหลวง*

*และยังมีในส่วนที่เกี่ยวกับด้านกายภาพโดยตรง เช่น ภูมิอากาศ พื้นผิวโลกหรือภูมิประเทศ ดิน และรวมไปถึงพื้นน้ำ น่านน้ำ พืชพรรณธรรมชาติ ทรัพยากรธรรมชาติที่มีอยู่ในพื้นที่นั้น*

*ไทยที่อยู่ท่ามกลางภาคพื้นเอเชียตะวันออกเฉียงใต้ ทำให้เกิดผลสำคัญทางด้านเศรษฐกิจ และการเมืองต่อประเทศไทยอย่างมาก เพราะประเทศไทยมีรูปร่างยาวและแคบมากกว่ากว้าง ยื่นล้ำอยู่ระหว่างมหาสมุทรอินเดียและทะเลจีนใต้ ลักษณะแบบนี้ทำให้มีโอกาสในการติดต่อค้าขาย แต่ในขณะเดียวกันนั้นทำให้ง่ายต่อการบุกรุกเป็นอย่างมาก เหมือนอย่างที่ประเทศญี่ปุ่นได้ยกทัพขึ้นทางบกทางคาบสมุทรภาคใต้ของไทย ได้เริ่มเปิดฉากสงครามด้านเอเชียบูรพา เมื่อวันที่ 8 ธันวาคม พ.ศ. 2486*

*ในเรื่องตัวอย่างเกี่ยวกับทรัพยากร คือ แร่ และ อากาศ เหล่านี้ล้วนแสดงถึงลักษณะเด่นของเรื่องปัจจัยระวางที่ ฉะนั้นการพิจารณาเหตุผลในทางภูมิศาสตร์และการเมืองต้องเป็นการวิเคราะห์เหตุผลของปัจจัยต่างๆ ผสมผสานกันโดยรอบ โดยเฉพาะด้านระวางที่ วัฒนธรรมและเศรษฐกิจ แต่ในตอนแรกนั้นจะเน้นให้เห็นปัจจัยสำคัญทางด้านระวางที่และด้านกายภาพแต่อย่างเดียวก่อนตามลำดับดั้งนี้*

*1.ที่ตั้ง* (Location) *อาจเป็นปัจจัยที่สำคัญที่สุด โดยเฉพาะที่ตั้งสัมพันธ์ (Relative Location) ความใกล้ไกลทะเลหรือแผ่นดิน สิ่งเหล่านี้จะมีผลสะท้อนต่ออำนาจ และความรุ่งเรืองมั่นคงหรือความหายนะของรัฐอย่างมาก แต่ถึงอย่างไรก็ตามคุณค่าอาจเปลี่ยนไปตามกาลสมัย โดยเฉพาะในยุคที่มีการเปลี่ยนแปลงคมนาคมขนส่ง ความก้าวหน้าทางเทคโนโลยีทางอาวุธยุทโธปกรณ์ ล้วนแต่แสดงลักษณะของระวางที่ ที่ยืดหยุ่นไปได้ตามการเวลา ยกตัวอย่าง ที่ตั้งของเกาะอังกฤษ เป็นเกาะที่อยู่ห่างไกลความเจริญ แต่เมื่อมีคนไปค้นพบ ทำให้เกาะอังกฤษกลายเป็น มีที่ตั้งที่เป็นศูนย์กลางของโลกเก่าและโลกใหม่ ความสำคัญไม่ได้มีเพียงแค่ด้านยุทธศาสตร์เท่านั้นทางด้านการเมืองและเศรษฐกิจก็ตามมาด้วยเช่นกัน*

*ยังมีตัวอย่างอีกมากที่เกี่ยวกับการเปลี่ยนแปลงคุณค่าในทาง ระวางที่ ของที่ตั้งนี้*

***ประเภทและลักษณะของที่ตั้ง***

*1.ที่ตั้งโดยตรงที่กำหนดตามละติจูด ลองจิจูด ที่ตั้งลักษณะนี้อาจมีความสำคัญน้อยกว่าที่ตั้งสัมพันธ์แต่ยังคงแสดงถึงความสัมพันธ์บ้าง เช่น แสดงถึงความสัมพันธ์ ลม ฟ้า อากาศ ประเทศที่ตั้งอยู่ในเขตร้อนเขตละติจูดต่ำ มีพืชพรรณธรรมชาติแบบเมืองร้อน*

*2.ที่ตั้งสัมพันธ์กับพื้นน้ำและพื้นดิน มีลำดับความสัมพันธ์กันตั้งแต่การมีที่อยู่ภายในพื้นดินลงไปจนถึงที่ตั้งที่ค่อยๆติดทะเลไปตั้งแต่น้อยจนมากขึ้น ตามลำดับดังนี้*

*2.1.ที่ตั้งภาคพื้นหรือภายในทวีป เป็นที่ตั้งที่ไม่ติดทะเลในลักษณะเช่นนี้อาจเป็นการเสียเปรียบทางเศรษฐกิจอย่างมาก ถ้ายิ่งที่ตั้งอยู่ในทวีปซึ่งบางทีเรียกว่า ที่ตั้งภายใน ไม่มีเศรษฐกิจ เส้นทางคมนาคมที่สะดวก เช่นประเทศลาวที่ต้องอาศัยเส้นทางจากไทยและเวียดนามเท่านั้น ในทวีปเอเชียนอกจากลาวยังมีอีกประเทศที่หาทางออกทะเลไม่ได้*

*ในทวีปแอฟริกาก็มีหลายประเทศ เช่น มาลี อับเปอร์วอลดา และอื่นๆ*

*ในส่วนอเมริกาใต้ก็มีอยู่ 2 ประเทศคือ โบลิเวียและปารากวัย*

*ในทวีปอเมริกาใต้จัดอยู่ในส่วนของแดนประตูหลัง เป็นที่ตั้งที่มีป่าดงดิบ บึงลุ่มหรือเทือกเขาสูง การบุกเบิกทางทรัพยากรก็ลำบาก*

*แดนประตูหลัง ที่เต็มไปด้วยป่าดงดิบ ในบริเวณบางแห่งก็ยังหาวิธีแก้ไขกันโดยสร้างถนน สร้างทางรถไฟ ผ่านประเทศอื่นสู่ทะเล*

*ในทวีปยุโรปนอกจาก นอกจากประเทศรุสเซียแล้ว ยังมีประเทศที่มีลักษณะมีแดนประตูหลัง ได้แก่ โปรตุเกส เนเธอร์แลนด์ นอร์เว สวีเดน และ ฟีนแลนด์ ประเทศทั้งหมดนี้มีดินแดนติดทะเลแต่มีลักษณะชายฝั่งที่ทุรกันดาร มีประชากรอยู่เบาบาง*

*2.2.ที่ตั้งภาคพื้นสมุทร เป็นที่ตั้งที่อยู่ใกล้ชิดทะเล หรือมหาสมุทร หรือไม่ห่างไกลมหาสมุทร มีความสำคัญต่อรัฐอย่างมาก เพราะง่ายต่อการขนส่ง ติดต่อค้าขายคมนาคม และในทางตรงกันข้ามต้องมีกำลังทางเรือที่จะคอยป้องกันศัตรู และทำให้ประเทศที่มีทางออกทะเลนี้มีความรู้เกี่ยวกับการเดินเรือ การประมง การค้า ฯลฯ จะมีความชำนาณจนเรียกได้ว่าเป็นเจ้าทางทะเล*

*ที่ตั้งที่เกี่ยวกับทะเลโดยละเอียดจะมีระดับดังนี้*

*-ที่ตั้งติดทะเลด้านเดียว อยู่ในทวีปที่มีชายฝั่งทะเลไม่ค่อยเว้าแหว่ง ไม่มีอ่าว มีแหลม หรือคาบสมุทรมากเช่นในทวีปแอฟริกาและอเมริกาใต้เป็นต้น*

*-ที่ตั้งของรัฐที่ติดกับทะเลมากด้าน เช่น สองด้าน สามด้าน เช่นประเทศไทยมีทางออกทางทะเลอย่างน้อย 2 ด้าน คือ ด้านใต้ที่ทางออกทางอ่าวไทยไปสู่ทะเลจีนใต้ และ ด้านตะวันตกเฉียงใต้ก็ออกสู่ทะเลอันดามันไปยังมหาสมุทรอินเดีย แต่สิ่งที่เสียเปรียบด้านทะเลทางอ่าวไทยคือการเป็นทะเลกึ่งปิดล้อม*

*ประเทศที่มีที่ตั้งเป็นทะเล 3 ด้าน ส่วนมากจะเป็นลักษณะคาบสมุทร ซึ่งเป็นลักษณะของดินแดนที่มีโอกาสยื่นล้ำไปในทะเลได้เกือบทุกด้าน มีความสำคัญรองจากที่ตั้งเป็นเกาะ เช่น อิตาลี กรีซ สเปน และอินเดีย*

*ประเทศที่อยู่ติดกับมหาสมุทรหรือทะเลเปิดจึงได้เปรียบในเรื่องนี้มาก เช่นพวกประเทศในยุโรปตะวันตก*

*ในเรื่องของที่ตั้งยังมีผลต่อลมฟ้าอากาศ เช่นที่ตั้งที่อยู่ภายในทวีปมักมีอากาศประเภทรุนแรง อาจจะร้อนจัด หรือหนาวจัด และอาจเสียเปรียบเพราะไม่มีน่านน้ำหรือทะเลเป็นที่กั้นง่ายต่อการยึดครอง ส่วนที่ตั้งที่อยู่ติดทะเลนั้นมีอากาศที่อบอุ่นเย็นสบาย*

1***.*** *ที่ตั้งที่เกี่ยวข้องกับประเทศใกล้เคียง การที่ประเทศใดประเทศหนึ่งตั้งอยู่ในพื้นที่ที่เป็นศูนย์กลาง*

*หรือมีพรมแดนติดต่อกับหลายประเทศ ไม่ว่าจะเล็กหรือใหญ่ก็ตามย่อมมีผลดีและผลเสีย หากประเทศที่เราอยู่ใกล้เป็นประเทศที่อ่อนแอ ก็ง่ายต่อการแทรกแซงหรือบุกรุกเข้ามาประเทศเราได้ง่าย และขึ้นอยู่ว่าประเทศนั้นจะเป็นมิตรหรือไม่ ในแง่ที่เกิดผลดีย่อมส่งผลในความสัมพันธ์ที่ดีระหว่างประเทศทำให้ง่ายต่อการค้าขาย มีการแลกเปลี่ยนความคิดและวัฒนธรรม*

*-รัฐกันกระทบหรือกันชน เป็นที่ตั้งที่กั้นระหว่างประเทศใหญ่เป็นประเทศที่อยู่รอดมาได้เพราะเป็นประทศที่เล็กๆตั้งอยู่ใกล้ประเทศที่ใหญ่และทรงอำนาจ คล้ายกับเป็นเกาะป้องกันหากมีการเกิดรบประเทศที่ได้รับผลกระทบก่อนจะเป็นประเทศที่กั้นระหว่างประเทศเล็กนั่นเอง*

*-รัฐที่มีที่ตั้งเป็นศูนย์กลาง ประเทศเหล่านี้อาจตั้งอยู่ท่ามกลางบริเวณใดบริเวณหนึ่ง ทั้งในด้านการเมืองและอิทธิพลเศรษฐกิจ หรือเรียกตามลักษณะทฤษฎี แดนหัวใจโลก ที่ตั้งที่กล่าวมาอาจเปลี่ยนไปได้ตามกาลสมัย ความสำคัญของที่ตั้งในแต่ละรัฐ เช่นที่ตั้งของเกาะอังกฤษในปัจจุบันมีความเจริญก้าวหน้าทางการเดินทางอากาศ บริเวณขั้วโลกกับเป็นแดนยุทธศาสตร์สำคัญที่เป็นเส้นทางตัดตรงใกล้ที่สุด*

*2.****ขนาด*** *ขนาดของรัฐเป็นสิ่งสำคัญในแง่อิทธิพลที่ควบคุมทางด้านการป้องกัน และการเมือง ขนาดของประเทศที่มีพื้นที่ใหญ่ยังช่วยส่งเสริมทำให้มีพื้นที่ ที่จะขยายให้มีแหล่งประชากร แหล่งอุสาหกรรม เกษตรกรรมมากยิ่งขึ้น และยังไม่ตกเป็นเป้าหมายในการโจมตีของข้าศึกมากจนเกินไป รัฐที่มีขนาดใหญ่ก็มีส่วนที่จะเสียเปรียบได้เหมือนกันส่วนประเทศที่มีขนาดเล็กนั้นก็มีลักษณะตรงกันข้ามในเรื่องที่กล่าวมา เกิดภัยอันตรายที่จะถูกกการโจมตีได้ง่าย ชนิดที่อาจทำลายได้ทั่วทั้งประเทศ*

***3****.****รูปร่าง*** *รูปร่างของรัฐนับมีความสำคัญทางภูมิศาสตร์เหมือนกัน โดยเฉพาะในแง่ยุทธศาสตร์และการบริหารควบคุมในประเทศในแง่ของการปกครองในรูปร่างของรัฐที่เป็นวงกลมที่มีเมืองหลวงเป็นศูนย์กลางอยู่ตรงกลางประเทศ*

*3.1.รูปร่างที่สมบูรณ์มาก ได้แก่พวกที่เป็นวงกลม กะทัดรัด และมีพื้นแผ่นดินต่อเนื่องกัน*

*3.2.รูปร่างที่ไม่กะทัดรัด รูปร่างที่แปลกประหลาดอาจมีผลในแง่ยุทธศาสตร์และเศรษฐกิจ*

*3.3.รูปร่างที่ส่วนย่อยแยกออกจากส่วนใหญ่เป็นพื้นดินที่ไม่ต่อเนื่องกันหรือมีรูปร่างแปลกแยกหรือไม่ปะติดปะต่อกันหรือแบบกระจัดกระจายเป็นเกาะเล็กน้อยโดยมีดินแดนประเทศอื่นอยู่ล้อมรอบ*

*หลักภูมิศาสตร์การเมือง*

*4.พรมแดน เขตแดน ชายแดน*

*พรมแดนทางบก เขตแดน หมายถึงบริเวณที่อยู่ระหว่างพรมแดนของรัฐต่อรัฐ ห่างจากศูนย์กลางของประเทศ ยังเป็นแดนบุกเบิกผจญภัยอยู่ สำหรับคำว่า ชายแดน มีความหมายคล้ายกับเขตแดนที่ยังเป็นแดนทุระกันดานและยังมีปัญหาระหว่างแดนอยู่เสมอ ส่วนของพรมแดนเป็นองค์ประกอบสำคัญของรัฐโดยมีการกำหนดมากกว่าชายแดน เพราะเป็นสิ่งที่กำหนดขอบเขตอาณาบริเวณของรัฐ โดยมีเส้นพรมแดนเป็นแนวกำหนดหรือ ถ้าไม่กำหนดลงไปก็เป็นแบบลายลักษณ์อักษรมีเงื่อนไขไว้ในสนธิสัญญาระหว่างกัน ส่วนเขตพรมแดนคือแดนที่ติดต่อกันระหว่างสองประเทศ*

***ฐานะของพรมแดนมีลำดับดังนี้***

*1.พรมแดนที่ยอมรับโดยกฎหมายระหว่างประเทศซึ่งเป็นลักษณะธรรมดาทั่วๆไปของพรมแดน*

*2.พรมแดนที่ยอมรับแต่เพียงบางประเทศ โดยเฉพาะระหว่างประเทศใกล้เคียงสองประเทศเท่านั้น อาจเป็นเพราะการเปลี่ยนแปลงโดยไม่มีกฎหมาย*

*3.พรมแดนที่เป็นไปตามกฎหมายแต่ประเทศใกล้เคียงประเทศใดประเทศหนึ่งไม่อาจยอมรับได้*

*4.พรมแดนที่มีอยู่ในแผนที่ แต่ไม่ปรากฏอยู่ในพื้นที่จริง*

***การกำหนดตกลงกันในเรื่องเกี่ยวกับความพรมแดนมีลำดับดังนี้***

*1.การตกลงโดยทั่วๆ ไปทางการเมือง โดยใช้การตัดสินใจทางการเมือง เช่นตกลงตามนโยบายของรัฐบาลที่เกี่ยวข้อง*

*2.การกำหนดพรมแดน โดยใช้ทางสนธิสัญญา อาจตกลงกันบนโต๊ะ บนกระดาษ โดยเขียนทำสัญญาระหว่างกัน*

*3.การปักปันพรมแดน การปักปันเส้นพรมแดนลงตรงพื้นที่นั้นเลย มีเครื่องหมายหมุดเขตประเทศและอื่นๆ ขั้นที่3 นับเป็นขั้นที่สำคัญที่สุด มีผู้แทนระหว่างสองประเทศที่มีพรมแดนนั้น หรือมีประเทศอื่นๆ ยอมรับรู้เป็นพยานอยู่ด้วย*

*กิจการหน้าที่สำคัญของพรมแดน*

*นอกจากใช้เป็นเครื่องกำหนดการแสดงอาณาเขตของรัฐแล้ว ยังมีหน้าที่เพิ่มขึ้นเรื่อยๆ เช่นเรื่องของการอพยพ การขนสินค้าเข้าและออก การกำหนดด่านภาษี และอื่นๆแล้วแต่จะมีการตกลงกันระหว่างประเทศไหนบ้างหน้าที่ของพรมแดนที่มีต่อรัฐจะเพิ่มทวีมากขึ้น สลับซับซ้อนมากขึ้นทุกที เช่นการเก็บภาษีสูงขึ้น ผู้ร้ายข้ามพรมแดน*

*ประเภทของพรมแดนแบ่งได้เป็น 2-3 ประเภทใหญ่ๆ ประเภทแรกถือตามลักษณะที่ตั้งเดิมทางกายภาพและอีกประเภทหนึ่ง ถือตามลักษณะทางวัฒนธรรม*

*1.พรมแดนทางกายภาพหรือธรรมชาติ ตามความเป็นจริงแล้ว มนุษย์เป็นผู้กำหนดขึ้นมา ไม่เกี่ยวกับทางกายภาพ แต่กฎเกณฑ์นั้นอาศัยลักษณะที่อยู่เดิมของดินแดนที่อาศัยจะเห็นได้ง่ายตามลักษณะภูมิประเทศนั้นๆ เช่น อาศัยตามเทือกเขา แม่น้ำ ทะเลทราย หนอง บึง เป็นแนวตามกำหนด*

*-ตามเทือกเขา ภูเขา ดูจะมีกำหนดที่เห็นเด่นชัดแต่ก็ยังเป็นปัญหายุ่งยากเกิดขึ้นได้ เพราะภูเขาไม่ได้เป็นแนวแคบเล็กๆยังมีความกว้างยาวคดเคี้ยวสลับซับซ้อน*

*-ตามแนวทะเลสาบ แม่น้ำ แม้แม่น้ำจะเป็นลักษณะภูมิประเทศที่มองดูโดยเฉพาะทางอากาศจะเห็นเป็นแนวเด่นชัด เพราะน้ำเป็นส่วนสำคัญของชีวิตของคน ที่อาศัยอยู่ริมน้ำได้ใช้ประโยชน์หลายประการในประวัติศาสตร์ของมนุษย์ชาติก็แสดงว่าอารยธรรมเริ่มแรกแต่โบราณก็เริ่มจากลุ่มน้ำ เช่น ลุ่มน้ำไทกริส-ยูฟรติสของบาบิโลเนีย และอัสซีเรีย*

*2.พรมแดนทางวัฒนธรรม เป็นพรมแดนที่แบ่งเขตประชากรที่ต่างเชื้อชาติ เผ่าพันธุ์ หรือต่างศาสนา ภาษา ขนบธรรมเนียมประเพณี และก็ก่อให้เกิดปัญหาระหว่างรัฐ แต่ก็ไม่สามารถเป็นเช่นนั้นได้ก็เพราะพรหมแดนที่ถือตามแนวประชาชาติ มักมีปัญหาเกี่ยวกับความยากลำบาก ที่จะกำหนดกฎเกณฑ์ ลงไปให้ชัดแจ้ง เพราะในรัฐหรือประเทศเดียวกันนั้นมักประกอบด้วยประชากรหลายกลุ่ม อย่างไรก็ตาม พรมแดนที่กำหนดลงไปแล้วเหล่านี้ ถ้าไม่เกิดการกระทบกระทั่งกันเป็นเวลานาน พรมแดนนั้นก็จะลดปัญหาความตึงเครียด พรมแดนทางเชื้อชาตินี้ในบางครั้งก็สอดคล้องกับลักษณะพรมแดนทางกายภาพอย่างดี ทำให้เกิดการผสมผสานทางวัฒนธรรมและกายภาพ ก่อให้เกิดลักษณะพรมแดนที่เป็นอุดมการณ์ ดังเช่นพรมแดนระหว่างสหรัฐอเมริกา*

*และเม็กซิโกที่มีแม่น้ำริโอกรานเคเป็นแนวแบ่ง ก็อาจถือว่าเป็นพรมแดนทั้งวัฒนธรรมและกายภาพ โดยแบ่งกลุ่มชนพวกโกลอเมริกากับลาตินอเมริกัน และมีแนวแม้น้ำเป็นพรมแดนทางธรรมชาติด้วย แนวพรมแดนที่เป็นภูเขาทางตะวันตกที่ช่วยแบ่งชนชาติไทยพม่า เช่นเดี่ยวกับทิศเขาพนมดงรักที่แบ่งชนชาติไทยจากเขมร เป็นต้น*

*3.พรมแดนที่ใช้วัตถุเป็นหลักหรือพรมแดนประวัติสาสตร์ เป็นพรมแดนที่ถือตามหรือยังทิ้งร่องรอยประวัติศาสตร์ของพรมแดนเก่าไว้ เช่นลักษณะทางกายภาพของตัวอาคารบ้านเรือน ศิลปวัตถุที่เป็นสถาปัตยกรรมประจำหรือลักษณะสำคัญของชาตินั้นๆ อย่างไรก็ตามดินแดนใด หรือศิลปวัตถุใดที่อยู่แดนนั้น จนกำหนดพรมแดนเป็นพรมแดนที่ยอมรับโดยทั่วไปแล้ว ถ้าเกิดการเรียกร้องกันขึ้น เจ้าของที่ดินหรือดินแดนนั้นอาจต้องอ้างสิทธิว่าเป็นแดนประวัติศาสตร์ของตน เช่นเกาะบางเกาะในประเทศไทย หรือน่านน้ำก้นอ่าวไทยรูปตัว ก. นั้นใครจะมาอ้างมิได้ ถือว่าเป็นพรมแดนประวัติศาสตร์ของไทย แม้แต่ชื่อก็ยังใช่ว่าอ่าวไทย*

*4.พรมแดนเรขาคณิต เป็นพรมแดนที่มองเห็นเป็นเส้นตรงๆไม่คดเคี้ยวในแผนที่ การลากพรมแดนชนิดนี้ก็เพื่อความสะดวกในการกำหนดอย่างง่ายๆในแผนกระดาษแผ่นที่ โดยไม่ต้องไปสำรวจในพื้นแผ่นดินจริง ในเมื่อแผ่นดินนั้นกว้างขวางห่างไกลหรือทุรกันดารเกินไป การกำหนดพรมแดนชนิดนี้มี สาม ลักษณะคือ ตามแนวละติจูด ลองจิจูด พรมแดนแบบนี้เริ่มใช้ในสมัยแรกก็ตามองค์การสันตปาปา ในปัจจุบันนี้ก็ได้แก่การแบ่งพรมแดนระหว่างเกาหลีเหนือและเกาหลีใต้ ประมาณละติจุด 38 องศาเหนือและที่กำหนดละติจูด 17 องศาเหนือเป็นเวียดนามเหนือและเคยแบ่งเวียดนามใต้ แต่เดิมแดนนี้นิยมลากกำหนดในเขตที่มีคนเบาบาง พรมแดนเรขาคณิตที่กำหนดอย่างน้อยตามวิธีการที่กล่าวมาแล้วข้างต้นนี้ บางครั้งก็ไม่ก่อให้เกิดปัญหาประการใด ถ้าไปลากในที่มีประชากรบางมากหรือไม่มีอาคารสถานที่ก่อสร้างอยู่ในบริเวณนั้น แต่ถ้าเกิดกำหนดลากไปแล้วไปปรากฏว่าลากผ่านชุมชนหมู่บ้าน เช่นในทวีปแอฟริกาในพื้นที่จริงแล้วพรมแดนเรขาคณิตบังเอิญลากผ่านชุมชนเดียวกัน*

*-พรมแดนบรรพกาล หรือพรมแดนที่เกิดก่อน ได้แก่พรมแดนที่มีการตั้งถิ่นฐาน ที่มีการพัฒนาทางด้านวัฒนธรรมและสิ่งก่อสร้าง เมื่อมีการกำหนดพรมแดนโดยลากเส้นพรมแดน ถ้าถือตามแนววัฒนธรรมเหล่านี้ก็ไม่มีปัญหาอะไร ก็ยังทำให้พรมแดนนี้กระชับยิ่งขึ้นตามแนวพรมแดนที่มีอยู่แล้ว*

*-พรมแดนลากซ้อน ในทางตรงกันข้าม ถ้าพรมแดนเหล่านี้ได้กำหนดภายหลังมีการพัฒนาการตั้งถิ่นฐานอยู่ในบริเวณนั้นมาก่อนแล้ว เช่นพรมแดนระหว่างปากีสถานตะวันตกและปากีสถานตะวันออกที่ลากซ้อนกลุ่มชนที่เคยรวมอยู่แคว้นเดียวกันมาก่อน และพรมแดนทีหลังนี้ถ้าไปลากผ่ากลุ่มชนเผ่าเดียวกันดังกล่าวมาแล้วในทวีแอฟริกา*

*-พรมแดนทางทะเล มีความสำคัญพอๆ กันหรือยิ่งกว่าพรมแดนทางบก มีความสำคัญทางด้านเศรษฐกิจ การเมือง และทางยุทธศาสตร์ เช่นเป็นแนวป้องกันทะเลพวก ปู ปลา หอย และทรัพยากรแร่ธารตุ และการป้องกันการสูญเสียของร่วมกัน เช่นเรื่องภาวะแวดล้อม*

*การกำหนดพรมแดนน่านน้ำ การกำหนดแดนน่านน้ำนั้นมีปัญหามาช้านานในแง่ที่จะกำหนดเขตน่านน้ำอย่าง จากบริเวณไหนถึงไหน มากน้อยออกไปเท่าไหร่ ในสมัยที่เริ่มมีการเดินเรือแสวงหาน่านน้ำต่างๆ เรือเหล่านี้ต้องมีปืนคอยคุ้มกัน เช่นเดียวกับ เมืองตามชายฝั่งทะเลจะเปิดโล่งรับภัยทางทะเล พรมแดนทางน้ำได้มีการกำหนดไว้ต่างๆกัน เช่นน่านน้ำของรัฐไหนก็ควรมีสิทธิในน่านนั้นๆ นักกฎหมายชาวฮอลันดาผู้หนึ่งชื่อ คอร์เนลิอัส แวน บินเคอร์โชค อย่างไรก็ตามแนวกำหนดเขตพรมแดนทางทะเลของแต่ละประเทศ เช่น 3 ไมล์จากชายฝั่ง ซึ่งที่จริงก็ดูประหนึ่งว่าห่างจากกระสุนเรือ บางรัฐใดมีดินแดนติดกับชายฝั่งทะเลจะเปิดโล่งรับภัยทางทะเล*

*1.1.น่านน้ำภายใน ได้แก่ส่วนที่เป็นอ่าว ปากน้ำ ทะเลสาบ น้ำเค็ม และน่านน้ำอื่นที่อยู่ภายในแนวหลัก ที่กำหนดทะเลอาณาเขต*

*1.2.ทะเลอาณาเขต น่านน้ำที่พ้นเขตแนวหลักที่ลากระหว่างจุดที่ต่างๆออกมาเพื่อเป็นแนวร่วมแทนระยะจากฝั่งไปสู่ทะเลภายในเขตน่านน้ำดังกล่าวนี้ถือเป็นเขตที่รัฐนั้นๆ*

*1.3.เขตติดตามหรือต่อเนื่องออกไป เขตนี้เป็นบริเวณที่อาจแตกต่างกันไปแต่ละรัฐ ซึ่งต่างก็อ้างสิทธิอันนี้เพื่อปฏิบัติหน้าที่ควบคุมน่านน้ำส่วนนี้ เพื่อสิทธิในการที่จะค้นหาเรือที่สงสัยว่าอาจเข้ามาผิดกฎหมาย หรือเป็นน่านน้ำที่อาจนำเรือไปได้ เพื่อไม่ให้เกิดปัญหาในการขุดเจาะแสวงหาน้ำมันอ่าวไทย เพื่อวางมาตรการก่อนที่จะให้บริษัทน้ำมัน ต่างประเทศมาถือสัมปทานขุดเจาะน้ำมัน ดังเช่นที่กำลังกระทำอยู่หลายบริษัทในขณะนี้บริเวณไหล่ทวีปด้วย*

*1.4.เขตไหล่ทวีป เรื่องที่นับว่าเป็นการยากที่จะกำหนดลงไป ให้เด่นชัดว่าในระหว่างเขตติดตามกับเขตไหล่ทวีปนี้เขตไหนเป็นเขตไหนกัน สิทธิที่บางรัฐ อ้างที่จะใช้สิทธิในเขตติดตามตามนี้ว่ากว้างไกลออกไปแค่ไหนนี้ก็เพื่อเป็นการกำหนดเขตไหล่ทวีปให้เหมาะสมด้วย*

*พรมแดนทางอากาศ เมื่อพูดถึงสิทธิเสรีภาพที่ใช้ในบริเวณน่านน้ำได้ อย่างเสรีโดยเฉพาะในท้องทะเลดังกล่าวแล้วเช่นนี้ ก็มีผู้กล่าวถึงเสรีภาพทางอากาศอีกด้วยว่าจะมีขอบเขตได้น้อยเพียงใด นอกเหนือจากที่แต่ละรัฐพยายามมีสิทธิในท้องฟ้าเหนือรัฐของตนเอง อย่างไรก็ตาม หลังจากที่มีการประชุมถกเถียงหลายครั้ง ทุกรัฐต่างก็อ้างในสิทธิของแดนท้องฟ้าที่อยู่เหนืออาณาเขตของรัฐของตน โดยถือว่ายานอากาศใดไม่มีสิทธิแต่น้อยที่จะบินผ่านอาณาเขตของรัฐใดๆได้ นอกจากจะได้รับอนุญาตให้ผ่านรัฐนั้นๆ และทั้งนี้ต้องอยู่ภายใต้กำหนดกฎเกณฑ์ที่วางไว้โดยเฉพาะด้วย เช่นต้องปฏิบัติตามเส้นทางที่อนุญาตให้ผ่านไป ไม่ใช่ว่าจะผ่านท้องฟ้าของประเทศนั้นได้ตามเส้นทางตามใจชอบ และต้องอยู่ในระดับความสูงที่กำหนดอนุญาตไว้ด้วย การแล่นผ่านจะอนุญาตบางชั่วโมงในเวลากลางวันหรือในเวลากลางคืน ตามอาณาบริเวณท้องฟ้าที่อยู่เหนือทะเลอาณาเขตและอาณาเขตบนพื้นดินที่กำหนดไว้ ทั้งนี้ก็เพื่อความปลอดภัยของประเทศของตนที่อาจได้รับภัยอันตรายจากเครื่องบินของประเทศอื่นนั้นเอง*

*สรุปได้ว่า พรมแดนของรัฐที่ประกอบด้วยลักษณะต่างๆ จะเป็นพรมแดนทางบก ทางน้ำ หรือทางอากาศก็ตาม การที่จะกำหนดเขตพรมแดนลงไป ถ้าได้มีการพิจารณาอย่างละเอียดครอบคอบทุกแง่ทุกมุมแล้ว ก็อาจจะใช้เป็นรากฐานของพรมแดนที่ดีที่ถูกลักษณะได้ก็จะก่อให้เกิดผลประโยชน์อย่างมากทั้งทางด้านเศรษฐกิจ การเมือง และยุทธศาสตร์ อาจถือได้ว่าเป็นพรมแดนอุดมการณ์ แต่อย่างไรก็ดี พรมแดนที่ดีนั้นไม่จำเป็นต้องถือเส้นแนวที่ลากกำหนดก็ได้ พรมแดน อาจถือปฏิบัติตามแนวความคิด อุดมคติทางการเมืองของแต่ละรัฐ ฉะนั้นจึงมีลักษณะซับซ้อนมากขึ้นทุกวัน เห็นได้ว่าพรมแดนหรือเขตของรัฐนั้นเกิดการขัดแย้งได้*

***วิเคราะห์พรมแดนไทย***

*ประเทศไทยเป็นประเทศที่ตั้งอยู่ท่ามกลางภาคพื้นเอเชียตะวันออกเฉียงใต้ ก็ยังผลดังกล่าวมาแล้วว่ามีผลดีและผลเสีย ผลดีก็คือเราได้มีโอกาสติดต่อค้าขายแลกเปลี่ยน ความรู้ความคิดวัฒนธรรมกับประเทศเพื่อนบ้านใกล้เคียง แต่ในขณะเดียวกันถ้าประเทศใกล้เคียงเกิดไม่ใช่มิตร เกิดกลายเป็นศัตรูกับไทย ก็ทำให้เกิดศึกหลายด้าน*

*พรมแดนไทยกับพม่า*

*เริ่มต้นจากจังหวัดระนองที่ลำน้ำกระ (เส้นรุ้ง ๑๐ ลิบดา เหนือ)เป็นแนวเส้นเขตแดนต่อไปทางเหนือตามแนวสันเขาตะนาวศรี สันเขาถนนธงชัย สันเขาแดนลาวไปจดแม่น้ำโขง ที่จุดเส้นรุ้ง ๒๕ องศา ๕ ลิปดาเหนือที่กิ่งอำเภอเชียงแสน จังหวัดเชียงราย แนวพรมแดนด้านนี้ยาว ประมาณ ๑,๔๕๐ กิโลเมตร ไม่สู้คดโค้งมากนักส่วนใหญ่เป็นทิวเขาสูงใหญ่*

*เส้นแบ่งเขตแดนไทย - พม่า ได้กำหนดขึ้นตามหนังสือสัญญาที่ทำระหว่างสยาม (ไทย) กับอังกฤษ โดยแบ่งออกเป็น ๒ ตอน คือ (๑) แนวเขตแดนไทย - พม่า ช่วงตอนล่าง ตั้งแต่สบเมยจนถึงปากน้ำกระบุร ในรัชสมัยพระบาทสมเด็จพระจอมเกล้าเจ้าอยู่หัว เมื่อ พ.ศ. ๒๔๐๘ (ค.ศ. ๑๘๖๕) อังกฤษได้ส่งข้าหลวงใหญ่ประจำอินเดียมาติดต่อกับรัฐบาลสยาม เพื่อขอปักปันเขตแดนระหว่างสยามกับพม่าของอังกฤษ และได้มีการจัดตั้งคณะข้าหลวงปักปันเขตแดนร่วมกันขึ้นมา ข้าหลวงปักปันเขตแดนได้ร่วมกันสำรวจ และชี้แนวเขตแดน ซึ่งกระทำกันในช่วง ๒ ปี ระหว่าง พ.ศ. ๒๔๐๘ - ๒๔๑๐ (ค.ศ. ๑๘๖๕ - ๑๘๖๗) ฝ่ายอังกฤษเป็นผู้จัดทำแผนที่โดยเริ่มตั้งแต่สบเมย (จุดที่แม่น้ำเมยบรรจบกับแม่น้ำสาละวิน) ลงมาจนถึงปากน้ำกระบุรี ซึ่งออกสู่ทะเลที่ปลายแหลมวิกตอเรีย หลังจากทำแผนที่แสดงแนวเขตแดนบริเวณนี้ เป็นที่เรียบร้อยแล้ว ได้มีการทำหลักฐานทางกฎหมาย ในรูปของอนุสัญญาลงวันที่ ๘ กุมภาพันธ์ พ.ศ. ๒๔๑๑ (ค.ศ. ๑๘๖๙)*

*(๒) แนวเขตแดนไทย - พม่า ช่วงตอนบน ตั้งแต่สบเมยจนถึงสบรวก ช่วงนี้ เกิดขึ้นในรัชสมัยพระบาทสมเด็จพระจุลจอมเกล้าเจ้าอยู่หัว โดยได้มีการทำหนังสือสัญญากัลกัตตา เมื่อ พ.ศ. ๒๔๑๗ (ค.ศ. ๑๘๗๔) กำหนดให้ตั้งแต่สบเมยขึ้นไปทางทิศเหนือ แม่น้ำสาละวินเป็นแนวเขตแดน ระหว่างสยามกับพม่าของอังกฤษ โดยมีตัวลำน้ำเป็นกลาง ฝั่งตะวันตกเป็นดินแดนของพม่า และฝั่งตะวันออกเป็นดินแดนของสยาม ยกเว้นดินแดนส่วนเล็กๆ ทางตะวันออกของแม่น้ำสาละวิน ที่ยังเป็นของไทยอยู่ คือ เมืองต่วนและเมืองสาด ซึ่งไทยก็ต้องยอมยกดินแดนส่วนนี้ให้แก่พม่า ของอังกฤษ ใน พ.ศ. ๒๔๓๕ (ค.ศ.๑๘๙๒) ต่อมาใน พ.ศ. ๒๔๗๔ (ค.ศ. ๑๙๓๑) ได้มีการแลกเปลี่ยนหนังสือความตกลงว่าด้วย เขตแดนระหว่างพม่า (เชียงตุง) กับสยาม ให้ใช้แนวร่องน้ำลึกของแม่น้ำสายเป็นแนวเขตแดน แทนที่จะใช้แนวกึ่งกลางลำน้ำตามที่กำหนดไว้แต่เดิม และในเดือนธันวาคม พ.ศ. ๒๔๘๓ ได้มีการแลกเปลี่ยนบันทึก ให้ใช้หลักเกณฑ์แนวร่องน้ำลึกเป็นแนวเขตแดน ขยายออกไปถึงแม่น้ำรวกด้วยเช่นกัน*

*แนวพรมแดนระหว่างไทยกับลาว ยาวประมาณ 1,750 กิโลเมตร เริ่มจากจุดร่วมระหว่างแนวแดนไทย ลาว พม่า ตรงแม่น้ำรวกบรรจบกับแม่น้ำโขงตามที่กล่าวมาแล้ว แนวเส้นพรมแดนจะทอดไปทางใต้ตามร่องน้ำโขง ทางตะวันออกและวกลงไปทางใต้ แนวพรมแดนจะทอดไปตามลำน้ำโขงเป็นประมาณ 866 กิโลกรัม ตามอนุสัญญาที่ทำให้ไทยเสียเปรียบ*

*ความยาวของเส้นเขตแดนไทย - ลาว มีรวมกันทั้งสิ้น* 1810 *กิโลเมตร ประกอบด้วย*

1. *เส้นเขตแดนตามร่องน้ำลึกของแม่น้ำโขง ยาว* 97 *กิโลเมตร ในจังหวัดเชียงราย*

2. *เส้นเขตแดนตามสันปันน้ำของทิวเขาหลวงพระบาง ยาว* 505 *กิโลเมตร ในจังหวัดเชียงราย พะเยา น่าน อุตรดิตถ์ และพิษณุโลก*

3. *เส้นเขตแดนตามร่องน้ำลึกของแม่น้ำเหือง ยาว* 19 *กิโลเมตร ในจังหวัดพิษณุโลก*

4. *เส้นเขตแดนตามร่องน้ำลึกของแม่น้ำเหือง ยาว 134กิโลเมตร ในจังหวัดเลย*

5. *เส้นเขตแดนตามร่องน้ำลึกของแม่น้ำโขง ยาว* 858 *กิโลเมตร ในจังหวัดเลย หนองคาย นครพนม มุกดาหาร อำนาจเจริญ และอุบลราชธานี โดยจังหวัดหนองคายมีเส้นเขตแดนในลำน้ำโขงยาวที่สุด คือ* 329*กิโลเมตร*

6. *เส้นเขตแดนตามสันปันน้ำของทิวเขาพนมดงรัก ยาว* 197 *กิโลเมตร ในจังหวัดอุบลราชธานี*

*ปัญหาน่านน้ำไทย ปัญหาขยายอาณาเขตและไหล่ทวีปของประเทศที่มีน่านน้ำใกล้เคียงกับไทย โดยเฉพาะประเทศเวียดนาม กัมพูชา และอินโดนีเซีย ที่มีน่านน้ำร่วมกันในบริเวณอ่าวไทย ในปัจจุบันหลายประเทศต่างก็ประกาศขยายเขตน่านน้ำไหล่ทวีปและเขตเศรษฐกิจเฉพาะของคนออกไปตามข้อเสนอที่ประชุมเกี่ยวกับปัญหาน่านน้ำหลายครั้ง เช่น ที่กรุงเจนาวา คารากัส และครั้งสุดท้ายที่นครนิวยอร์ก*

*ปัญหาสำคัญคือบริเวณอ่าวไทยเกือบไม่ถึง 200 เมตร ลักษณะเป็นไหล่ทวีป และเมื่อมีการสำรวจพบว่าบริเวณอ่าวไทยอุดมไปด้วยแหล่งปีโตรเลียม ไทยได้อ้างสิทธิทะเลอาณาเขตและไหล่ทวีปเป็นครั้งแรก*

*บริเวณแกนหรือพรมแดน เป็นพรมแดนแกน เป็นบริเวณใจกลางสำคัญของรัฐ เป็นลักษณะเด่นของภูมิภาคหรือดินแดน ในทางภูมิศาสตร์การเมืองแดนแกนมีความหมายกว้างขวางออกไป ถือว่าเป็นศูนย์กลาง ในกลางของอิทธิพลสำคัญทางการเมืองของรัฐ หรือศูนย์กลางการเมืองรองๆ ลงมาถ้ารับนั้นมีแดนแกนอยู่หลายบริเวณด้วยกัน*

*ในทวีปยุโรปมีหลายแห่งที่มีบริเวณนั้นต่อมาได้รับเลือกเป็นที่ตั้งของเมืองหลวงหรือกล่าวอีกนัยหนึ่งคือ เมืองหลวงของหลายประเทศในทวีปยุโรปมักจะตั้งอยู่ในบริเวณแดนแกนนั้นๆ เช่น ฝรั่งเศส แดนแกนราบหรือแอ่งปารีส*

*ในทวีปเอเชีย ในประเทศที่มีขนาดกว้างใหญ่และมีประชากรอาศัยอยู่มาก เช่นประเทศจีนพื้นแผ่นดินใหญ่ จะมีแดนแกนถึง 2 หรือ 3 บริเวณ จากแดนแกนดั้งเดิมที่เป็นแหล่งอารยธรรมโบราณของจีนที่อยู่ตอนกลางของแม่น้ำเหลือง ที่มีสาขาคือแม่น้ำไหวต่อมาได้มีการขยายเขต การตั้งถิ่นฐานมาอยู่ในบริเวณที่ราบตรงใกล้ปากแม่น้ำแยงซีเกียง มีดินอุดมสมบูรณ์ติดกับทะเลได้สะดวก*

*ในทวีปอเมริกาเหนือดินแดนโลกใหม่เช่นเดียวกับอมริการใต้ แดนแกนจะเริ่มแรกตามบริเวณชายฝั่งตะวันออกที่อยู่ตรงข้ามกับชายฝั่งทวีปยุโรป เข้าไปข้างในจนถึงแนวเทือกเขาแอปปาเลเซียน และต่อมาก็ขยายเลยเข้าไปจนถึงบริเวณทะเลสาบใหญ่ ในปัจจุบันบริเวณดังกล่าวก็มีประชากรอาศัยอยู่อย่างหนาแน่น เป็นศูนย์กลางทางเศรษฐกิจประเทศสหรัฐอเมริกาและแคนาดา หัวใจสำคัญทางอุตสาหกรรม การค้า และการคมนาคมขนส่ง ของประเทศ หรือเป็นเพราะมีลักษณะภูมิประเทศหรือภาวะภูมิศาสตร์ทางด้านกายภาพที่ดีและแตกต่างกัน*

*สรุปได้ว่าแกนแดนของประเทศซึ่งเป็นแดนหัวใจสำคัญทางเศรษฐกิจ การเมือง การปกครอง และวัฒนธรรมนั้น มักจะมีลักษณะดังต่อไปนี้*

*1.แดนแกนของรัฐส่วนใหญ่ที่มีการเริ่มแรก จากความเป็นชาติเป็นประเทศมั่นคงจากบริเวณต่อไปนั้น โดยมากจะขยายตัวจากบริเวณดั้งเดิมที่เป็นศูนย์กลางแหล่งกำเนิด*

*2.ถ้ารัฐใดประกอบด้วยกลุ่มด้วยกัน*

*ปัจจัยทางกายภาพในทางภูมิศาสตร์การเมือง*

*ลักษณะทางกายภาพที่สำคัญอันได้แก่ ลักษณะภูมิประเทศ ลมฟ้าอากาศ ดิน หิน พืชพรรณและสัตว์ประจำท้องถิ่น รวมทั้งทรัพยากรธรรมชาติ*

*ลักษณะภูมิอากาศ มีผลต่อความเป็นอยู่ของมนุษย์เป็นอย่างมาก ทำให้คนมีความกระตือรือร้นหรือเฉื่อยชา ชาติมหาอำนาจที่ยิ่งใหญ่หรือชาติที่มีอารยธรรมวัฒนธรรมอย่างสูงส่งนั้น ส่วนใหญ่จะอยู่ในบริเวณที่ภูมิอากาศเหมาะสมในเขตละติจูดกลางและในเขตที่สูงในเขตละติจูดที่ต่ำ อากาศที่ไม่เหมาะสมที่มีอุปสรรคต่อการตั้งถิ่นฐานได้แก่ อากาศที่ร้อนจัดเกินไป หนาวจัดเกินไป แห้งแล้งหรือชุ่มชื้นหนักเกินไป*

*ลักษณะลมฟ้าอากาศที่เหมาะสม ดินแดนที่มีอากาศเหมาะสมนั้น ในบางครั้งสำหรับบุคคลบางพวกก็ไม่อาจจะสร้างความยิ่งใหญ่ได้*

*เขตที่ภูมิอากาศที่ส่งเสริมความเจริญก้าวหน้าของมนุษย์คือ อากาศชื้นและอุณหภูมิปานกลาง ในบริเวณที่สองของภูมิอากาศที่ส่งเสริมให้รัฐพัฒนาทางการเมือง ได้แก่อากาศแถบภูเขาหรือที่สูงในละติจูดต่ำของเขตร้อนลักษณะของอากาศที่มีความแตกต่างกัน ย่อมดีกว่าอากาศที่คล้ายคลึงกัน การกำหนดเวลาในการรบลักษณะทางอากาศถือว่าเป็นสิ่งสำคัญต้องพิจารณาอย่างรอบคอบว่า ระยะไหนจะเป็นตอนที่ได้เปรียบที่สุด อิทธิพลของลักษณะภูมิประเทศ ที่เป็นที่ราบ ภูเขา ที่ราบสูง ช่องเขา มีการกำหนดน่านน้ำ การพิจารณาทางด้านพื้นที่ ระวางที่และปัจจัยทางกายภาพเป็นการแยกแยะให้เห็นถึงความสำคัญของปัจจัยในแต่ละอย่างว่ามีความสำคัญอย่างไร*

***ปัจจัยทางด้านมนุษย์และวัฒนธรรมในวิชาภูมิศาสตร์การเมือง***

*ปัจจัยทางวัฒนธรรมนับว่าเป็นองค์ประกอบสำคัญมาก เช่นเดียวกับปัจจัยทางด้าน “ระวางที่” โดยเฉพาะประชากรเองก็ถือว่าเป็นตัวจักรสำคัญของรัฐ คุณลักษณะของประชากรก่อให้เกิดโครงสร้างของสังคมในรัฐที่อาจทำให้ประเทศเป็นปึกแผนหรือแตกแยกได้ สิ่งสำคัญเหล่านี้ได้เชื้อชาติ ศาสนา ภาษา ขนบธรรมเนียมประเพณี ระดับการศึกษา และอื่นๆที่ประกอบกันขึ้นมา*

*ก.ประชากร การศึกษาเกี่ยวกับประชากร หรือที่เรียกว่าประชากรศาสตร์* (Demography) *คือการศึกษาเกี่ยวกับจำนวน การแจกกระจาย ความหนาแน่น การเพิ่มขึ้น และการอพยพเคลื่อนย้ายประชากร รวมทั้งการศึกษาเกี่ยวกับลักษณะของประชากรในแง่กลุ่มอายุ เพศ สถานภาพทางการศึกษา สังคม ฯลฯ ของประชากร*

*ประชากรในแง่ภูมิศาสตร์การเมืองนับว่าเป็นตัวจักรสำคัญในการพัฒนารัฐ เพราะเช่นเดียวกับทรัพยากรทางธรรมชาติและปัจจัยอื่นๆ ในทางภูมิศาสตร์ที่ส่งเสริมในเสริมสร้างอำนาจของรัฐ การเปลี่ยนแปลงในเรื่องจำนวนประชากรก่อให้เกิดความแตกต่างทางอำนาจกำลังคนซึ่งเป็นผลทำให้เกิดการเปลี่ยนแปลงในเรื่องดุลแห่งอำนาจระหว่างชาติ ความแตกต่างในเรื่องอัตราการเกิดและการตายนี้ ก่อให้เกิดความกดดันในเรื่องพรมแดนระหว่างประเทศ ยิ่งจำนวนประชากรมีมากขึ้นเท่าใดยิ่งทำให้เกิดการอพยพย้ายถิ่นฐานมากขึ้นเท่านั้น*

***สภาพของประชากรในลักษณะทั่วไปมีดังนี้***

1*.จำนวนหรือขนาดมากน้อยของจำนวนประชากร ซึ่งเป็นองค์ประกอบของพลังแห่งชาติที่เห็นอย่างชัดเจนต้องพิจารณาควบคู่ไปเรื่องหน้าที่ของรัฐ วิธีที่จะดูอย่างง่ายๆก็คือพิจารณาจากแผนที่ที่ใช้เส้นโครงแผนที่แสดงความถูกต้องของพื้นที่ จะเห็นว่ามีประเทศที่มีเนื้อที่กว้างใหญ่ที่เห็นได้เด่นชัดก็คือ สหภาพโซเวีย สหรัฐอเมริกา แคนาดา ออสเตรเลีย จีน ดังที่กล่าวมาแล้วในเรื่องขนาดของประเทศ ความแตกต่างในเรื่องของขนาดประเทศที่เกี่ยวกับจำนวนประชากรนั้น เป็นอีกมิติหนึ่งซึ่งมีความสำคัญอย่างยิ่งในเรื่องเกี่ยวกับภูมิศาสตร์การเมืองเพราะจำนวนประชากรนั้นย่อมมีความเกี่ยวพันกับเนื้อที่ของรัฐในบางครั้ง ประเทศที่มีเนื้อที่กว้างใหญ่แต่กลับมีประชากรน้อยได้แก่ แคนาดา ออสเตรเลีย ประเทศที่มีเนื้อที่เล็กแต่มีประชากรมากเช่น สหราชอาณาจักรเนเธอร์แลนด์ ประเทศที่มีประชากรมากส่วนใหญ่ในทวีปเอเชีย*

*2.การแจกกระจายของประชากร ซึ่งมีความสำคัญต่อความก้าวหน้าในทางเศรษฐกิจและการเมืองของบรรดารัฐหรือกลุ่มภูมิภาคทางการเมือง*

*3.ความเจริญเติบโตของประชากร ซึ่งปัจจัยในการเปลี่ยนสถานะทางเศรษฐกิจและการเมืองโดยการแสดงออกซึ่งอำนาจรัฐ*

*4.โครงสร้างของประชากร ในเมื่อจำนวนประชากรแต่อย่างเดียวไม่อาจจะใช้เป็นมาตรการเพียงพอที่เกี่ยวกับการเปลี่ยนแปลงของประชากรโครงสร้างของประชากรจึงควรนำมาใช้เป็นมาตรการสำคัญ ที่จะก่อให้เกิดผลดี “ทรัพยากรประชากร”*

*5.ความกดดันเกี่ยวกับประชากร การเปลี่ยนแปลงของประชากรในเรื่องจำนวนและโครงสร้างมีผลต่อการเปลี่ยนแปลงพรมแดน โดยเฉพาะระหว่างดินแดนที่ด้อยพัฒนากับดินแดนที่มั่งคั่งอุดมสมบรูณ์*

*6.การอพยพเคลื่อนย้ายประชากร จะทำให้เกิดปัญหาเกี่ยวกับพรมแดนระหว่างประเทศหรือปัญหาอื่นๆที่อาจติดตามาภายหลังได้*

*ประเทศที่มีประชากรส่วนมากจะอยู่ในเอเชีย โดยเฉพาะเขตมรสุมเอเชีย และประเทศที่มีประชากรมากที่สุดคือสาธารณรัฐประชาชนจีน รองลงมาคืออินเดีย คู่ประเทศที่มีประชากรรองลงมาคือ รัสเซียและสหรัฐอเมริกา นอกจากนี้ยังมีประเทศบราซิลที่มีประชากรมากที่สุดในทวีปแอฟริกา การที่มีประชากรเยอะนั้นอาจเป็นอุปสรรคย่อย เพราะถ้าขาดเสบียงอหารที่จะดูแลคนส่วนมากก็จะเป็นอุปสรรคในการพัฒนาประเทศที่ยิ่งใหญ่*

*2. การแจกกระจายและความหนาแน่นของประชากร แสดงให้เห็นอยู่ตามแผนที่โลกลักษณะที่สะดุดตามากที่สุด คือการแจกจ่ายกันอย่างไม่สม่ำเสมอ และพื้นที่ส่วนใหญ่ของโลกยังมีอยู่อีกมากที่มีประชากรอาศัยอยู่เบาบางหรือแทบไม่มีเลย หรือถ้าจะสรุปคือบริเวณที่มีประชากรอาศัยอยู่น้อยนั้นส่วนมากมักอยู่ในสภาพอากาศที่ร้อนจัดเกินไป หนาวจัดเกินไป ชุ่มชื้นหรือแห้งแล้งมากเกินไป*

***แหล่งประชากรหนาแน่นของโลก***

*1.เอเชียตะวันออก ส่วนใหญ่จะหนาแน่นอยู่ที่ประเทศจีนดินแดนคาบสมุทร เกาหลีและญี่ปุ่นการมีประชากรอยู่มากเป็นเพราะมีอารยธรรมเก่า มีการตั้งถิ่นฐานมาช้านานแล้ว*

*2.เอเชียใต้ ประชากรส่วนใหญ่ของเอเชียใต้จะจับกลุ่มหนาแน่นกันอยู่ในบริเวณเทือกเขา และทะเลทรายปิดล้อมบริเวณที่ราบอุดมสมบูรณ์ เพราะบริเวณแกนของเอเชียใต้แยกกันหลายบริเวณและมีภาษาที่แตกต่างกัน*

*3.ทวีปยุโรป ถึงแม้ว่าดินแดนจะแยกออกเป็นประเทศต่างๆอย่างเห็นได้ชัด แต่ประชากรจับกลุ่มรวมกันอยู่ในบริเวณเดียวกัน ศูนย์กลางที่มีประชากรหนาแน่นได้แก่ อังกฤษ เนเธอร์แลนด์ เบลเยี่ยม ฯลฯ รูปแบบของการกระจายของประชากรในทวีปยุโรปสะท้อนให้เห็นถึงประวัติศาสตร์ของการตั้งถิ่นฐาน*

*4.ตะวันออกของอเมริกาเหนือ ตั้งแต่ชายฝั่งมหาสมุทรแอตแลนติกไปจนถึงบริเวณเทือกเขาร๊อกกีทางตะวันตก เป็นการแจกกระจายคล้ายกับสภาพในยุโรปตะวันตก*

*แหล่งที่มีประชากรหนาแน่นลงมา เช่น ออสเตรเลีย นิวซีแลนด์ อาร์เจนตินา เป็นดินแดนบริเวณที่อยู่ในซีกโลกใต้ เป็นการอยู่อาศัยเป็นหย่อมๆ*

*ทวีปแอริกา ในทวีปแอฟริกาเป็นดินแดนที่มีประชากรอาศัยอยู่น้อยมาก ลาตินอเมริกามีประชากรมากหนาแน่นที่สุดในทวีป แอฟริกาแบ่งออกไปตามกลุ่มตามอิทธิพลของชาติที่เข้ามาปกครองดินแดนนี้มาก่อน เอเชียตะวันออกเฉียงใต้มีศูนย์กลางขนาดย่อยๆอยู่หลายแห่งตามลุ่มน้ำสำคัญโดยเฉพาะในเขตดินดอนสามเหลี่ยมปากน้ำ แหล่งประชากรมากเหล่านี้มักใช้เป็นแดนแกนหรือศูนย์กลางสำคัญของประเทศชาติ*

**3*.การเพิ่มขึ้นของประชากร*** *เป็นสิ่งที่น่าวิตกอย่างมากเพราะจะก่อให้เกิดปัญหาตามมาอีกมากมาย ประชากรเพิ่มขึ้นอย่างรวดเร็วเพราะเป็นระยะเข้าสู่ยุคการอุตสาหกรรมก้าวหน้า รวมทั้งการก้าวหน้าทางการแพทย์ ประชากรในส่วนของเอเชียนั้นยังมีจำนวนมากที่สุด ในส่วนของทวีปยุโรปนั้นจะมีการเพิ่มประชากรอยู่ในช่วงแรกๆและหลังจากนั้นได้มีการลดจำนวนลงและไปเพิ่มในแถบเอเชียและแอฟริกาแทน การเพิ่มของประชากรในทวีปอื่นนั้นจะเห็นได้ว่าช่วงแรกเป็นไปอย่างช้ามาก บางแห่งยังมีการลดลงอีกด้วย เพราะประชากรถูกจับนำมาขายเป็นทาส หรือการแพทย์ยังไม่มีความเจริญก้าวหน้าอัตราการเพิ่มของประชากรในโลกไม่เหมือนกันทุกประเทศ*

**4*.ปัญหาที่เกี่ยวกับประชากร*** *ประชากรที่เพิ่มมากขึ้นอาจทำให้เกิดปัญหา ด้านอาหารและไม่พอกับทรัพยากรและปัญหาที่สำคัญที่สุดเกี่ยวกับเศรษฐกิจของประเทศ ปัญหาประชากรนั้นไม่ใช่ปัญหาเฉพาะในท้องถิ่น หรือในประเทศเท่านั้น ยังเป็นปัญหาของโลกที่จำเป็นต้องหาทางแก้ไข*

***5.การอพยพของประชากร*** *การอพยพของประชากรนั้นมีหลายประการด้วยกัน ตั้งแต่การอพยพที่มีมาตั้งแต่โบราณการอพยพเพื่อค้นหาพื้นที่และถิ่นที่เหมาะสมต่อการตั้งถิ่นฐานถาวร อพยพเพราะหนีสงคราม อพยพเพราะถิ่นที่อยู่อาศัยเดิมมีอาหารไม่เพียงพอต่อการดำรงชีวิตของประชากร อพยพเพราะความแห้งแล้งเป็นต้น สิ่งเหล้านี้ล้วนแต่ก่อให้เกิดความแตกต่างในการอพยพ ทั้งความสมัครใจที่ต้องการอพยพย้ายถิ่นฐานใหม่ หรือการอพยพเพราะความจำเป็นอย่าง การหนีสงคราม และความแห้งแล้ง นั้นเอง*

*ในสมัยหลังสงครามโลก ได้มีการอพยพของประชากรเนื่องจากมีความเปลี่ยนแปลงของพรมแดนที่เคยอาศัยอยู่ หรือการอพยพกลับถิ่นฐานเดิม เช่นการอพยพของชาวเกาหลี่ในญี่ปุ่นภายหลังสงครามโลกครั้งที่สองเป็นการอพยพเพื่อย้ายกลับมาอยู่ในประเทศเดิมของตน การย้ายถิ่นฐานของชาวกรีซในเอเชียน้อยไปอยู่ในดินแดนประเทศกรีซ*

*นอกจากการอพยพเพื่อหนีสงครามแล้ว ในภายหลังเกิดปัญหาทางเศรษฐกิจเพิ่มมากขึ้น เนื้อจากประเทศที่มีประชากรอาศัยอยู่มากเกิดปัญหาการแย่งงานกันภายในประเทศเป็นผลให้ประชากรนั้นเกิดการว่างงาน ในภายหลังจึงได้มีการอพยพของประชากรของประเทศที่มีประชากรหนาแน่นย้ายไปอยู่ยังประเทศที่มีประชากรน้อยเพื่อลดปัญหาการแย่งงานกันของคนในประเทศ*

*6.โครงสร้างของประชากร คุณลักษณะของประชากรโดยเฉพาะทางด้านวัฒนธรรมและด้านกายภาพ เป็นองค์ประกอบสำคัญที่ก่อให้เกิดเป็นโครงสร้างของประกรภายในประเทศ*

*การเปลี่ยนแปลงหรือแนวโน้มของประชากรในเรื่องจำนวนมาก หรือน้อยนั้น ไม่ใช่สาเหตุเพียงอย่างเดียวที่มีอิทธิพลต่อความเป็นมหาอำนาจของชาติ แต่ยังเกี่ยวข้องกับโครงสร้างของประชากรที่ประกอบขึ้นด้วยความแตกต่างในเรื่อง อายุ เพศ ระดับการศึกษา วิทยาการเทคโนโลยี และลักษณะทางวัฒนธรรมอื่นๆ เช่น เชื้อชาติ ศาสนา ภาษาที่ใช้ร่วมกันหรือแตกต่างกันในประเทศนั้นๆ ก็เป็นเหตุผลสำคัญต่อความเป็นปึกแผ่น และความยิ่งใหญ่ของประเทศเช่นเดียวกัน*

***กลุ่มประชาชนตามอายุ*** *จะเป็นการอธิบายถึงข้อมูลของแต่ละประเทศที่สะท้อนให้เห็นสิ่งต่างๆที่เกี่ยวกับประชากรในระยะ* 80 *ปีหรือมากกว่านั้น และยังเป็นการอธิบายแสดงจำนวนของประชากรส่วนใหญ่ของประเทศ อินเดีย ฟิลิปินส์ ไทย นั้นมีอัตราการเพิ่มขึ้นของประชากรสูงเนื่องจากมีอัตราการเกิดของเด็กมาก กลุ่มประเทศในมีลักษณะนี้ส่วนใหญ่เป็นลักษณะของประเทศที่ด้อยหรือกำลังพัฒนา แต่ถ้าลักษณะของประเทศที่พัฒนาแล้วหรือมั่นคง เช่น กลุ่มสหราชอาณาจักร กลุ่มอเมริกา กลุ่มยุโรปตะวันตก นั้นจะมีอัตราการเกิดของเด็กที่แตกต่างกัน*

*ประเทศใดที่มีกลุ่มอายุประชากรที่มีอายุเด็กแสดงให้เห็นว่ารัฐต้องเสียค่าใช้จ่ายในเรื่องปัญหาต่างๆ การศึกษาและเทคโนโลยีเป็นสิ่งสำคัญอย่างหนึ่งในการวัดมาตรฐานความสามารถของประชากรในการทำงาน*

*กลุ่มของประชากรที่แตกต่างกันในแต่ละกลุ่มจึงเป็นเครื่องชี้นำให้เห็นถึงความสามารถหรือประสิทธิภาพในการทำงาน ทั้งในปัจจุบันและอนาคตที่พอจะคาดคะเนได้ในอนาคตอันใกล้ ช่วงชีวิตของการทำงานแตกต่างกันไปตามอัตราการพัฒมนาทางเศรษฐกิจของรัฐ*

*ในประเทศที่พัฒนาแล้ว อายุของประชากรวัยทำงานจะอยู่ที่วัยหนุ่มต่อเนื่องจนถึงอายุ* 60 *ปีหรือมากกว่านั้น ส่วนในประเทศด้วยพัฒนา อายุการทำงานจะเริ่มเร็วมากกว่า และหมดวัยในการทำงานเร็วกว่าเช่นกัน*

*ถัดมาจะกล่าวถึงตารางการเปรียบเทียบกลุ่มอายุของประชากรในบางประเทศ* (*คิดเป็นร้อยละของประชากรทั้งหมดในประเทศ*)

|  |  |  |  |
| --- | --- | --- | --- |
| *ประเทศ* | *กลุ่มอายุต่ำกว่า* 15 *ปี* | *กลุ่มอายุระหว่าง* 15-16*ปี* | *กลุ่มอายุเกิน* 65*ปีขึ้นไป* |
| *เปอร์โตริโก*  *อินเดีย*  *อียิปต์*  *ชีลี*  *แคนาดา*  *สหรัฐอเมริกา*  *ฝรั่งเศส*  *สหราชอาณาจักร*  *สวีเด็น*  *ไทย* | 42  40  39  36  31  29  25  23.9  21.6  45 | 55.5  57.8  57.4  60.5  63.5  65.6  60  68.8  68.6  52 | 25  2.2  3.6  3.5  5.5  5.4  15  7.4  9.8  4 |

*สรุปจากตาราง คือกลุ่มประเทศที่มีกลุ่มอายุของประชากรวัยทำงานมากจะมีประโยชน์ต่อประเทศในเรื่องแรงงานและกำลังทหาร แต่ถ้ามีประชากรมากจนเกินไปโดยประชากรกลุ่มนี้ไม่มีงานทำก็อาจก่อให้เกิดปัญหาคนล้นงานและคนวางงาน เมื่อมีปัญหาคนล้นงานก็อาจก่อให้เกิดความยุ่งยากทางการเมือง การปกครองได้เช่นกัน*

***ความแตกต่างในระดับการศึกษาและเทคโนโลยี*** *ถือเป็นสิ่งสำคัญอย่างหนึ่งในการวัดมาตราฐานความสามารถของประชากรในการทำงาน ประเทศที่มีประชากรน้อยแต่มีระดับการศึกษาดี มีความก้าวหน้าทางวิทยาการ ก็จะทำให้ประเทศมีความมั่งคง มั่งคั่งกว่าในประเทศที่มีประชากรมาก แต่ระดับการศึกษาต่ำ หรือมีความอ่อนแอทางร่างกายและสติปัญญา ย่อมก่อให้เกิดภาวะต่างๆ ทำให้รัฐต้องค่อยพยุง ค่อยดูแล ประชากรกลุ่มนี้ ด้วยปัญหานี้อาจก่อให้เกิดปัญหาทางสังคม ทางเศรษฐกิจ และการปกครองของประเทศได้*

***ข.คุณลักษณะของประชากรในทางวัฒนธรรม***

*เป็นรากฐานสำคัญที่จะวางโครงสร้างที่ดีรัฐ วัฒนธรรมสำคัญที่ประกอบขึ้นเป็นโครงสร้างของสังคมได้แก่ เชื้อชาติ ศาสนา ภาษา และขนบธรรมเนียมประเพณี*

***เชื้อชาติ*** *คือ ระบบการจำแนกมนุษย์เป็นประชากรหรือกลุ่มขนาดใหญ่และแตกต่างกันชัดเจนเพราะในหลายสังคม การจัดกลุ่มเชื้อชาติสอดคล้องอย่างใกล้ชิดกับแบบแผนของการแบ่งชั้นทางสังคม จึงมีปัญหาสำคัญเกี่ยวกับเรื่องเชื้อชาติ ระหว่างผิวขาวและผิวดำ เชื้อชาติในบางครั้งนั้นก็เข้ามามีบทบาทสำคัญเกี่ยวข้องกับวิชาภูมิศาสตร์การเมืองทั้งๆที่โลกก็พยายามที่จะยอมรับรู้สิทธิของมนุษย์ ทุกเชื้อชาติมีสิทธิเท่ากัน*

***ภาษา*** *เป็นสิ่งสำคัญที่ช่วยให้คนเข้าใจความรู้สึกนึกคิดซึ่งกันและกัน ภาษาทั้งหมดทั่วโลกมีทั้งหมดโดยรวม 6,000-7,000 ภาษา ภาษามีความสำคัญต่อมนุษย์มาก เพราะนอกจากจะเป็นเครื่องมือในการสื่อสารแล้ว ยังเป็นเครื่องมือแห่งการเรียนรู้และการพัฒนาความคิดของมนุษย์และเป็นเครื่องมือถ่ายทอดวัฒนธรรมและการประกอบอาชีพ และที่สำคัญก็คือ ภาษาช่วยสร้างเสริมความสามัคคีของคนในชาติอีกด้วย เพราะภาษาเป็นถ้อยคำที่ใช้ในการสื่อสารสร้างความเข้าใจกันในสังคม*

***ศาสนา*** *มีบทบาทความสำคัญต่อเรื่องราวความเป็นมาของรัฐและโลกมาตลอดประวัติการณ์ของมนุษย์ ศาสนาเป็นพลังสำคัญที่จะยกฐานะความคิดของมนุษย์ให้สูงส่งมีวัฒนธรรมและระดับของสังคมอย่างดี แต่ในขณะเดียวกันมักจะถือกันว่าเป็นสาเหตุสำคัญทั้งทางตรงและทางอ้อมที่ก่อให้เกิดความวุ่นวาย ในขณะเดียวกันศาสนานั้นเป็นสิ่งสูงส่ง เสริมสร้างทางด้านวัฒนธรรมของมนุษย์ชาติ เกี่ยวกับความศรัทธา ความเชื่อถือ จิตใจและรากฐานของขนบธรรมเนียมประเพณี ฉะนั้นศาสนาจึงเป็นสิ่งที่เกิดผลทางด้านดีและด้านเสีย เป็นสิ่งที่อาจทำให้ชาติเข้มแข็ง*

*แหล่งกำเนิดของศาสนาที่สำคัญ ศาสนาที่สำคัญของโลกส่วนใหญ่มีแหล่งกำเนิดในทวีปเอเชีย ซึ่งเป็นทวีปที่ใหญ่ที่สุดในโลก ภูมิภาคอันเป็นแหล่งของการเกิดศาสนาที่สำคัญของโลกนั้น ได้แก่ เอเชีย เอเชียใต้ และในอินเดีย ศาสนาที่ประชากรนับถือส่วนใหญ่คือศาสนาคริสต์ แยกเป็นแต่ละนิกาย และผู้ที่นับถืออิสลามมีจำนวนที่รองลงมา โครงสร้างของศาสนาและการเมืองในประเทศชาติ ศาสนาเกิดจากความต้องการด้านจิตใจของมนุษย์ เพื่อสร้างความรู้สึกมั่นคงและปลอดภัยทางด้านจิตใจ กล่าวคือ มนุษย์สมัยก่อนมีความรู้ความสามารถจำกัด ขาดความรู้ความเข้าใจในเรื่องของปรากฏการณ์ธรรมชาติ จึงคิดว่าเหตุการณ์ต่างๆที่เกิดขึ้นในชีวิตและสิ่งแวดล้อมของตนนั้น เช่น ฝนตก ฟ้าผ่า น้ำท่วม แผ่นดินไหว เป็นต้น เกิดจากอำนาจลึกลับและสิ่งศักดิ์สิทธิ์ และศาสนายังมีหน้าที่สร้างความเป็นปึกแผ่นเป็นอันหนึ่งอันเดียวกันของสังคม ควบคุมมาตรฐานความประพฤติปฏิบัติของสมาชิกในสังคม ช่วยเสริมสร้างความมั่นคงทางจิตใจ ให้สมาชิกสามารถเผชิญกับปัญหาและแก้ไขปัญหาที่เกิดขึ้นได้อย่างมีสติ และมีอิทธิพลต่อการจัดระบบความสัมพันธ์ระหว่างสมาชิก ฉะนั้นเมื่อรัฐเห็นความสำคัญของศาสนาว่าเป็นเครื่องยึดเหนี่ยวผูกพันกันทางจิตใจและทางด้านเศรษฐกิจวัฒนธรรม ส่วนประเทศที่ขาดความเป็นอันหนึ่งอันเดียวกันในทางศาสนาก็มีมาก ที่มักมีปัญหายุ่งยากจากชนกลุ่มน้อยที่ต่างศาสนา ตามที่ได้กล่าวมานั้นความยุ่งยากระหว่างทางศาสนากับรัฐ ยังคงมีอยู่ตลอดเวลาในประวัติศาสตร์โลก ซึ่งบางแห่งบางเวลาก็แก้ไขตกลงกันได้จึงทำให้คิดว่าศาสนายังมีอิทธิพลอย่างมากในทางวิชาภูมิศาสตร์*

***ปัจจัยสำคัญทางเศรษฐกิจในวิชาภูมิศาตร์การเมือง***

*วิชาภูมิศาสตร์การเมืองนั้นเป็นวิชาที่ต้องการมากกว่าความเข้าใจในวิชาภูมิศาสตร์เศรษฐกิจหรือภาวะทางภูมิศาสตร์ จะต้องมีความเข้าใจให้กว้างขวางลึกซึ้งถึงเรื่องกระบวนการทางการเมืองและองค์* (Organization) *ของรัฐ เพื่อที่จะเข้าใจถึงดุลแห่งอำนาจทางการเมืองของรัฐที่แท้จริง*

*ฉะนั้นจะต้องพิจารณาวิเคราะห์ถึงปัจจัยที่เห็นชัด ระหว่างอำนาจทางการเมืองที่สัมพันธ์ผลัดเปลี่ยนกันในโลกปัจจุบันนี้ โดยเฉพาะรัฐหรือประเทศมหาอำนาจที่ยิ่งใหญ่ ในปัจจุบันก็ได้แก่ ผู้นำของค่ายทางการเมืองและประเทศบริวารของทั้งสองฝ่าย คือ ฝ่ายโลกเสรีที่มีสหรัฐอเมริกาเป็นผู้นำ และฝ่ายสังคมนิยมหรือคอมมิวนิสต์ที่มีสหภาพโซเวียตและสาธารณรัฐประชาชนจีนเป็นผู้นำ แต่ถ้าพิจารณาดูดุลแห่งอำนาจของโลกระหว่างสองค่ายสำคัญนี้ที่ต่างก็กำลังใช้ “สงครามเย็น” ดำเนินการอยู่นั้นจะไม่บังเกิดผลดีถ้าเรามองข้ามรัฐอีกกลุ่มหรืออีกค่ายหนึ่งไป หรือที่เรียกว่าค่ายที่สามนั้นก็คือกลุ่มประเทศกำลังพัฒนาหรือด้อยพัฒนาในทวีปเอเชีย แอฟริกา และลาตินอเมริกัน ฉะนั้นค่ายการเมืองและเศรษฐกิจนี้ควรจัดเป็นกลุ่มอีกกลุ่มหนึ่ง เพื่อมาพิจารณะเปรียบเทียบกันกับอีกสองกลุ่มที่กล่าวมาแล้ว ว่าเศรษฐกิจของแต่ละกลุ่มแตกต่างได้เปรียบเสียเปรียบกันอย่างไร*

***ก.สิ่งวัดความสามารถทางเศรษฐกิจ***  *ในแง่ทางการทหารสิ่งที่วัดอาจหมายถึง “รายจ่ายที่จะซื้ออาวุธ”หรือคือลักษณะทางเศรษฐกิจที่พอจะมีกำลังทางการทหารได้*

*ความสามารถในทางเศรษฐกิจนั้นมีสิ่งหรือหลักเกณฑ์ที่นำมาเปรียบเทียบมากมายหลายประการด้วยกัน เท่าที่จะหามาได้ มักจะได้จากทรัพยากรหรือพื้นฐานที่สำคัญ หรือจากการวัดจากรายได้ ของมวลประชาชาติ* (Gross National Products) *หรือจากรายได้ของประชากรรายบุคคลหรือรายหัว* (Per Capita) *จากทางอุตสาหกรรมและเทคโนโลยี*

*ในแง่เครื่องวัดความก้าวหน้าทางเศรษฐกิจของรัฐ โดยการวัดดูรายได้เฉลี่ยของประชากรแต่ละคนนั้น ยังไม่เป็นเครื่องวัดที่เพียงพอที่จะแสดงอำนาจขอรัฐ เช่น ประเทศสวิตเซอร์แลนด์ ประเทศคูเวต มีรายได้ต่อบุคคลสูงกว่าสหภาพโซเวียตและอเมริกา แต่อำนาจอันยิ่งใหญ่ทางทหารและเศรษฐกิจนับว่ายังด้อยกว่าทั้งสองประเทศ ยิ่งในแง่ของประเทศและประชากรแล้วยิ่งเปรียบเทียบกันไม่ได้เช่นกัน เช่นเดียวกับประเทศจีนและอินเดีย ซึ่งมีประชากรมากแต่รายได้ต่อบุคคลต่ำมาก ในปัจจุบันความก้าวหน้าทางการพัฒนาของรัฐยังมีขอบข่ายจำกัดอยู่สองประการคือ ในเรื่องขนาดของเนื้อที่ต่อประชากรกับรายได้ต่อบุคคล ประเทศที่มีเนื้อที่และประชากรเล็กแต่มีการพัฒนาทางเศรษฐกิจก้าวหน้ามากจะมีรายได้ต่อบุคคลสูง เช่น ญี่ปุ่น สวิตเซอร์แลนด์ เพราะมีรายได้และผลประโยชน์เหลือใช้ต่างกับประเทศที่มีขนาดกว้างใหญ่ มีประชากรจำนวนมากเมื่อเทียบรายได้เฉลี่ยต่อบุคคลก็จะต่ำมากเช่น อินเดีย กับ จีน ก็จะมีเหลือใช้น้อยไม่เพียงพอในการที่จะนำมาปรับปรุงพัฒนาประเทศทางด้านเศรษฐกิจและทางยุทธศาสตร์*

*ประเทศต่างๆในโลกเมื่อจับกลุ่มเปรียบเทียบเศรษฐกิจตามรายได้ประชาชาติและรายได้ต่อบุคคลออกเป็น 5 กลุ่ม จะมีจำนวนดังนี้*

|  |  |  |  |  |
| --- | --- | --- | --- | --- |
| ***กลุ่มรายได้***  **(*เหรียญอเมริกัน*)** | ***จำนวนประเทศ*** | ***จำนวนประชากร***  **(*1,000 ล้านคน*)** | ***รายได้ประชาชาติ***  **(*100 ล้าน*)** | ***เฉลี่ยรายได้***  ***ต่อบุคคล*** |
| 1.*ต่ำกว่า* 200  2. 200-499  3.500-1,999  4.2,000-4,999  5.5,000 *ขึ้นไป* | 21  41  56  31  29 | 856  1,413  655  550  572 | 126  535  708  1,864  4,547 | 150  380  1,080  3,390  7,950 |

*ที่มาของสถิติ:*1979 World Bank Atlas

***ข.องค์ประกอบสำคัญทางเศรษฐกิจ***

*ปัจจัยสำคัญทางเศรษฐกิจที่มีผลต่อการพัฒนาประเทศ และต่อความยิ่งใหญ่ทางการเมืองระหว่างประเทศนั้นขึ้นอยู่กับทรัยากรที่เป็นรากฐานสำคัญของรัฐนั้นๆอย่างมาก ทรัพยากรที่จะนำมาพิจารณาเป็นตัวอย่างได้แก่*

**1.*ทรัพยากรประเภทอาหาร*** *การที่รัฐขาดแคลนเสบียงอาหารนั้นยังผลให้ประชากรในรัฐเกิดความ อดอยากย่อมก่อให้เกิดความยุ่งยาก ประชากรนอกจากจะต้องมีอาหารให้เพียงต่อความต้องการของร่างกาย ยังต้องการอาหารที่ถูกสัดส่วน และต้องคำนึงถึงสุขภาพอนามัยและพลังในการทำงาน การขาดแคลนอาหารมากๆมีผลถึงขั้นทำลายความมั่งคงของประเทศและทำลายสันติภาพของโลกได้*

*แหล่งอาหารสำคัญของโลกในดินแดนยุโรปตะวันตกเฉียงเหนือ มีหลายประเทศที่ส่งสินค้าผลิตภัณฑ์จากฟาร์มหรือบางประเทศก็ส่งสินค้าประเภท ผักและผลไม้ออกแต่ในขณะเดียวกันก็ต้องสั่งสินค้าพวกธัญญาหารกับพวกพืชหญ้ามาเลี้ยงสัตว์ สินค้าพวกอุตสาหกรรมมาจากยุโรปตะวันตก ต่อมาประเทศต่างๆในยุโรปที่เคยผลิตสินค้าประเภทอาหารต้องอาศัยอาหารจากดินแดนเมืองขึ้นหรือที่เป็นกลุ่มในเครือประเทศของตน ส่วนในทวีปเอเชีย เช่นประเทศในเอเชียตะวันออกเฉียงใต้นั้นผลิตผลทางด้านการเกษตร ได้แก่ ข้าว มันสำปะหลัง ข้าวโพด ถั่ว ฯลฯ*

*การแก้ไขปัญหาเกี่ยวกับการขนส่งสินค้าประเภทอาหาร ให้คงตัวไม่ให้ราคาเปลี่ยนแปลงขึ้นลงมากจนเกินไปโดยจับกลุ่มกันในระหว่างประเทศที่ผลิตสินค้า และกำหนดโควต้าของแต่ละประเภทเช่น โควต้าเกี่ยวกับน้ำตาล ข้าวสาลี โดยกำหนดปริมาณและราคาส่งออกเพื่อแก้ไขการขาดแคลนอาหารหลัก*

**2. *ทรัพยากรประเภทพลังงาน*** *แหล่งที่มาของทรัพยากรเกี่ยวกับพลังงานมากกว่าร้อยละ* 40 *ของพลังงานที่ใช้ในโลกมาจากผลิตภัณฑ์ ปิโตเลียม ร้อยละ* 38 *จากถ่านหินและลิกไนต์ ร้อยละ* 18 *จากก๊าชธรรมชาติ ร้อยละ* 15 *จากไฟฟ้าพลังน้ำ*

***ถ่านหิน*** *มีคุณภาพต่างกัน นำมาใช้ตั้งแต่ภายในครัวเรือนจนถึงกิจการอุตสาหกรรมขนาดหนักใช้ในการให้ความร้อน ไฟฟ้า อื่นๆ ผลิตมากในประเทศอเมริกา และสหภาพโซเวียต ประเทศที่ผลิตรองลงมาได้แก่ประเทศ จีน อังกฤษ เยอรมนี โปแลนด์ แคนาดา และออสเตเลีย*

***น้ำมัน*** *มีการพยายามสำรวจหาแหล่งน้ำมันใหม่ตามท้องทะเลหรือตามโครงทางธรณีวิทยาที่อาจเป็นแหล่งสะสมน้ำมันเช่นแถบทะเลจีนและอ่าวไทย เป็นต้น ประเทศที่ผลิตน้ำมันส่งเป็นสินค้าออกรวมกันเรียกว่ากลุ่มโอเป็ก ประเทศกลุ่มนี้มีรายได้เฉลี่ยของประเทศสูงมากได้แก่ สหรัฐอาหรับเอมิเรต คูเวต กาตาร์ ส่วนประเทศผู้ใช้น้ำมันมากที่สุดได้แก่ประเทศอุตสาหกรรมก้าวหน้าคือ สหรัฐอเมริการและกลุ่มยุโรปตะวันตก*

***ไฟฟ้าพลังน้ำ*** *เป็นพลังงานสำคัญมากโดยเฉพาะประเทศที่ขาดแร่เชื้อเพลิง*

*พลังน้ำเป็นทรัพยากรธรรมชาติที่ไม่ค่อยหมดหรือสูญหายไป เช่นประเทศอิตาลี สวิตเซอร์แลนด์ ญี่ปุ่น สวีเดน*

*นอรเว และแคนาดา*

*แร่เชื้อเพลิงที่สำคัญอื่นๆ ได้แก่แร่ โคบอลต์ เรเดียม ยูเรเนียม และอื่นๆที่ใช้ป็นวัตถุดิบเป็นเชื้อเพลิงสำคัญในการผลิตพลังปรมาณู ประเทศใดมีแร่ชนิดนี้อยู่มากก็ทำให้มีฐานะทางเศรษฐกิจและการเมืองโดยเฉพาะในยุคบุกเบิกทางด้านอวกาศ*

***แร่สำคัญอื่นๆ*** *ได้แก่แร่เหล็กและแร่ที่นำมาผสมใช้ในกิจการถลุงเหล็กเพื่อให้เหล็กเป็นเหล็กกล้าที่ดีมีคุณสมบัติต่างๆตามที่ต้องการ ได้แก่ มังกานิส นิกเกิล โคบอลต์ โครเมี่ยม ทังสเตนและพลวง พวกแร่เหล่านี้มีความสำคัญไม่เพียงแต่ทางด้านอุตสาหกรรมเท่านั้น ยังมีความสำคัญทางยุทธศาสตร์อีกด้วย เช่น การสร้างเครื่องอาวุธยุทโธปกรณ์ การสร้างเครื่องบินยานยนต์ต่างๆ แหล่งที่มีแร่ประเภทนี้จะกระจายอยู่ตามถิ่นต่างๆทั่วโลก*

*จะเห็นว่าแหล่งแร่สำคัญต่างๆเหล่านี้ ถึงแม้จะอยู่ในที่ห่างไกล หรืออยู่ในประเทศเล็กที่ไม่มีความสำคัญทางการเมืองประการใด ก็จะมีความสัมพันธ์ขึ้นทันที ถ้าเกิดมีแร่ที่ประเทศมหาอำนาจต้องการ ซึ่งมีทั้งผลดีและผลเสีย คือประเทศมหาอำนาจอาจเข้าไปมีอิทธิพลในดินแดนนั้น เช่นประเทศซาอีร์ ที่อุดมไปแร่มีค่า เช่น ทองแดง ดีบุก โคบอลต์ และ เพชร โดยเฉพาะมีแร่ ยูเรเนียมที่ ใช้ในการสร้างพลังปรมาณูอยู่ด้วย ถึงแม้จะอยู่ใจกลางของทวีปแอฟริกา ก็ยังมีประเทศในยุโรปสนใจ เมื่อได้รับเอกราชแล้ว ก็ยังมีปัญหาในการปกครองและเรื่องปัญหาเกาะ สแปรตลีและปัญหาการขยายเขตน่านน้ำ ของเวียดนามและกัมพูชา ที่กระทบกระเทือนถึงเขตน่านน้ำของไทยเป็นต้น แร่บางประเทศก็มีชื่อเสียงในระหว่างสงครามว่ามีผู้ต้องการใช้แร่ชนิดนั้นมากเช่น ดีบุก วุลแฟรม ในโบนีเบีย และเวเนเดียมและพลวงในเปรู แต่พอสิ้นสุดสงครามความต้องการก็ลดน้อยลง*

*ประเทศเล็กๆที่มีแร่สำคัญทางเศรษฐกิจรวมตัวกัน ผนึกกำลังกันอย่างมั่นคงก็อาจใช้เป็นอาวุธที่มีพลังมหาศาลต่อต้านอิทธิของประเทศใหญ่ๆได้ ดังที่กลุ่มอาหรับที่ส่งสินค้าน้ำมันออกรวมกำลังบีบบังคับประเทศอื่นๆไม่ให้ช่วยเหลืออิสราเอล ก่อให้เกิดความปั่นปวนในทางเศรษฐกิจ*

***ทรัพยากรสำคัญอื่นๆ*** *ได้แก่ ทรัพยากรที่ถือกันว่าเป็นทรัพยากรยุทธศาสตร์นอกจากทรัพยากรยังมีพวกวัตถุดิบอื่นๆที่ใช้ในสงครามเช่น ยางพารา พืชน้ำมัน ไม้ พืชหรือวัตถุพวกเส้นใย ฯลฯ ยางพารานับว่าเป็นพืชสำคัญที่สุดเพราะใช้ในการคมนาคมขนส่งเป็นยางรถยนต์ ยางเครื่องบิน ฯลฯ แหล่งที่ผลิตยางได้มากได้แก่ประเทศที่อยู่ในเขตอากาศร้อนชื้นแถบศูนย์สูตร เช่นในทวีปเอเชียตะวันออกเฉียงใต้ บราซิล และในแอฟริกาเขตร้อนชื้น ในสหรัฐอเมริกาความจำเป็นในการใช้ยางมีมากขึ้น จึงได้คิดการผลิตเส้นยางสังเคราะห์ขึ้นด้วย จนในปัจจุบันนี้ แหล่งผลิตธรรมชาติได้รับความกระทบกระเทือนจากใยสังเคราะห์มากขึ้น*

**3.*การอุตสาหกรรม*** *เป็นกิจกรรมทางเศรษฐกิจที่สำคัญมากเป็นเครื่องวัดความมั่นคงของประเทศต่างๆเพราะจะต้องพิจารณาถึงลักษณะหรือความก้าวหน้าของอุตสาหกรรมของประเทศนั้นๆ หมายถึงคาวมก้าวหน้าในการผลิตทางเทคโนโลยี่ ความชำนาญของประชากร การรู้จักจัดดำเนินการ การที่มีทุนที่จะลงไปเป็นเงินจำนวนมาก ซึ่งความจริงแล้วสิ่งเหล่านี้ยังใช้เป็นเครื่องวัดอำนาจทางเศรษฐกิจอยู่ด้วย*

*ประเทศต่างๆในโลกเมื่อพิจารณาในแง่จำนวนประชากร ที่เกี่ยวข้องกับอุตสาหกรรมอาจจำแนกออกเป็น* 4 *กลุ่ม ดังนี้*

1.*กลุ่มประเทศที่มีประชากรเกี่ยวข้องกับอุตสาหกรรมมากกว่าร้อยละ* 30 *นับว่าอยู่ในกลุ่มอุตสาหกรรมก้าวหน้าอยู่ในเกณฑ์สูง ได้แก่ ประเทศสหราชอาณาจักรเบลเยี่ยม เยอรมนีตะวันตก และญี่ปุ่น อาจรวมประเทศสวิตเซอร์แลนด์ ลักเซมเบอร์ก และเซโกสโลวะเกีย*

2.*กลุ่มประเทศที่มีประชากรเกี่ยวข้องกับอุตสาหกรรมประมาณร้อยละ* 20-30ได้แก่ประเทศในยุโรป*ตะวันตก ได้แก่ฝรั่งเศส อิตาลีและในทวีปอื่นเช่น แคนาดา ออสเตรเลีย และนิวซีแลนด์*

3.*กลุ่มประเทศที่มีประชากรเกี่ยวข้องกับอุตสาหกรรมประมาณร้อยละ* 15-20 *ประกอบด้วยประเทศที่มีการอุตสาหกรรมพึ่งเริ่มต้นแต่ยังไม่พัฒนาถึงขึ้นที่ก่อประโยชน์สำคัญต่อประเทศได้แก่ สเปน โปรตุเกส ไอร์แลนด์และประเทศในยุโรปตะวันออกรวมทั้งอินเดีย อเมริกา รุสเซีย และจีน*

4.*กลุ่มประเทศที่มีประชากรเกี่ยวข้องกับอุตสาหกรรมไม่ถึงร้อยละ* 10 *เป็นกลุ่มที่ด้อยในกลุ่มอุตสาหกรรมอยู่ในกลุ่มประเทศด้อยพัฒนา หรือกำลังพัฒนาในส่วนต่างๆของโลกได้แก่ ในทวีปแอฟริกา เอเชีย และอเมริกาใต้ รวมถึงประเทศไทย*

*ประเทศญี่ปุ่นเมื่อหลังสงครามโลกครั้งที่2 ใหม่ๆ ต้องสูญเสียฐานะทางเศรษฐกิจหลังจากนั้น ก็พยายามกอบกู้ฐานะกลับสู่สภาพอุตสาหกรรมมีบทบาทสำคัญ จนกระทั้งก้าวหน้ามายังแผ่อิทธิพลไปทั่วทุกทวีป*

*แหล่งอุตสาหกรรมของโลกคือทางบริเวณตะวันออกของสหรัฐอเมริกา และในบริเวญยุโรปตะวันตก ตั้งแต่ชายฝั่งมหาสมุทรแอตแลนติก จากรุงนิวยอร์กไปจนถึงบอสตันแล้วขยายเข้าไปข้างในจนถึงบริเวณลุ่มน้ำมิสซิสซิปปีและทะเลสาบใหญ่ ส่วนในบริเวญยุโรปตะวันตก เริ่มตั้งแต่ชายฝั่งมหาสมุทรแอตแลนติกเข้าไปภายในตอนกลาง ของทวีป และกระจายแยกเป็นย่อมๆในประเทศรุสเซีย ทางตะวันออกเฉียงใต้ของเกาะฮอนซูไปทางตะวันตก รวมบริเวณตอนบนของเกาะซิโกกุและคิวชู*

*ความสำคัญของอุตสาหกรรมไม่เพียงว่าจะเกี่ยวข้องกับทางเศรษฐกิจของประเทศเท่านั้นยังเกี่ยวข้องกับความปลอดภัยของประเทศอีกด้วย เพราะแหล่งอุตสาหกรรมนั้นมักรวมจับกลุ่มอยู่อย่างหนาแน่นตามเมืองใหญ่ๆที่มีประชากรอาศัยอยู่มาก แต่เป็นบริเวณที่ไม่กว้างขวาง เมื่อเกิดสงครามแบบข้าศึกเข้าโจมตีโดยเฉพาะทางอากาศ จะเป็นอันตรายอย่างยิ่งจะถูกทำลายอย่างราบเรียบได้ ฉะนั้นในปัจจุบันนี้หลายประเทศพยายามที่จะกระจายแหล่งอุตสาหกรรมไม่ให้รวมอยู่ในบริเวณแคบๆแม้แต่แห่งเดียวเพราะ ก่อให้เกิดสภาะแวดล้อมความเป็นอยู่ของกรรมกรที่ทำงานตามโรงงานเลวร้ายอีกด้วย เพราะต้องอาศัยกันอยู่อย่างเบียดเสียดจนเกินไปตามแหล่งเสี่อมโทรม*

**4.*การค้าและการลงทุนระหว่างประเทศ*** *มีความสำคัญของโลกทั้งในเวลาปกติ และในเวลาสำคัญประเทศเกษตรกรรมมักจะเสียเปรียบประเทศอุตสาหกรรมที่สินค้าส่วนใหญ่ของตนมีมูลค่าต่ำกว่าและต้องขึ้นอยู่กับภาวะทางธรรมชาติเช่น ลม ฟ้า อากาศอย่างมาก ในขนะเดียวกันก็ต้องชื้อสินค้าจำเป็นที่เป็นสินค้าประเภทอุตสาหกรรมเข้ามาด้วย ทำให้หลายประเทศขาดดุลการค้ากันมาก ทำให้ฐานะของประเทศยากจน นอกจากจะช่วยพยายามแก้ไขปรับปรุงด้วยวิธีการต่างๆ รวมทั้งการส่งเสริมรายได้กำบัง เช่นรายได้จากการบริการท่องเที่ยวและอื่นๆที่ช่วยทำให้ดุลการค้าเสียเปรียบมากนั้นค่อยเบาเทาลงบ้าง*

*ประเทศหลายประเทศในโลกพยายามที่จะจับกลุ่มการค้าระหว่างกันเพื่อส่งเสริมเศรษฐกิจทางด้านนี้ให้ดีขึ้นทำให้เกิดค่ายทั้งทางเศรษฐกิจพอๆกับค่ายทางการเมือง มีการผูกพันกันอย่างใกล้ชิดเช่นการจับกลุ่มทางเศรษฐกิจของฝ่ายโลกเสรีที่สำคัญเรียกว่า กลุ่มประชาคมเศรษฐกิจยุโรป* (E.E.C.) *หรือกลุ่มตลาดร่วม* (Common- *Market*) *และกลุ่มฝ่ายคอมมิวนิสต์หรือโซเซียลิสต์ที่เรียกว่า โคมีคอน* (Comecon)

*ประเทศที่ได้เปรียบดุลการค้าอย่างมากเป็นประเทศในกลุ่มผู้ส่งสินค้าออกสำคัญมากคือน้ำมันส่วนประเทศที่ขาดดุลการค้าอย่างมากคือประเทศไทยและกรีซ*

*สำหรับประเทศที่มูลค้าทางสินค้าเข้าและสินค้าออกสูง ถ้ายิ่งเป็นประเทศที่มีประชากรน้อยอยู่แล้วก็ทำให้มูลค่าเฉลี่ยในเรื่องการค้าสูงมากยิ่งขึ้น เช่น สิงคโปร์ เบลเยี่ยม ลักเซมเบอร์ก เนเธอแลนด์ ประเทศย่อมมีการลงทุนในประเทศสูงเพื่อใช้ในการบุกเบิกพัฒนาประเทศให้รุ่งเรืองยิ่งขึ้น ส่วนประเทศที่มีประชากรมาก มูลค่ารายได้ของบุคคลก็ยิ่งลดน้อยลงตามลำดับ การบุกเบิกพัฒนาก็ยิ่งทำได้ด้วยความยากลำบาก*

*การลงทุนจากต่าประเทศ* (Foreign investment) *การที่ประเทศในแต่ละประเทศมีฐานะทางเศรษฐกิจแตกต่างกัน ทำให้ประเทศที่มีลักษณะเศรษฐกิจด้อยมักต้องขอความช่วยเหลือจากประเทศอื่นที่ยิ่งใหญ่ด้วยการกู้ยืมเงิน หรือด้วยการเปิดโอกาศให้ต่างประเทศมาลงทุนในประเทศของตน อย่างไรก็ตามการที่ประเทศเล็กเปิดโอกาสให้ประเทศอื่นมาลงทุนโดยรับเงินช่วยเหลือ หรือกู้ยืมเงินจากต่างประเทศจะต้องพิจารณาอย่างรอบคอบว่าจะทำให้ประเทศของตนเสียเปรียบหรือไม่ อย่าให้ประเทศเจ้าของทุนนั้นมามีอิทธิพล มากอบโกยผลประโยชน์อยู่ฝ่ายเดียว การกู้ยืมเงินนั้นถ้าเป็นองค์การระหว่างประเทศที่มุ่งเพื่อสนับสนุนประเทศที่ด้อยพัฒนาอย่างแท้จริง เช่นจากองค์การโลกแล้วจะช่วยส่งเสริมการพัฒนาเศรษฐกิจอย่างดี*

**5*.การคมนาคมขนส่ง*** *เป็นเครื่องวัดฐานะทางเศรษฐกิจของประเทศและเป็นรากฐานสำคัญในการส่งเสริมพัฒนาประด้านต่างๆทั้งในเวลาปกติและในเวลาสงคราม บริเวณที่มีการคมนาคมก้าวหน้าสำคัญที่สุด ได้แก่ยุโรปตะวันตกที่มีระบบและวิธีการขนส่งทุกแขนงเพียงพอและเป็นไปอย่างสะดวกรวดเร็ว มีทั้งการขนส่งทางบกเช่นทางถนน ทางรถไฟ และทางเรือ รวมทั้งการขนส่งทางอากาศ ซึ่งทำให้การติดต่อระยะไกลสะดวกขึ้นมา บริเวณที่สำคัญอีกแห่งของโลกก็คือในสหรัฐอเมริกา และทางตะวันออกเฉียงใต้ของออสเตรเลีย นอกจากนั้นแทบจะพูดได้ว่าการคมนาคมขนส่งไม่เพียงพอ โดยเฉพาะในดินแดนที่ห่างไกลทุรกันดารในทวีปแอฟริกา เอเชียและลาตินอเมริกา*

*ความสะดวกในการคมนาคมขนส่ง ยังมีความสำคัญต่อยุทศาสตร์ของดินแดนอย่างมากและในบางครั้งเส้นทางขนส่งนั้นก็สร้างขึ้นเพื่อประโยชน์ในทางยุทศาสตร์หรือทางทหารโดยตรง*

*เส้นทางคมนาคมยุทศาสตร์ ในสมัยสงครามโลกครั้งที่สองมีเส้นทางสำคัญที่ช่วยขนส่งเสบียงอาหาร ทหารและยุทโธปกรณ์ รวมทั้งสามารถที่ทำการสื่อสารแจ้งข่าวความเคลื่อนไหวของทั้งฝ่ายข้าศึกศัตรูและฝ่ายตนเอง*

*ทางรถไฟที่ขึ้นชื่อของโลกอีกแห่งหนึ่งคือ “ทางรถไฟสายมรณะ” ที่ทหารญี่ปุ่นได้ใช้เชลยศึกสร้างเส้นทางจากพรมทางตะวันตกของไทยไปยังชายแดนพม่า เพื่อจะได้ลำเลียงอาวุธและทหารเข้าไปสมทบในพม่าในระหว่างสงครามโลกครั้งที่* 2  *ทำให้เชยลศึกต้องมาเสียชีวิตล้มตายเป็นจำนวนมาก*

*ทางสายพม่าหรือบางครั้งเรียกว่าสายจีน –พม่า นั้นยาวประมาณ* 720*ไมล์ เชื่อมการติดต่อระหว่างมณฑลยูนานทางใต้ของจีนจากเมืองคุณหมิงไปยังเมืองลาซิโอทางเหนือของพม่า สร้างขึ้นในระหว่างสงครามโลกครั้งที่ 2เช่นกัน เป็นเส้นทางยุทศาสตร์โดยตรง*

*ยังมีเส้นทางถนนยุทศาสตร์ในระหว่างสงครมโลกครั้งที่2อีกก็คือ สายเรโด ติดต่อระหว่างแควนอัสสัมในอินเดียมายังภาคเหนือของพม่า เมื่อสิ้นสุดการรบเส้นทางสายนี้ก็ได้ถูกยกเลิกใช้และกลับไปอยู่ในสภาพความเป็นป่าเขาปกคลุมตามเดิม*

*สายโฮจิมินห์ สร้างจากเวียดนามเหนือผ่านประเทศลาวเพื่อตรงไปเวียดนามใต้ อยู่ไม่ห่างไกลพรมแดนของไทยทางเหนือ เป็นเส้นทางที่พวกเวียดนามเหนือใช้ขนส่งเสบียง อาวุธ และทหารลงมาแทรกซึมทางใต้ เป็นเส้นทางผ่านภูมิประเทศที่เป็นป่าเขาเช่นกัน*

*เส้นทางหลวงสายแพนอเมริกันและทางหลวงสายอัลคัน มีระยะทางยาวถึง* 3,267 *ไมล์ เชื่อมการติดต่อระหว่างกลุ่มประเทศในอเมริกาเหนือและลาตินอเมริกา ทางสายนี้ถ้าไปเชื่อมทางเหนือกับถนนในสหรัฐอเมริกาแล้วไปต่อกับทางหลวงอัลคันที่เชื่อมระหว่างสหรัฐอเมริกาและแคนาดา ไปจนถึงมลรัฐอะแลสกา จะเป็นระยะทางยาวอีก* 1522 *ไมล์ เป็นเส้นทางคมนาคมสำคัญ เชื่อมการติดต่อโดยตลอดจากเหนือสุด ของสองทวีปรวมกันแล้วเป็นระยะทางมากกว่า หมื่นไมล์*

*เส้นทางสายเอเชียหรือทางหลวงสายเอเชีย เป็นเส้นทางที่ติดต่อระหว่างประเทศที่สำคัญอีกสายหนึ่งของโลก เชื่อมการติดต่อระหว่างประเทศต่างๆในทวีปเอเชีย และยังเชื่อมต่อกับทวีปยุโรปได้ด้วย เส้นทางนี้ถ้าสร้างเสร็จจะยาวมากกว่า หมื่นไมล์ มีสายสำคัญ สาย ก. สาย ข. เริ่มจากตะวันตกของประเทศตุรกีผ่านกลุ่มประเทศเอเชียตะวันตก เอเชียใต้ไปจนถึงเอเชียตะวันออกเฉียงใต้ ไปสิ้นสุดทางตะวันออกที่ไซ่ง่อน และใต้สุดที่สิงคโปร์ ทางสายเอเชียนี้จะเป็นเส้นทางที่เชื่อมโยงทางเศรษฐกิจระหว่างประเทศในเอเชีย*

*ประเทศใดที่มีความก้าวหน้าในเรื่องนี้มากก็จะได้เปรียบประเทศอื่นในแง่ยุทศาสตร์และเศรษฐกิจ ยิ่งเส้นทางคมนาคมขนส่งนั้นผ่านไปยังลักษณะภูมิประเทศหรือดินแดนที่มีความสำคัญแล้ว ก็ยิ่งทำให้เจ้าของดินแดนที่ควบคุมได้เปรียบในทางเศรษฐกิจและการค้า และในทางการป้องกันประเทศ*

***ค.ลักษณะทั่วไปทางการเมืองและเศรษฐกิจของรัฐ***

*ปัจจัยทางการเมืองและเศรษฐกิจเป็นสิ่งที่เกี่ยวพันกันอย่างมาก รัฐหรือประเทศที่มีรากฐานทางเศรษฐกิจมั่นคงก็ย่อมมีอำนาจต่อรองมีอิทธิพล มีเสียงทางการเมืองทั้งภายในและภายนอกประเทศ ถ้าประเทศใดมีฐานะทางการเมืองไม่แน่นอน มีการเปลี่ยนแปลงระบบการปกครอง มีการปฏิวัติรัฐประหารกันอยู่เสมอก็ทำให้มีผลกระทบถึงฐานะทางเศรษฐกิจของประเทศได้มากเช่นกัน*

***ลัทธิการเมืองและเศรษฐกิจสำคัญ***

*ลัทธิการเมืองหมายถึง การที่บุคคลหรือกลุ่มบุคคลมีความเชื่อความเห็นคล้อยตามแนวความคิดบางส่วนหรือทั้งหมด มาประยุกต์ เป็นหลักการในการจัดการปกครอง ลัทธิการเมืองหนึ่งๆ อาจนำเอาความคิดทางปรัชญาการเมืองหลายความคิดมาผสมกันก็ได้ หรือหลักปรัชญาการเมืองหนึ่ง อาจก่อให้เกิดลัทธิการเมืองมากกว่าหนึ่งลัทธิได้*

***ลัทธิการเมืองก่อให้เกิดระบบการปกครองสำคัญคือ***

1*.ระบบการเมืองการปกครองแบบประชาธิปไตย มีวิธีการทั่วไปทั้งแบบประชาธิปไตยโดยทางตรงและแบบประชาธิปไตยโดยทางอ้อม ประชาธิปไตยโดยตรงคือ ให้มีส่วนโดยตรงในการปกครอง ในการดำเนินกระบวนการทางการเมือง ส่วนการปกครองประชาธิปไตยโดยทางอ้อมได้แก่แบบมีผู้แทนการปกครอง โดยมีการเลือกตั้งผู้แทนเข้ามานั่งในรัฐสภา*

2*.ระบบการปกครองแบบเผด็จการ เป็นระบบการปกครองที่ผู้นำมีอำนาจในการปกครองประเทศอย่างมาก การปกครองแบบนี้ประชาชนไม่มีสิทธิ์เสรีภาพแต่อย่างไร*

3*.ระบบการปกครองแบบคอมมิวนิสต์ มีระบบการปกครอง แบบระบบเศรษฐกิจ ซึ่งเป็นพรรคการเมืองเดียวของประเทศมีอำนาจเด็ดขาดแต่เพียงพรรคเดียว*

*นอกจากนี้อาจมีระบบการปกครองแบบอื่นๆอีก เช่นแบบระบบในเครือประชาชาติเช่นกลุ่มประเทศประชาชาติอังกฤษ โดยถือว่าประมุขของสหราชอาณาจักรเป็นประมุขรวมอยู่ด้วย ประเทศสมาชิกในเครือประชาชาติอังกฤษจะมีการประชุมพบปะ แลกเปลี่ยนความคิดอ่านและการค้าและผลประโยชน์ทางเศรษฐกิจร่วมกัน แต่กิจการภายในรัฐอาจดำเนินไปได้อย่างเสรี และการปกครองอีกประเภทหนึ่งคือระบบกึ่งศาสนา สาระสำคัญของระบบองค์การศาสนาไม่ควบคุมรัฐบาล*

*ง.ความสัมพันธ์ระหว่างรัฐการเมืองและเศรษฐกิจ*

*การเมืองการปกครองนั้นมีความสัมพันธ์กับเศรษฐกิจอย่างแยกกันไม่ออก การเมืองในฐานะที่เป็นวิธีการจัดรูปการปกครอง จัดการแบ่งแยกอำนาจและหน้าที่ของรัฐ ในการใช้อำนาจเกี่ยวข้องกับหน้าที่ทางเศรษกิจ*

*การจัดระบบเศรษฐกิจมีอยู่ที่สำคัญแบ่งออกเป็น 3ระบบใหญ่ๆ คือ*

1*.ระบบทุนนิยมและเสรีนิยม เป็นระบบเศรษฐกิจที่เปิดโอกาศให้บุคคลเป็นเจ้าของและดำเนินกิจการอย่างเสรีตามความสามารถของตน*

*2.ระบบสังคมนิยมและคอมมิวนิสต์ ลัทธิสังคมนิยมถือว่าเป็นกรรมสิทธิ์ส่วนบุคคล ก่อให้เกิดการแก่งแย่งแข่งขัน คนในสังคมควรมีสิทธิในการเป็นเจ้าของในการผลิต การครองชีพร่วมกันและแบ่งปังผลผลิตอย่างเป็นธรรมอย่างไรก็ตามสังคมนิยมก็มีหลายแบบ มีทั้งแบบอุดมคติ และสังคมนิมแบบมาร์กเลนิน*

*3.สังคมนิยมประชาธิปไตย หมายถึงลักษณะการจัดระบบการเมือง และเศรษฐกิจที่ใช้กันอยู่ในระบบการเมืองแบบประชาธิปไตย แต่จัดระบบเศรษฐกิจในทางสังคมนิยม สังคมนิยมประชาธิปไตย เป็นลัทธิการเมืองสายกลาง ดังแสดงในตารางดังต่อไปนี้*

|  |  |  |  |
| --- | --- | --- | --- |
| *ระบบการเมือง* | *ระบบเศรษฐกิจ* | *รวมกันเป็น* | *ตัวอย่าง* |
| *ประชาธิปไตย*  *ประชาธิปไตย*  *อำนาจเด็ดขาด-*  *โดยพรรคคอมมิวนิสต์* | *ทุนนิยม*  *สังคมนิยม*  *สังคมนิยม* | *ประชาธิปไตยเสรีนิยม*  *สังคมนิยมประชาธิปไตยคอมมิวนิสต์* | *สหรัฐอเมริกา*  *อังกฤษ*  *สหภาพโซเวียต*  *จีน* (*แผ่นดินใหญ่*) |

***จ.ค่ายหรือกลุ่มทางการเมืองและเศรษฐกิจ***

*กลุ่มประเทศในโลกอาจพิจารณาร่วมกันโดยแยกเป็น ค่ายทางการเมืองและเศรษฐกิจออกเป็น3ค่ายหรือ 3โลกดังนี้*

1*.โลกกลุ่มพัฒนาแล้วหรือกลุ่มโลกเสรีหรือประชาธิปไตย แบ่งออกดังนี้*

*ก.ทวีปอเมริการเหนือ ได้แก่ สหรัฐอเมริกา และ แคนาดา*

*ข.ทวีปยุโรป ได้แก่ ไอซแลนด์ นอลเว สวีเดน เดนมาร์ก อังกฤษ ไอร์แลนด์ ฝรั่งเศส เยอรมนี* (*ตะวันตก*)*เนเธอร์แลนด์ เบลเยี่ยม ลักเซมเบอร์ก สวิสต์เซอร์แลนด์ ออสเตรเลีย อิตาลี สเปน และโปตุเกสรวมทั้ง กรีซด้วย*

*ค.ทวีปออสเตรเลียและย่านแปซิฟิก ได้แก่ ออสเตรเลียและนิวซีแลนด์*

*ง.ทวีปเอเชีย ได้แก่ ญี่ปุ่น*

*จ.ทวีปแอฟริกา ได้แก่ สาธารณรัฐแอฟริกาใต้*

*2.โลกกลุ่มสังคมนิยม* (*คอมมิวนิสต์*) *แบ่งออกได้ดังนี้*

*ก.ทวีปยุโรป ได้แก่ สหภาพโซเวียตและบริวาร คือโปรแลนด์ เชโกสโลวะเกีย เยอรมนี* (*ตะวันออก*) *ฮังการี โรมาเนีย บัลแกเรีย และอัลเบเนีย รวมทั้งยูโกสลาเวีย (คอมมิวนิสต์อิสระ*)

*ข.ทวีปเอเชีย ได้แก่ ประเทศสาธารณรัฐประชาชนจีน มองโกเลีย เกาหลี(เหนือ) สาธารณรัฐสังคมนิยมเวียดนาม สาธารณรัฐประชาธิปไตยประชาชนลาว กัมพูชาประชาธิปไตย สาธารณรัฐประชาธิปไตยประชาชนเยเมน* (*เยเมนใต้*) *สาธารณรัฐสังคมนิยมแห่งสหภาพพม่า* (*คอมมิวนิสต์อิสระ)*

*ค.ทวีปแอฟริกา ได้แก่ สาธารณรัฐประชาชนคองโก*

*ง.ลาตินอเมริกา ได้แก่ คิวบา*

*3.โลกกลุ่มกำลังพัฒนา หรือกลุ่มที่สาม แบ่งออกได้ดังนี้*

*ในลาตินอเมริกา ได้แก่ แม็กซิโก อเมริกากลาง หมู่เกาะอินดีสตะวันตก กลุ่มประเทศในทวีปอเมริกาใต้* (*ประเทศอุรุกวัย อาร์เจนตินาที่มีฐานะทางเศรษฐกิจสูงบางแห่งก็จัดรวมกันอยู่ในกลุ่มประเทศที่พัฒนาแล้ว*)

*ในทวีปแอฟริกา ทุกประเทศในทวีปจัดอยู่ในกลุ่มกำลังพัฒนา ยกเว้นสาธารณรัฐแอฟริกาใต้*

*ในทวีปเอเชีย ทุกประเทศในทวีปจัดอยู่ในกลุ่มกำลังพัฒนา ยกเว้นประเทศญี่ปุ่น*

***ฉ. ลักษณะทางการเมืองและเศรษฐกิจของสามกลุ่มโลก***

**1*.ลักษณะทางการเมืองของของสามกลุ่มโลก***

1.1*ลักษณะทางการเมืองของโลกกลุ่มที่หนึ่ง ประเทศกลุ่มที่หนึ่งหรือกลุ่มที่พัฒนาแล้วมีระบบการเมืองเป็นแบบประชาธิปไตย คือมีการปกครองแบบมีรัฐสภา ประชาชนมีสิทธิ์ในการปกครอง โดยมีการเลือกตั้งผู้แทนปวงชนเข้ามานั่งในสภา ประมุขของรัฐอาจเป็นประธาณาธิบดี พระราชาธิบดีหรือพระราชินี อำนาจการปกครองของรัฐแบ่งออกเป็นสามฝ่าย คือ อำนาจฝ่ายบริหาร ฝ่ายนิติบัญญัติ และอำนาจต่อฝ่ายศาล*

1.2 *ลักษณะทางการเมืองของโลกกลุ่มที่สอง**ไม่นิยมจัดระบบการปกครองแบบมีประธานาธิบดี หรือแบบระบบรัฐสภา แม้จะทำรูปแบบรัฐสภากับอยู่ภายใต้การควบคุมของพรรคคอมมิวนิสต์ ซึ่งเป็นพรรคการเมืองเดียวที่คุมรัฐสภาและคุมรัฐบาล อำนาจที่แท้จริงทางการปกครองจึงไม่ได้อยู่ที่ปวงชนแต่อยู่ภายใต้คณะกรรมการบริหารพรรคคอมมิวนิสต์*

1.3 *ลักษณะทางการเมืองของโลกกลุ่มกำลังพัฒนา กลุ่มประเทศกำลังพัฒนานี้มักมีลักษณะทางการเมืองเอนเอียงไปทางฝ่าย ค่ายที่หนึ่งหรือค่ายที่สอง หรือลักษณะเป็นกลางไม่ฝักใฝ่ฝ่ายใด หรือยังไม่ได้ตัดสินใจว่าจะอยู่ในกลุ่มใด มีนโยบายการเมืองไม่แน่นอน อาจฝักใฝ่ฝ่ายใดฝ่ายหนึ่ง หรือรับควาวมช่วยเหลือหรือถูกแทรกซึมทั้งสองฝ่าย นับว่าเป็นกลุ่มประเทศที่มีอิทธิพลกลุ่มหนึ่งถ้าผนึกกำลังกันได้*

**2*.ลักษณะทางเศรษฐกิจของสามกลุ่มโลก***

*2*.1 *ลักษณะทางเศรษฐกิจของโลกกลุ่มที่หนึ่งหรือกลุ่มพัฒนาแล้ว*

*เป็นประเทศที่มีฐานะทางเศรษฐกิจมั่นคั่ง เป็นผู้นำทางด้านทางเศรษฐกิจของโลก คืออาชีพและรายได้ส่วนใหญ่ขึ้นอยู่กับอุตสาหกรรม การค้าและการบริการมากกว่าอาชีพเกษตรกรรม แม้ว่าแรงงานทางด้านเกษตรจะลดลง แต่ผลผลิตทางด้านเกษตรกรรมก็ยังคงมีประสิทธิภาพมีปริมาณการผลิตสูง เพราะมีการนำเทคโนโลยี วิทยาการสมัยใหม่มาใช้ให้เกิดประโยชน์ บทบาทสำคัญด้านการค้าระหว่างประเทศในการส่งสินค้าเข้าและสินค้าออกกับประเทศ ในกลุ่มเอเชียมากขึ้น ในทวีปอเมริกาเหนือประเทศที่มั่งคั่ง คือสหรัฐอเมริกาและแคนาดา มีรายได้จากผลิตภัณฑ์ประชาชาติสูงกว่าประเทศอื่น ส่วนกลุ่มยุโรปตลาดเสรี และประเทศญี่ปุ่นก็มีเศรษฐกิจอยู่ในเกณฑ์สูงมากเช่นกัน*

***ประเทศสำคัญในกลุ่มพัฒนาแล้ว***

1*.อเมริกาเหนือ ที่พอจะยกมาพิจารณาได้พอสังเขปดังนี้*

*สหรัฐอเมริกา เป็นประเทศที่นำที่สุดในบรรดากลุ่มประเทศพัฒนาแล้วทั่วโลก ในด้านเศรษฐกิจทุกด้าน มวลผลิตภัณฑ์ประชาชาติต่อปีก็มีมูลค่าสูงกว่าทุกประเทศ ในบรรดาประเทศที่พัฒนา* 20 *กว่า ประเทศ อุตสาหกรรมในสหรัฐอเมริกา มีรากฐานจากความก้าวหน้าทางเทคโนโลยีมากกว่าทางด้านพลังคน เป็นประเทศที่ส่งสินค้ามีปริมาณมากที่สุดของโลกและมากกว่าปริมาณสินค้าเข้า*

*แคนาดา เป็นประเทศที่อยู่ใกล้ชิดกับสหรัฐอเมริกามีทรัพยากรที่บุกเบิกได้มาก เช่น แร่ ป่าไม้ และยังมีพื้นที่กว้างใหญ่มีประชากรยังน้อยอยู่มาก อุตสาหกรรมก็ผลิตเพิ่มขึ้นเพราะอุดมไปด้วยแร่ที่เป็นรากฐานสำคัญทางเศรษฐกิจ เป็นสมาชิกสำคัญของโครงการ โคลัมโบที่เริ่มตั้นเมื่อปี ค.ศ*.1945 *เพื่อมุ่งพัฒนาประเทศที่ยากจนโดยส่งเสริมทางด้านการเงินและทางด้านเทคโนโลยี และรับชื้อสินค้าพวกวัตถุดิบจากประเทศด้อยพัฒนาจำนวนมาก และส่งไปขายยังประเทศที่ขาดแคลน นโยบายทางการเมืองของแคนาดาสัมพันธ์ควบคู่ไปกับเศรษฐกิจ เช่นการส่งข้าวสาลี ไปขายยังประเทศสาธารณรัฐประชาชนจีน ซึ่งเป็นตลาดการค้าสำคัญของแคนาดา*

*2.ในยุโรป ได้แก่*

*ก.กลุ่มประชาคมเศรษฐกิจยุโรปหรือกลุ่มตลาดร่วม โดยประกอบด้วยประเทศสมาชิก* 6 *ประเทศ คือ ฝรั่งเศส เยอรมนีตะวันตก ลักเซมเบอร์ก เบลเยี่ยม เนเธอร์แลนด์ และอิตาลี ต่อมาก็มีประเทศกรีซและตุรกีร่วมเป็นสมาชิกสมทบในกลุ่มตลาดพวกนี้ ประเทศในกลุ่มที่เคยเป็นอาณานิคมของแอฟริกา* 18 *กว่าประเทศก็มีสินค้าขายอย่างเสรีกับกลุ่มตลาดพวกนี้ด้วยตั้งแต่ปี ค.ศ.* 1967 *และในปี ค.ศ.* 1972 *ประเทศอังกฤษได้พยายามขอเข้ากลุ่มตลาดร่วม พร้อมกับประเทศในยุโรปตะวันตกในปีเดียวกันคือ ไอร์แลนด์ และ เดนมาร์ก จึงทำให้กลุ่มนี้มีสมาชิกมากถึง* 9 *ประเทศและผนึกกำลังทางเศรษฐกิจมากยิ่งขึ้น โดยกลุ่มประเทศในเครือประชาชาติอังกฤษก็เข้ามามีส่วนเกี่ยวข้องด้วยรายได้ทางการพัฒนาทางเศรษฐกิจประกอบด้วย*

*เยอรมนีตะวันตก มีการผลิตเหล็กกล้าและพลังงาน รวมทั้งรายได้จากอุตสาหกรรมการค้าก็เพิ่มขึ้นมา*

*ฝรั่เศส มีรายได้จากการพัฒนาทางด้านอุตสาหกรรมและการค้าอาวุธยุทโธปกรณ์มากขึ้น*

*เบลเยี่ยม และ เนเธอร์แลนด์ มีรายได้จากเศรษฐกิจทางด้านอุตสาหกรรมและการพัฒนาทางอุสาหกรรม และนอกจากนี้ เนเธอร์แลนด์ยังมีรายได้จากเรือสินค้าติดต่อค้าขายทั่วโลกและในทางอุตสาหกรรมการต่อเรือ ส่วนเบลเยี่ยมและลักเซมเบอร์กยังมีรายได้ในการผลิตเหล็กและถ่านหิน*

*อิตาลี มีรายได้จากการผลิตสินค้าด้านเกษตรกรรมและทางอุตสาหกรรม*

*กรีซและตุรกี มีรายได้จากการเกษตรและทางอุตสาหกรรม*

*สหราชอาณาจักร มีรายได้จากการผลิตเหล็กกล้า และพลังงานทางด้านอุตสาหกรรม สินค้าอุตสหากรรมส่งขายทั่วโลก*

*เดนมาร์ก มีรายได้ด้านผลิตผลจากฟาร์มนมเนยและจากการเลี้ยงสัตว์ส่งเป็นสินค้าไปขายในประเทศอื่นๆ นอกจากนี้ยังมีรายได้จากการค้าจากการเดินเรือ*

***ข.กลุ่มประเทศการค้าเสรียุโรป***

*แต่เดิมนั้นประกอบด้วย*7*ประเทศต่อมาประเทศอังกฤษและนอรเว ได้ออกมารวมกันกับประเทศในกลุ่มตลาดร่วมยุโรป วัตถุประสงค์สำคัญของกลุ่มคือรวมกันดำเนินการค้าแบบเสรี ประกอบด้วยประเทศดังต่อไปนี้*

*สวีเดน มีรายได้จากแหล่งแร่เหล็ก มีแหล่งไฟฟ้าพลังน้ำ มีป่าไม้ที่สมบูรณ์*

*สวิตส์เซอร์แลนด์ มีรายได้จากการทำการเกษตร ฟาร์มเลี้ยงสัตว์ เพาะปลูก แร่บางชนิดและมีอุตสาหกรรมที่มีคุณภาพสูง รวมถึงอุตสาหกรรมท่องเที่ยว*

*นอรเว ไอร์แลนด์ และเดนมาร์ก มีรายได้จากการประมงและการค้า*

*ออสเตรเลีย มีรายได้จากการพยายามส่งเสริมทางด้านอุตสาหกรรมและการค้าแต่ลำบากเพราะลักษณะภูมิประเทศที่เข้าถึงยากและห่างไกล*

***ค. กลุ่มประเทศยุโรปอื่นๆ***

*คือสเปน ฟินแลนด์ และไอซ์แลนด์ ประเทศเหล่านี้ไม่มีการส่งสินค้าออกมีเพียงการส่งสินค้าเข้า มีบทบาทเกี่ยวกับบการพัฒนาเศรษฐกิจของยุโรปเพียงประมาณร้อยละ 3 เท่านั้น*

**3*. ในทวีปอื่น***

*ได้แก่กลุ่มประเทศพัฒนา ในโอเซียเนีย แอฟริกาใต้ และญี่ปุ่น ในบรรดาประเทศพัฒนาเหล่านี้ในปัจจุบันนับว่า ญี่ปุ่นนั้นเป็นประเทศที่มีบทบาทสำคัญมาก ทั้งที่ครั้งหนึ่งนั้นเคยพ่ายแพ้ ให้กับสงครามโลกครั้งที่ 2 แต่กลับสามารถฟื้นตัวขึ้นมาได้ และมีฐานะเทียบเท่ากับประเทศที่มีความมั่งคงในยุโรปตะวันตก รายได้สำคัญได้จากการเพิ่มผลผลิตทางเหล็กกล้า พลังงาน อุตสาหกรรม และมีการลงทุนส่งสินค้าไปขายทั่วทุกทวีปในโลก*

*ออสเตรเลีย มีรายได้จากการเกษตร อุตสาหกรรม และการค้า*

*แอฟริกาใต้ มีรายได้จากทรัพยากรแร่ คือการทำเหมืองทองคำ เพชร*

2.2 *ลักษณะเศรษฐกิจของโลกกลุ่มที่สองหรือหรือกลุ่มสังคมนิยม (คอมมิวนิสต์)*

*มีลักษณะเศรษฐกิจและการเมืองที่เกี่ยวข้องกันอย่างมาก คือแบบรัฐเป็นผู้วางแผนควบคุมและดำเนินการปกครองและวางแผนเศรษฐกิจโดยตรง เป็นระบบเศรษฐกิจของคอมมิวนิสต์ที่ใช้ในประเทศสหภาพโซเวียตและสาธารณรัฐประชาชนจีน พรรคคอมมิวนิสต์ เป็นพรรคการเมืองเดียวที่ควบคุมรัฐด้านการเมืองและเศรษฐกิจ มีการจัดการเร่งพัฒนาทางอุตสาหกรรมด้านการผลิตเหล็กกล้า ส่วนการเกษตรก็ขยายและเร่งผลผลิตให้สูงขึ้น*

*กลุ่มประเทศสังคมนิยมอื่นๆ มีการแข่งขันทางการเมืองและเศรษฐกิจของกลุ่มนี้มีมากยิ่งขึ้น ประเทศเหล่านี้โดยเฉพาะสาธารณรัฐสังคมนิยมเวียดนาม ลาว กัมพูชา กำลังอยู่ในระหว่างการฟื้นฟูทางเศรษฐกิจมาแล้วจะมีฐานะทางเศรษฐกิจสูงกว่า จีน คอมมิวนิสต์*

*ประเทศฝ่ายสังคมนิยมนี้ มักมีการผลิตสินค้าสำคัญส่งไปยังประเทศที่พัฒนาหรือมั่งคั่ง โดยมากเป็นผลิตผลทางการเกษตรเป็นวัตถุดิบในเมืองร้อน เช่นผลิตผลจากป่าไม้ พืชและแร่ ถึงแม้ว่าความแตกต่างทางเศรษฐกิจระหว่างกลุ่มประเทศสังคมนิยม และประเทศที่กำลังหรือด้อยพัฒนาจะมีน้อยว่ากัน แต่ความสัมพันธ์ระหว่างประเทศสังคมนิยมกับประเทศกำลังพัฒนา (ยากจน) ก็เพิ่มขึ้นอย่างรวดเร็ว และพยายามหาทางติดต่อค้าขายกับประเทศด้อยพัฒนาบ้าง เพราะมีทางได้เปรียบตลอดเวลา ทำให้มีตลาดกว้างขวาง การค้าระหว่างประเทศไทยกับกลุ่มสังคมนิยม โดยเฉพาะ รุสเซีย ประเทศไทยจะเป็นฝ่ายเสียเปรียบดุลการค้าเพิ่มขึ้นเสมอ แม้แต่สิ่งค้าจากประเทศเหล่านี้ก็เพิ่มขึ้นด้วย*

***ประเทศสำคัญในกลุ่มสังคมนิยม* (*คอมมิวนิสต์*)**

1*.สหาภาพโซเวียต รุสเซีย เป็นประเทศผู้นำฝ่ายสังคมนิยม หรือคอมมิวนิสต์โดยเฉพาะในยุโรปประเทศมีเนื้อที่กว้างใหญ่ มีประชากรเป็นอันดับสามของโลก คือมากกว่า* 250 *ล้านขึ้นไป มีทรัพยากรพวกแร่ เช่น ถ่านหิน น้ำมัน เหล็ก ทองคำ และทรัพยากรป่าไม้ รวมทั้งทรัพยากรที่อาจมีศักยภาพในการบุกเบิกพัฒนาให้ได้ผลอย่างยอดเยี่ยมต่อไปได้*

*2.กลุ่มประเทศยุโรปตะวันออกหรือ ซีเมีย หรือโคมีคอน กลุ่มประเทศสังคมนิยมเหล่านี้ได้ร่วมจับกลุ่มกันเพื่อความก้าวหน้าทางเศรษฐกิจ และเพื่อความมั่นคงทางการเมือง*

*3.กลุ่มประเทศสังคมนิยมนอกดินแดนยุโรป*

3.1 *สาธารณรัฐประชาชนจีน เป็นประเทศที่มีประชากรมากที่สุดในโลกมากกว่า 900 ล้านคน และมีเนื้อที่ประมาณ* 4 *ล้านตารางไมล์ ในแง่พลังทางเศรษฐกิจนั้นมีการเพิ่มกำลังการผลิตทางด้าน เหล็กกล้า ถ่านหิน น้ำมัน ทังสะเตน ดีบุก และ โมลิปดินัมเพิ่มมากขึ้นในทุกปี ในขณะเดียวกันการเพิ่มผลผลิตทางด้วยการเกษตรอย่างได้ผลผลิตสูงจากแผนดินก็เพิ่มขึ้น ในปัจจุบันนี้ก็ถือว่าจีนเป็นประเทศที่ยิ่งใหญ่ทางการทหารที่สามารถผลิตปรมาณูได้ และได้เข้าเป็นสามาชิคองค์การสหประชาชาติแล้วด้วย*

3.2 *สาธารณรัฐมองโกเลีย มีลักษณะภูมิประเทศเป็นที่ราบสูบ อากาศแห้งแล้งเป็นทะเลทราย และทุ่งหญ้า มีฐานะทางเศรษฐกิจอยู่ในขั้นเลี้ยงสัตว์เรร่อน*

3.3 *สาธารณรัฐประชาธิปไตยเกาหลี มีลักษณะภูมิประเทศเป็นเทือกเขา และได้รับประโยชน์ทางเศรษฐกิจจากแร่ที่มีอยู่ในบริเณภูเขา บุกเบิกในทางอุตสาหกรรม*

3.4 *ประเทศสาธารณรัฐสังคมนิยมเวียดนาม ประชากรมีจำนวนถึง* 40 *ล้านคน เป็นประเทศที่มีลักณะเศรษฐกิจที่ดีทั้งทางด้านเกษตรกรรมและอุตสาหกรรม*

*3.5 สาธารณรัฐประชาธิปไตยประชาชนลาว มีประชากร* 3.6 *ล้านคน ลักษณะภูมิประเทศเป็นภูเขา ที่ราบสูงทำให้มีเนื้อที่เพาะปลูกน้อย ทรัพยากรพวกแร่ ป่าไม้ พลังน้ำ ถึงมีแต่ก็ยังไม่ได้บุกเบิกมากเพราะขาดเส้นทางในการขนส่ง*

3.6 *ประเทศกัมพูชาประชาธิปไตย มีประชากรเพียง* 9 *ล้านคน เมื่อ พ.ศ.* 2518 *ก่อให้เกิดการเปลี่ยนแปลงต่อชีวิตความเป็นอยู่ของประชากรอย่างมาก เกิดการขาดแคลนอาหาร สูญเสียชีวิต การอพยพลี้ภัยออกนอกประเทศ*

3.7 *สาธารณรัฐคิวบา เป็นประเทศที่อุดมด้วยแร่ชนิดต่างๆและมีการผลิตพืชเมืองร้อน คือ อ้อย นำมาผลิตเป็นน้ำตาล เพื่อทำเป็นสิ่งค้าส่งออก*

2.3 *ลักษณะเศรษฐกิจของโลกกลุ่มที่สาม หรือกลุ่มกำลังพัฒนาโลกหรือค่ายประเทศด้อยพัฒนา*

*เป็นประเทศที่มีลักษณะทางเศรษฐกิจที่ไม่มั่นคงเช่นเดียวกันกับนโยบายทางการเมืองไม่แน่นอน มาตรฐานการครองชีพของประเทศเหล่านี้ จะถือตามแนวประเทศพัฒนาก็ยาก เพราะมีสภาพแตกต่างกัน การวัดรายได้ต่อบุคคล ต่อหัว ก็ถือว่าอยู่เลยประเทศด้อยพัฒนา เช่นประเทศไทยในปัจจุบัน* (*พ.ศ.*2522) *รายได้ต่อบุคคลโดยประมาณ* 500 *เหรียญอเมริกัน* (10,000 *บาท)*

*ลักษณะเศรษฐกิจทั่วไปอาจสรุปได้ดังนี้*

1*.ร้อยละของประชากรโดยมากเกินกว่า* 70 *มีอาชีพหลักไปทางเกษตรกรรม*

2*.อุตสาหกรรมสำคัญได้แก่ การเพาะปลูก ป่าไม้ จับปลา การทำเหมืองแร่*

3*.ผู้ที่ประกอบอาชีพทางการเกษตรกรรมมักมีจำนวนคนว่างงาน*

4*.เนื้อที่มีขนาดเล็กวิธีการ การดำเนินการทางเกษตรยังเป็นแบบดั้งเดิมได้ผลผลิตต่ำ*

5*.รายได้ของประชากรต่อบุคคลต่ำและมีเงินลงทุนรายบุคคลน้อยมาก*

6*.อัตราการเกิดและอัตราการตายมักสูงทั้งสองอย่าง ช่วงชีวิตที่จะอยู่ยืนนานสั้นลงประชากรมีจำนวนมากกว่าอาหารที่ผลิตได้*

7*.ด้านอาหารการคิดสัดส่วนต่อประชากรไม่ถูกสัดส่วน*

8*.ประชากรอาศัยอยู่อย่างหนาแน่นตามแหล่งเสื่อมโทรมที่อยู่อาศัยไม่ถูกลักษณะ การบริการด้านสาธารณสุข มีไม่เพียพอ*

9*.บริการทางด้านการศึกษาพัฒนาล้าหลังมาก*

10*.ฐานะของสตรีด้อยไม่มีฐานะทัดเทียมกับบุรุษ*

*ฉ. การผูกพันทางเศรษฐกิจและทางการเมือง*

*ประเทศเหล่านี้มักจะมีการผูกพันทางเศรษฐกิจโดยการมีสนธิสัญญาทางเศรษฐกิจร่วมกันเป็นทางการ เพื่อความผูกพันทางการเมือง และทางยุทธศาสตร์ความปลอดภัยของประเทศของตนด้วย เพื่อไม่ให้มีผลกระทบกระเทือนถึงเศรษฐกิจ ก็ได้มีการร่วมผูกพันทางสนธิสัญญาทางด้านการป้องกันทางการทหารอีกด้วย แต่เนื่องจากผูกพันทางการทหารเป็นการเสี่ยงต่ออันตราย และผูกมัดตัวเองมากเกินไป สนธิสัญญาทางการทหารก็ไม่เขียนไว้ให้ชัดเจน เมื่อเกิดเหตุการ์ณยุ่งยากขึ้นจริงๆ ก็ไม่ได้ปฏิบัติการให้บังเกิดผลโดยตรง ดังนั้นต่อมาสนธิสัญญาทางการทหาร เช่น สนธิสัญญาซีโต (* SEATO ) *จึงลดความสำคัญลง*

***สนธิสัญญาระหว่างประเทศฝ่ายโลกเสรี***

***ก.สนธิสัญญาทางด้านการป้องกันทางการทหารของฝ่ายโลกเสรี*** *ได้แก่ สนธิสัญญานาโต เซนโต ซีโต และแอนซัส*

***สนธิสัญญานาโต*** *เริ่มมีการทำสนธิสัญญา เมื่อปี ค.ศ.*1949 *มีประเทศที่เข้าร่วมทั้งหมด* 15 *ประเทศ ได้แก่ สหรัฐอเมริกา แคนาดา ไอซแลนด์ นอรเว สหราชอาณาจักร เนเธอร์แลนด์ เดนมาร์ก เบลยี่ยม ลักเซมเบอร์ก โปรตุเกต ฝรั่งเศส อิตาลี กรีซ ตุรกี เยอรมนีตะวันตก*

***สนธิสัญญาเซนโตหรือสนธิสัญญากลาง*** *เดิมมีชื่อว่าสนธิสัญญาแบดแดด ต่อมาประเทศอีรักได้ลาออกจากการเป็นสมาชิก จึงได้เปลี่ยนชื่อเป็น สนธิสัญญาเซนโต โดยมีประเทศที่เป็นสมาชิกดังนี้ ตุรกี อิหร่าน สหราชอาณาจักร ปากีสถาน และสหรัฐอเมริกา*

***สนธิสัญญาซีโต*** *เริ่มก่อตั้งเมื่อปี ค.ศ.* 1954 *เดิมมีสมาชิกอยู่ 8 ประเทศ ได้แก่ สหรัฐอเมริกา สหราชอาณาจักร ฝรั่งเศส ออสเตรเลีย นิวซีแลนด์ ไทย ฟิลิปปีนส์ และปากีสถาน ต่อมา ปากีสถานได้ลาออกจากการเป็นสมาชิก จึงเป็นผลให้ สนธิสัญญาซีโต ลดความสำคัญลง โครงการด้านทหาร โครงการด้านการพัฒนาเศรษฐกิจและสังคมและอื่นๆนั้นได้บรรลุในวัตถุประสงค์ครบทุกโครงการทำให้ในปีค.ศ.*1977*นั้นสนธิสัญญาซีโตก็ได้สิ้นสุดลง*

***สนธิสัญญาแอนซัส*** *ประกอบด้วยประเทศ ออสเตรเลีย นิวซีแลนด์และสหรัฐอเมริกาเป็นสนธิสัญญาที่ป้องกันด้านแปซิฟิกและยังเชื่อมต่อจากสนธิสัญญาซีโต*

***ข.สนธิสัญญาทางเศรษฐกิจและวัฒนธรรมของฝ่ายโลกเสรี***

*สนธิสัญญาที่สำคัญนั้น ได้แก่สนธิสัญญาของกลุ่มประชาคมเศรษฐกิจโลก หรือตลาดร่วมยุโรป และสนธิสัญญากลุ่มรัฐอเมริกัน*

***สนธิสัญญาตลาดร่วมยุโรป*** *เริ่มมีการทำสนธิสัญญาขึ้นเมื่อสงครามโลกครั้งที่สอง โดยได้รวมกลุ่มประเทศเบเนลักซ์ คือ เบลเยี่ยม เนเธอร์แลนด์ ลักเซมเบอร์ก ต่อมาได้มีการลงนามทำสนธิสัญญากับประเทศเยอรมนีตะวันตก ฝรั่งเศส อิตาลี สหราชอาณาจักร ไอรแลนด์และเดนมาร์ก สนธิสัญญานี้นับว่ามีกำลังทาเศรษฐกิจที่สำคัญมาก โดยเฉพาะในเรื่องของการค้า*

***สนธิสัญญากลุ่มรัฐอเมริกันหรือ โอ เอ เอส*** *เป็นการรวมกลุ่มระหว่างสหรัฐอเมริกากับประเทศในกลุ่มลาตินอเมริกาทางด้านเศรษฐกิจและการเมือง เริ่มก่อตั้งสนธิสัญญานี้เมื่อปี ค.ศ.*1948 *โดยมีสมาชิกคือ อเมริกาใต้ อเมริกากลาง และประเทศในหมู่เกาะทะเลแคริบเบียน ต่อมาในปี ค.ศ.* 1962 *คิวบาได้ถอนตัวออกจากการเป็นสมาชิกและหันไปทำการค้ากับสหภาพโซเวียตและยุโรปตะวันออกแทน การเปลี่ยนแปลงในสนธิสัญญานี้มักขึ้นอยู่กับความไม่แน่นอนของการเมืองและเศรษฐกิจ*

***สนธิสัญญาระหว่างประเทศฝ่ายคอมมิวนิสต์***

*ก.สนธิสัญญาการป้องกันทางการทหารของฝ่ายคอมมิวนิสต์ เป็นการจับกลุ่มกันระหว่างสหภาพโซเวียตกับประเทศในยุโรปตะวันออก โดยเป็นการเผชิญหน้ากลุ่มสนธิสัญญาของฝ่ายโลกเสรี*

*ข.สนธิทางการเศรษฐกิจและวัฒนธรรม สนธิสัญญาที่สำคัญได้แก่ สนธิสัญญาโคมีคอนหรือ ซีเมียในกลุ่มประเทศสังคมนิยมในยุโรป เช่นสหภาพโซเวียต เยอรมนีตะวันออก โปแลนด์ เป็นต้น ส่วนกลุ่มสังคมนิยมนอกแดนยุโรปได้แก่ จีน มองโกเลีย เกาหลี-เหนือ เวียดนาม ลาว กัมพูชา และคิวบาเป็นต้น*

***สนธิสัญญาอื่นๆในภูมิภาคเดียวกัน***

***ก.สนธิสัญญาสำคัญในภูมิภาคเอเชียตะวันออกเฉียงใต้*** *นอกจากสนธิสัญญาที่เคยทำร่วมกันทางการทหารอันได้แก่ซีโตแล้ว ก็ยังมีสนธิสัญญาทางด้านเศรษฐกิจและวัฒนธรรมการศึกษาอื่นๆ คือสมาคมอาเซียน สมาคมเอเซียแปซิฟิก แผนการโคลัมโบ เป็นต้น*

***สมาคมอาเซียน*** *เริ่มก่อตั้งจากสมาคมอาสา ในตอนต้นนั้นมีเพียง*3*ประเทศที่เข้าร่วมได้แก่ ไทย มลายู และฟิลิปปินส์ และต่อมาได้เลิกล้มไปในปี ค.ศ.1967 และในปีเดียวกันนั้นก็ได้ก่อตั้งสมาคมอาเซียนขึ้นมา โดยมีประเทศที่เข้าร่วมได้แก่ ไทย มาเลเซีย สิงคโปร์ อินโดนีเซีย และฟิลิปปินส์ โดยหน้าที่หลักของสมาคมคือ การส่งเสริมความก้าวหน้าทางเศรษฐกิจ ของดินแดนเอเชียตะวันออกเฉียงใต้ และยืดถือนโยบายเป็นกลาง ในการทำโครงการต่างๆมากกว่า* 100 *โครงการมีการจัดการแสดงสินค้าและผลทางการผลิตของกลุ่มประเทศสมาชิก การขจัดความขัดแย้งระหว่างกัน การรวมกำลังในภูมิภาคให้เข้มแข็งขึ้นเพื่อสร้างอำนาจในการต่อรองกับประเทศอื่นในภูมิภาค โดยศูนย์กลางของสมาคมอยู่ที่ กรุงเทพมหานค*ร

**สมาคมเอเชียแปซิฟิกหรือแอสแป็ก** *ก่อตั้งเมื่อปี ค.ศ.* 1966 *มีหน้าที่สำคัญคือการส่งเสริมความก้าวหน้าทางเศรษฐกิจและสังคม เป็นกลุ่มที่มีนโยบายต่อต้านคอมมิวนิสต์ และมีความคิดเป็นกลางไม่ฝักใฝ่ฝ่ายใดฝ่ายหนึ่ง โดยมีประเทศสมาชิกรวมทั้งสิ้น* 8 *ประเทศได้แก่ ออสเตรเลีย เกาหลีใต้ ญี่ปุ่น มาเลเซีย นิวซีแลนด์ ฟิลิปปีนส์ สาธารณรัฐจีน*(*ใตหวัน*) *และไทย*

***สมาคมแผนการโคลัมโบ*** *เริ่มจากสมาชิกกลุ่มประเทศในเครือประชาชาติอังกฤษที่อยู่ด้านเอเชีย มีการประชุมเพื่อก่อตั้งสมาคมแผนการโคลัมโบ โดยมีนโยบาลส่งเสริมเศรษฐกิจและขยายเขตช่วยเหลือในดินแดนเอเชียตะวันออกเฉียงใต้ ในการช่วยเหลือในทางให้กู้เงิน ให้เงินอุดหนุนในกิจการหรือนโยบายต่างๆ*

***กลุ่มประเทศเศรษฐกิจวัฒนธรรมอื่นๆ*** *อาทิ กลุ่มสันนิบาตอาหรับ กลุ่มผู้ขายน้ำมัน กลุ่มตลาดร่วม-อาหรับ และกลุ่มตลาดร่วมลาตินอเมริกัน*

***กลุ่มสันนิบาตอาหรับ*** *เริ่มก่อตั้งเมื่อปี ค.ศ.* 1995 *กลุ่มประเทศอาหรับนี้มักจะมีการเปลี่ยนแปลงจับกลุ่มทางการเมืองและเศรษฐกิจ ยุทธศาสตร์ใหม่ๆอยู่เสมอ เช่นการจับกลุ่มระหว่างอียิปต์และซีเรียในสมัยแรก เป็นต้น*

***กลุ่มผู้ขายน้ำมัน*** *เกิดจากการรวมกลุ่มกันของประเทศที่มีน้ำมันส่งออก ประกอบด้วยประเทศที่ผลิตน้ำมันในหลายๆประเทศในแถบตะวันออกกลาง เช่น อิหร่าน อิรัก ซาอุดิอาระเบีย คูเวต กาตาร์ อบูดาบี และอื่นๆ โดยภาพรวมแล้วกลุ่มนี้เป็นกลุ่มที่มีกำลังสำคัญ และมีอิทธิพลทางเศรษฐกิจและการเมืองในปัจจุบันมากที่สุด*

***สนธิสัญญาระดับโลก*** *นอกจากสนธิสัญญาในระดับประเทศแล้วยังมีประเทศอื่นๆอีกมากที่ให้ความสำคัญในการร่วมมือในทางสร้างสรรค์ การพยายามรักษาสันติภาพของโลกให้ยืนยาว ขจัดความแตกร้าวทางการเมือง ส่งเสริมทางเศรษฐกิจของโลก ภายหลังจึงได้จัดตั้งกลุ่มองค์กรระดับโลกขึ้นมา โดยใช้ชื่อว่าองค์การสหประชาชาติ เพื่อเข้ามาแก้ไขข้อบกพร่องที่เคยมีมาตั้งแต่สันนิบาตโลก และในปัจจุบันมีประเทศสมาชิกมากถึง* 150 *ประเทศ องค์การสหประชาชาตินับว่าเป็นองค์การระหว่างประเทศที่มีความยิ่งใหญ่มาก เพราะมีจำนวนสมาชิกหลายประเทศ และมีองค์การแยกย่อยสำคัญ เช่น คณะมนตรีความมั่นคง สมัชชาใหญ่ คณะมนตรีเศรษฐกิจสังคม คณะมนตรีภาวะทรัสตี ศาลยุติธรรมระหว่างประเทศ สำนักเลขาธิการ และอื่นๆที่มุ่งหวังให้ชาติต่างๆ รู้จักกัน เข้าใจกัน และทำงานเพื่อให้เกิดประโยนช์ต่อส่วนรวมทั้งทางเศรษฐกิจ สังคมและวัฒนธรรม*

*ความล้มเหลวและความสำคัญขององค์การสหประชาชาติ ถึงแม้สหประชาชาติจะมีกฏบัตรวางไว้ในกลุ่มประเทศสมาชิกได้ปฏิบัติก็ตาม แต่สหประชาชาตินั้นก็ยังมีความสำเร็จและความล้มเหลวเกิดขึ้นได้เสมอ*

*ถ้าหากวิเคราะห์ถึงความล้มเหลวของสหประชาชาติโดยการใช้ชาตินิยมเป็นหลักก็พอจะอธิบายได้ว่า ชาติต่างๆนั้น คำนึงถึงผลประโยชน์ของชาติตน ความยิ่งใหญ่ในการเป็นผู้นำ หรือไม่ต้องการให้ประเทศใดยิ่งใหญ่กว่า จึงทำให้ประเทศสมาชิกนั้นไม่ค่อยทำตามกฏที่สหประชาชาตินั้นได้วางไว้ และอีกเหตุผลสำคัญคือสหประชาชาตินั้นไม่มีกำลังและกองทัพ ที่จะเข้าปราบปรามประเทศที่ฝ่าฝืนกฏบัตรได้*

*ในส่วนของความสำเร็จนั้น ประเทศในหลายประเทศของโลกนั้นไม่ต้องการให้เกิดการทำสงคราม องค์การระหว่างประเทศนั้นจะเข้าแก้ไขและพิพาท หาสาเหตุตั้งแต่ต้นเพื่อยับยั้งปัญหาที่จะก่อให้เกิดสงครามในอนาคต*

*องค์การชำนัญพิเศษ โดยเฉพาะกิจหรือเฉพาะถิ่น นั้นกลับทำงานได้ผลดีในแง่การประสานงานส่งเสริมกิจกรรมทางด้านเศรษฐกิจสังคมและวัฒนธรรม เช่นองค์การศึกษาและวิทยาศาสตร์ องค์การอนามัยโลก องค์การอีกาเฟ องค์การธนาคารโลก องค์การเหล่านี้จะก่อให้เกิดความช่วยเหลือซึ่งกันและกัน และความเป็นน้ำหนึ่งใจเดียวกัน*

***สรุป***

หนังสือหลักภูมิศาสตร์ทางการเมืองเท่าที่ได้สรุปมาทั้ง 5 บท นั้นเพื่อใช้ในการศึกษาในมหาวิทยาลัย และเพื่อเป็นแนวทางให้นักศึกษาได้เข้ามาอ่านและเรียนรู้ได้อย่างเข้าใจอย่างละเอียด เพื่อที่ต้องการให้นักศึกษานำหลักการมาประยุกต์ใช้หรือใช้ในการวิเคราะห์ ปัญหาหรือเหตุการณ์ทางการเมือง การศึกษาความแตกต่างของทางดินแดนทางการเมืองนั้นสัมพันธ์กันอย่างมากกับความแตกต่างของปัจจัยทั้งทางด้าน ระวางที่ ทางด้านมนุษย์และวัฒนธรรม รวมทั้งเศรษฐกิจ ทางด้านภาษาและวัฒนธรรม การเปลี่ยนแปลงที่เกิดขึ้นในรัฐหรือภูมิภาคใดของโลกเป็นการสะท้อนให้เห็นถึงความแตกต่าง การศึกษาถึงสภาพปัญหาทางการเมืองของดินแดนทั้งภายในและภายนอกรัฐจะทำให้ผู้ที่ศึกษาได้เข้าใจถึงสภาพ ระวางที่ และลักษณะทางกายภาพของดินแดน ลักษณะอากาศและภูมิประเทศ ดิน น้ำ ทรัพยากร การย้ายถิ่นฐานของประชากร มีความรู้ในการคมนาคม ทางน้ำ บก มีความรู้ในการเดินเรือ การป้องกันศัตรูในแต่ละด้าน ความสามารถของคนแต่ละพื้นที่ไม่เหมือนกัน การได้เปรียบเสียเปรียบในการค้าขายหรือการขนส่งสินค้าทางน้ำทางทะเล การเปลี่ยนแปลงทำเลที่ตั้งเมืองหลวง การสร้างคมนาคมใหม่เพื่อความปลอดภัยของประเทศ การจัดแนวพรมแดนใหม่ในภาครัฐ กิจกรรมทางเศรษฐกิจ ศึกษาในด้านรูปแบบการปกครอง ทางภูมิศาสตร์จะช่วยเหลือได้ในการให้ข้อมูล ขอบข่ายการศึกษาวิชาภูมิศาสตร์การเมืองนั้นกว้างขวางมาก และมีความแตกต่างกันไป ตั้งแต่การวิเคราะห์ปัญหาระดับท้องถิ่นจนถึงระดับโลก ความเข้าใจของปัญหาต่างๆไม่ว่าเล็กหรือใหญ่

ภูมิศาสตร์การเมือง นอกจากจะต้องศึกษาถึงหลักเกณฑ์ ระหว่างภูมิศาสตร์กับรัฐแล้ว ยังต้องศึกษาถึงความแตกต่างที่ปรากฏอยู่ในภูมิภาคการเมือง ความแตกต่างเหล่านี้เป็นผลมาจากความแตกต่างทางกายภาพ และกิจกรรมหน้าที่ของการปกครองที่ควบคุมอิทธิพลเหนือดินแดนนี้อยู่ พลังแห่งการรวมและพลังแห่งการแยก ศูนย์กลางของอำนาจนางการเมือง อย่างไรก็ตาม การที่ได้มีโอกาสศึกษาทำความเข้าใจที่มาของปัญหาต่างๆ โดยเฉพาะทางสังคม เศรษฐกิจ และการเมืองของแต่ละท้องที่ สิ่งเหล่านี้ถ้าไปในระดับประเทศหรือระดับชาติก็จะทำให้เกิดความเข้าใจมากขึ้นระหว่างชาติ ระงับข้อขัดแย้งกรณี พิพาทต่างๆ ก่อให้เกิดสันติแก่โลกได้ นับว่าเป็นการศึกษาที่คุ้มค่าและสำคัญอย่างมากในวิชาภูมิศาสตร์การเมือง

**ข้อสอบ ลักษณะและขอบข่ายของวิชาภูมิศาสตร์การเมือง**

1.วิธีการศึกษาวิชาภูมิศาสตร์การเมือง มีวิธิการสำคัญอยู่กี่วิธี

ก.2 วิธี

ข.3 วิธี

ค.4 วิธี

ง.5 วิธี

2.ภูมิศาสตร์การเมืองคืออะไร

ก.เป็นวิชาที่เกี่ยวข้อง สำคัญ ระหว่างปัจจัยทางภูมิศาสตร์กับหน่วยทางการเกษตร

ข.เป็นวิชาที่เกี่ยวข้อง สำคัญ ระหว่างปัจจัยทางภูมิศาสตร์กับหน่วยทางการทูต

ค.เป็นวิชาที่เกี่ยวข้อง สำคัญ กับความสัมพันธ์ระหว่างปัจจัยทางภูมิศาสตร์กับหน่วยทางการเมือง

ง.เป็นวิชาที่เกี่ยวข้อง สำคัญ ระหว่างปัจจัยทางภูมิศาสตร์กับหน่วยทางสังคมวิทยาและเศษฐศาสตร์

3. “นิยัตนิยมภาวะแวดล้อม” ตรงกับหมายในข้อใด

ก.ชีวิตของมนุษย์ จะขึ้นอยู่กับภาวะทางเศรษฐกิจ

ข.ชีวิตของมนุษย์ จะขึ้นอยู่กับภาวะทางธรรมชาติที่แวดล้อมตนอยู่

ค.ชีวิตของมนุษย์ จะขึ้นอยู่กับภาวะทางสังคมนิยม ค่านิยมภายในประเทศ

ง.ชีวิตของมนุษย์ จะขึ้นอยู่กับภาวะทางกายภาพ

4. องค์ประกอบสำคัญของรัฐประกอบด้วยอะไรบ้าง

ก.ประชากร รัฐบาล พื้นที่

ข.ประชากร แหล่งน้ำ พื้นที่

ค.ชุมชน ภาครัฐ ประมุข

ง.ชุมชน แหล่งน้ำ พรมแดน

5.ขอบข่ายของวิชาภูมิศาสตร์การเมืองที่เกี่ยวพันกับวิชาแขนงอื่นต้องมีอย่างน้อยกี่ด้าน

ก. 3 ด้าน

ข. 4 ด้าน

ค. 5 ด้าน

ง. 6 ด้าน

6. การศึกษาในเรื่อง แดนแกน ของโปแลนด์ใช้วิธีศึกษาทางด้านใดในการอธิบาย

ก.อธิบายถึงลักษณะโครงสร้างทางกายภาพ

ข.อธิบายถึงลักษณะโครงสร้างทางการเมือง

ค.อธิบายถึงลักษณะโครงสร้างทางสิ่งแวดล้อม

ง.อธิบายถึงลักษณะโครงสร้างของการตั้งถิ่นฐาน

7.วิธีการศึกษาภูมิศาสตร์การเมือง มีวิธีการศึกษาที่สำคัญอยู่กี่ด้าน

ก. 3 ด้าน

ข. 4 ด้าน

ค. 5 ด้าน

ง. 6 ด้าน

8.ข้อใดไม่ใช่ 3 องค์ประกอบพื้นฐานสำคัญของรัฐ

ก.ประชากร

ข.พื้นที่

ค.รัฐบาล

ง.เขตแดน

9.โครงสร้างการปกครองของรัฐประกอบด้วยกี่ภาคส่วน

ก.3ส่วน

ข.4ส่วน

ค.5ส่วน

ง.6ส่วน

10. นักภูมิศาสตร์การเมืองชาวอเมริกันคนใดที่ได้ให้คำจำกัดความในเรื่อง “อุดมการณ์ของรัฐ”

ก. ศาสตราจารย์ ดร.แวน วัลเคนเบอร์ก

ข.ศาสตราจารย์ไวเกิด และพวก

ค.ศาสตราจารย์เลวิส อเล็กซานเดอร์

ง.ศาสตราจารย์ฮาร์ตธอร์น

**ข้อสอบ พัฒนาการและแนวความคิดของบุคคลสำคัญในวิชาภูมิศาสตร์การเมือง**

1.*พัฒนาการของวิชาภูมิศาสตร์การเมืองแบ่งออกเป็นกี่ระยะ*

*ก.*2 *ระยะ*

*ข.*3 *ระยะ*

*ค.*4 *ระยะ*

*ง.*5 *ระยะ*

2. *“การสำรวจจักรวรรดิโรมัน” ที่ได้เขียนอธิบายไว้ในหนังสือภูมิศาสตร์การเมือง โดยนักปราชญ์ชาวกรีกคนใด*

*ก.อริสโตเติล*

*ข.สตราโบ*

*ค.ฟริเอดริก รัตเซต*

*ง.คาร์ล ริตเตอร์*

3. *คาร์ล ริตเตอร์ เป็นศาสตราจารย์สอนวิชาภูมิศาสตร์ที่มหาวิทยาลัยใด*

*ก.มหาวิทยาลัยอ๊อกซฟอร์ด*

*ข.มหาวิทยาลัยฮาร์วาร์ด*

*ค.มหาวิทยาลัยเบอร์ลิน*

*ง.มหาวิทยาลัยแคลิฟอร์เนีย*

4.*ศาสตราจารย์ฟริเอดริก รัตเซต เป็นศาสตราจารย์ทางวิชาภูมิศาสตร์ที่มีบทบาทในช่วงปี ค.ศ. ใด*

*ก. ค.ศ.*1841-1901

*ข. ค.ศ.*1842-1902

*ค. ค.ศ.*1843-1903

*ง. ค.ศ.*1844-1904

5. *ดีโมโพลิติก, โอโคโพลิติก, โซซิโอโพลิติก, คราโตโพลิติก ได้ถูกบัญญัติศัพท์นี้ขึ้นมาโดยนักเขียนที่มีชื่อว่า*

*ก. รูดอล์ฟ เจลเลน*

*ข. คาร์ล ริตเตอร์*

*ค. อริสโตเติล*

*ง. สตราโบ*

6. *อัลเฟรดเทเยอน์ มาฮาน ได้เน้นถึงความสัมพันธ์ใดที่เกี่ยวข้องกับทางทะเล*

*ก. อธิบายความสัมพันธ์ของความก้าวหน้าทางทะเลที่มีต่อประวัติการณ์ของรัฐ*

*ข.อธิบายความสัมพันธ์ของความก้าวหน้าทางทะเลที่มีต่อการปกครองของรัฐ*

*ค.อธิบายความสัมพันธ์ของความก้าวหน้าทางทะเลที่มีต่อความสัมพันธ์ระหว่างประเทศ*

*ง.อธิบายความสัมพันธ์ของความก้าวหน้าทางทะเลที่มีต่อการปกครองน่านน้ำทางทะเล*

7.*นักภูมิศาสตร์ท่านใดที่เป็นนักการทหารชาวเยอรมัน*

*ก.คาร์ล ริตเตอร์*

*ข.คาร์ล เฮาสโฮเฟอร์*

*ค.อัลเฟรดเทเยอน์ มาฮาน*

*ง.สตราโบ*

8.*ผลงานชิ้นสำคัญของสปีกแมน ในแง่ของภูมิศาสตร์และการเมืองคือผลงานเรื่องอะไร*

*ก.ภูมิศาสตร์การเมือง*

*ข.ภูมิศาสตร์แห่งสันติภาพ*

*ค.ภูมิศาสตร์มนุษย์*

*ง.ภูมิรัฐศาสตร์*

9. *นิตยสาร “*Zeitschrift fur Gropolitik*” เป็นนิตยสารที่ถูกเขียนขึ้นโดยนักภูมิศาสตร์คนใด*

*ก.สปีกแมน*

*ข.อัลเฟรดเทเยอน์ มาฮาน*

*ค. คาร์ล เฮาสโฮเฟอร์*

*ง.อริสโตเติล*

10. *หนังสือที่มีชื่อว่า โลกใหม่* (The New World) *ของ ดร. โบแมนได้ถูกตีพิมพ์ในปี ค.ศ. ใด*

*ก.*1920

*ข.*1921

*ค.*1922

*ง.*1923

***ข้อสอบ ปัจจัยทาง “ระวางที่” และทางกายภาพในวิชาภูมิศาสตร์การเมือง***

*1.วิชาภูมิศาสตร์การเมือง พื้นที่ เรียกอีกอย่างว่าอะไร*

*ก.พรมแดน*

*ข.แดนแกน*

*ค.ระวางที่*

*ง.เมืองหลวง*

2.*ปัจจัยสำคัญของ ระวางที่ ที่สามารถมองเห็นจากภายนอกได้คือข้อใด*

*ก.ขนาด (*Location*)*

*ข.แดนแกน (*Core Area*)*

*ค.เมืองหลวง (*Capitals*)*

*ง.ดิน (*Soil*)*

3*. การศึกษา“ระวางที่” ในทางภูมิศาสตร์การเมืองมีปัยจัยสำคัญในการศึกษารวมทั้งสิ้นกี่ปัจจัย*

*ก.*3*ปัจจัย*

*ข.*4*ปัจจัย*

*ค.*5*ปัจจัย*

*ง.*6*ปัจจัย*

4*.ประเทศหรือรัฐใดที่ไม่ได้อยู่ในลักษณะแผ่นดินล้อมรอบ หรือรัฐไร้ซึ่งชายฝั่งทะเล*

*ก.ประเทศไทย*

*ข.สาธารณรัชประชาธิปไตยประชาชนลาวลาว*

*ค.ประเทศเนปาล*

*ง.ประเทศมองโกเลีย*

5*.ข้อใดกล่าวถูกต้องเกี่ยวกับพรมแดน*

*ก.พรมแดนไม่เป็นที่ยอมรับทางกฎหมายของประเทศ*

*ข.พรมแดนเป็นองค์ประกอบสำคัญของรัฐ*

*ค.พรมแดนมีบริเวณอยู่ระหว่างชายแดน*

*ง.พรมแดนของไทยมีลักษณะเป็นแม่น้ำอยู่เหนือและใต้*

6*. “บริเวณใจกลางสำคัญของรัฐ เป็นลักษณะเด่นขอภูมิภาคหรือดิน” ในทางภูมิศาสตร์การเมืองเรียกดินแดนแห่งนี้ว่าอะไร*

*ก.บริเวณแกน หรือแดนแกน*

*ข.อนุสรณ์สถาน*

*ค.พรมแดน*

*ง.เขตแดน*

7*.ปัจจัยทางกายภาพในข้อใดที่มีความสำคัญในเรื่องของภูมิประเทศ*

*ก.พื้นที่,การปกครอง*

*ข.ทรัพยากรธรรมชาติ,สัตว์ท้องถิ่น*

*ค.ประชากร,การปกครอง*

*ง.ถูกทั้ง ก และ ค*

**8***.ปัจจัยทางกายภาพในทางภูมิศาสตร์การเมืองประกอบด้วยกี่ปัจจัย*

*ก.*3*ปัจจัย*

*ข.*4*ปัจจัย*

*ค.*5*ปัจจัย*

*ง.*6*ปัจจัย*

9*. “พรมแดนทางวัฒนธรรม” มีปัจจัยในเรื่องใดที่ใช่เป็นตัวกำหนด*

*ก.เชื้อชาติ, เผ่าพันธุ์*

*ข.หน้าตา*

*ค.ศาสนา, ภาษา*

*ง.ก และ ค*

10*.การกำหนดที่ตั้งตามลองติจูด ละติจูดแสดงถึงความสัมพันธ์ใด*

*ก.ผู้คนกับธรรมชาติ*

*ข.ขนาดของประเทศ*

*ค.เศรษฐกิจของประเทศ*

*ง.ลมฟ้าอากาศและภูมิศาสตร์ของประเทศ*

**ข้อสอบ ปัจจัยทางด้านมนุษย์และวัฒนธรรมในวิชาภูมิศาสตร์การเมือง**

1.ประชากรศาสตร์หมายถึงอะไร

ก.การศึกษาวิเคราะห์ทางสถิติเกี่ยวกับประชากรเรื่องอัตราการเกิด การตาย การย้ายถิ่น และการกระจายตัวของประชากร รวมทั้งผลกระทบที่มีต่อสภาพสังคมและเศรษฐกิจ ในช่วงระยะเวลาใดเวลาหนึ่ง

ข.ลักษณะต่างๆของประชากร

ค.การหาความรู้ความเข้าใจเกี่ยวกับมนุษย์ในด้านพฤติกรรมทางประชากร

ง.อายุของมนุษย์ที่อาศัยบนโลก

2.องค์ประกอบของประชากรศาสตร์มีองค์ประกอบที่สำคัญรวมทั้งสิ้นกี่ด้าน

ก.4 ด้าน

ข.3 ด้าน

ค.5 ด้าน

ง.2ด้าน

3.องค์ประกอบของประชากรศาสตร์ประกอบด้วยองค์ประกอบใดบาง

ก.เพศ อายุ การศึกษา ที่อยู่อาศัย

ข.ที่อยู่อาศัย อาชีพ เชื้อชาติ ศาสนา

ค.เพศ อายุ การสมรส การศึกษา

ง.ภาษา อายุ การศึกษา อาชีพ

4.ประชากรที่มีจำนวนมากจนเกินไปก่อให้เกิดผลเสียหรือไม่อย่างไร

ก.ไม่ก่อให้เกิดผลเสีย เพราะทำให้เศรษฐกิจดีขึ้น

ข.ก่อให้เกิดผลเสีย เพราะเกิดการแย่งงานกันมากขึ้น แย่งชิงทรัพยากรมากขึ้น วุ่นวายมากขึ้น ใช้ชีวิตลำบากมากขึ้น

ค.ไม่ก่อให้เกิดผลเสีย เพราะได้แรงงานเพิ่มมากขึ้น

ง.ก่อให้เกิดผลเสีย เพราะมีการใช้จ่ายเงินของทางรัฐเพิ่มมากขึ้น และ ความเจริญที่พัฒนาเพิ่มยิ่งขึ้นย่อมมีผลกระทบต่อการจัดหาพลังงาน น้ำและอาหาร

5.คุณลักษณะของประชากรในทางวัฒนธรรม ประกอบด้วยคุณลักษณะที่สำคัญในเรื่องใดบ้าง

ก.ประชากร รัฐ ศาสนา

ข.เชื่อชาติ ภาษา ศาสนา

ค.เชื่อชาติ การปกครอง พรมแดน

ง.ถูกทั้ง ก และ ค

6.องค์ประกอบสำคัญในการศึกษาเรื่องของประชากรในทางภูมิศาสตร์การเมือง จำเป็นต้องศึกษาองค์ประกอบทั้งสิ้นกี่องค์ประกอบ

ก.5องค์ประกอบ

ข.6องค์ประกอบ

ค.7องค์ประกอบ

ง.8องค์ประกอบ

7.ภาษามีความสำคัญอย่างไร

ก.ภาษาเป็นเครื่องมือที่ใช้ในการสื่อสารของมนุษย์ มนุษย์ติดต่อกันได้ เข้าใจกันได้ก็ด้วยอาศัยภาษาเป็นเครื่องช่วยที่ดี

ข.ภาษาเป็นสิ่งช่วยยึดให้มนุษย์มีความผูกพันต่อกัน

ค.ภาษาเป็นวัฒนธรรมอย่างหนึ่งของมนุษย์ และเป็นเครื่องแสดงให้เห็นวัฒนธรรมส่วนอื่นๆของมนุษย์ด้วย

ง.ถูกทุกข้อที่กล่าวมา

8.สงครามของศาสนาที่ขึ้นชื่อคือสงครามอะไร

ก.สงครามโลกครั้งที่ 2

ข.เหตุการณ์ 14 ตุลา

ค.สงครามครูเสค

ง.สงครามครั้งยิ่งใหญ่

9.การแจกกระจายของประชากรในลาตินอเมริกัน ประกอบด้วยลักษณะสำคัญกี่ประการ

ก.1ประการ

ข.2ประการ

ค.3ประการ

ง.4ประการ

10.การเจริญเติบโตของประชากรในทางภูมิศาสตร์การเมือง มีปัจจัยใดเข้ามามีส่วนเกี่ยวข้อง

ก.การเปลี่ยนแปลงของประชากรในเรื่องในเรื่องของจำนวน

ข.ความก้าวหน้าในทางเศรษฐกิจและการเมืองของรัฐและกลุ่มภูมิภาคทางการเมือง

ค.การเปลี่ยนแปลงสถานะทางเศรษฐกิจและการเมืองโดยการแสดงออกซึ่งอนาจของรัฐ

ง.การเพิ่มจำนวนของประชากร

***ข้อสอบ ปัจจัยสำคัญทางเศรษฐกิจในวิชาภูมิศาตร์การเมือง***

*1.การเปรียบเทียบเศรษฐกิจรายได้ของกลุ่มประเทศแบ่งออกได้กี่กลุ่ม*

*ก.*3 *กลุ่ม*

*ข.*4 *กลุ่ม*

*ค.*5 *กลุ่ม*

*ง.*6 *กลุ่ม*

2*.ปัจจัยสำคัญทางเศรษฐกิจในวิชาภูมิศาสตร์การเมืองแบ่งหัวข้อใหญ่ๆ ได้กี่หัวข้อ*

*ก.*4 *หัวข้อ*

*ข.*5 *หัวข้อ*

*ค.*6 *หัวข้อ*

*ง.*7 *หัวข้อ*

3*.องค์ประกอบสำคัญทางเศรษฐกิจมีกี่ ประเภท*

*ก.*2 *ประเภท*

*ข.*3 *ประเภท*

*ค.*4 *ประเภท*

*ง.*5 *ประเภท*

4*.ลัทธิการเมืองก่อให้เกิดระบบการปกครอง มี3ประเภทประกอบด้วยอะไรบ้าง*

*ก.ระบบการปกครองแบบประชาธิปไตย ระบบการปกครองแบบเผด็จการ ระบบการปกครองแบบ- คอมมิวนิสต์*

*ข.ระบบการปกครองแบบประชาธิปไตย ระบบการปกครองแบบเผด็จการ ระบบการปกครองสังคม- นิยม*

*ค.ระบบการปกครองแบบเผด็จการ ระบบการปกครองสังคมนิยม ระบบการปกครองเสรีนิยม*

*ง.ระบบการปกครองเสรีนิยม ระบบการปกครองสังคมนิยม ระบบการปกครองแบบประชาธิปไตย*

5*.สนธิสัญญาการป้องกันของฝ่ายคอมมิวนิสต์ คือสนธิสัญญาใด*

*ก.สนธิสัญญานาโต*

*ข.สนธิสัญญาวอร์ซอ*

*ค.สนธิสัญญาซีโต*

*ง.สนธิสัญญาแอนซัส*

6*. สนธิสัญญานาโต เริ่มมีการทำสนธิสัญญาขึ้นเมื่อปี ค.ศ.ใดและมีประเทศที่เข้าร่วมเป็นสมาชิกทั้งหมดกี่ประเทศ*

*ก.ก่อตั้งเมื่อปี ค.ศ.*1949 *ประเทศที่เข้าร่วม* 15 *ประเทศ*

*ข.ก่อตั้งเมื่อปี ค.ศ.*1945 *ประเทศที่เข้าร่วม* 5 *ประเทศ*

*ค.ก่อตั้งเมื่อปี ค.ศ.*1942 *ประเทศที่เข้าร่วม* 10 *ประเทศ*

*ง.ก่อตั้งเมื่อปี ค.ศ.*1940 *ประเทศที่เข้าร่วม* 7 *ประเทศ*

7*.สนธิสัญญาเซนโตหรือสนธิสัญญากลาง เดิมมีชื่อว่าอะไร*

*ก.สนธิสัญญาแบกแดด*

*ข.สนธิสัญญาแบดแดด*

*ค.สนธิสัญญาโคมีคอน*

*ง.สนธิสัญญาแอนซัส*

8*.อักษรย่อของกลุ่มประเทศเศรษฐกิจและสังคมแห่งเอเชียและแปซิฟิกแห่งสหประชาชาติตรงกับข้อใด*

*ก.*ESCAP

*ข.*ASPAC

*ค.*SEAMES

*ง.*ASEAN

9*.กลุ่มโอเปก หรือกลุ่มผู้ส่งออกน้ำมัน มีกี่ประเทศ*

*ก.*15 *ประเทศ*

*ข.*16 *ประเทศ*

*ค.*17 *ประเทศ*

*ง.*18 *ประเทศ*

10*.ปัจจัยสำคัญที่ก่อให้เกิดความล้มเหลวขององค์การสหประชาชาติ คือปัจจัยใด*

*ก.การคำนึงถึงผลประโยชน์ของชาติตนมากที่สุด*

*ข.มีจำนวนสมาชิกมากเกินไป*

*ค.ไม่เคารพตามกฏที่ตั้งไว้*

*ง.ต้องการมีอำนาจในองค์การสหประชาชาติ*